
oa D A Conţinutul prezentei 
Sa cărţi este adunat de Părin- 

“- tele Arhimandrit Serafim 
Popescu - mare duhovnic, 
om smerit, bun, blând, bine- 
voitor, alinând suferinţele 
multor suflete necăjite - 
unul dintre primii vieţui- 
tori, împreună cu Părintele 
Arsenie Boca, ai Sfintei 
Mănăstiri Brâncoveanu de 
la Sâmbăta de Sus, stareţ între anii 1949-1955. 

Născut la 27 Octombrie 1912, irece la cele veşnice 
la 22 Decembrie 1990. 


„Ori fe-or asculta, ori nu, tu, fiul omului, să : 
: nu le femi de ei şi de vorbele lor să nu te sperii; deşi 
ei vor fi pentru fine spini şi ciulini, ai să trăieşti 
: între ei, ca între scorpii; să nu te temi de vorbele 
' lor, să nu te sperii, ci să le spui cuvintele Mele, ori 
+ fe-ar asculta, ori nu te-ar asculta“ (lezechiel 2, 3- 7). 

„Trădarea misiunii preotului sau chiar şi 
nu-mai împlinirea ei cu nepăsare (Ieremia 8, 
+ 11), îţi pune asupra ta sângele oamenilor care 
' mor pedepsiţi cu dreptate pentru păcatele lor, 
: dar cu ei te pierzi şi tu. „lar dacă tu ai prevenit 
L] 

un păcătos să se abată de la calea lui şi el nu s-a 
abătut, atunci el va muri pentru păcatele lui, iar tu 
ţi-ai mântuit viața“. (lezechiel 33, 9) 


Cine are minte, să ia aminte! 


Din invâţaâturile 


Părintelui ARSENIE BOCA 

PREFAŢĂ 


Un străvechi proverb românesc spune că „ziua 
bună se cunoaşte de dimineaţă“. Aşa şi omul, lu- 
crând cu credinţă, cu darurile pe care i le-a hărăzit 
Ziditorul a toate, primeşte un spor de putere de la 
Cel „de la care vine toată darea cea bună şi tot darul 
cel desăvârşit“. 

Şi într-adevăr, puiul de moţ, Boca Zian, oţelit de 
copil în ţancurile de piatră ale Zarandului, cu tradi- 
ția de luptă pentru „neam şi lege“, se îndreaptă, la 
timpul potrivit, spre falnicul liceu „Avram lancu“ 
din Brad, unul din cele cinci licee greco-orientale 
(ortodoxe), ctitorite de Mitropolitul Andrei Şaguna. 

În anul 1929, absolvă acest liceu ca şef de promo- 
ție, fiind marcat de colegi cu epitetul de „Sfântul“, 
pentru fermitatea şi sârguinţa vieţii sale, care culmi- 
nează în respectul tuturor colegilor, manifestat cu 
ocazia zilei de zece mai, când, după o serbare în 
piaţa oraşului, promoţia de absolvenţi din acel an, în 
frunte cu dirigintele, profesorul Candid Ciocan, se 
reîntorc în curtea liceului pentru a planta un stejar, 
ca simbol al trăiniciei. Când unul dintre colegi se 
pregătea să ia puietul, dirigintele îl opreşte şi spune: 
„Nu, ci Boca Zian plantează pomul!“ Şi atunci, eroul 
nostru prinde şi scutură puietul să se taseze pămân- 

tul, iar colegul respectiv, îl presa şi ceilalţi colegi 
stropeau fiecare cu stropitoarea la rădăcină. Şi, în 
final, cu toţii au hotărât ca stejarul plantat să poarte 
numele de „Gorunul lui Zian“, şeful promoţiei de 
absolvenţi ai liceului. 

Cu aceste cote de apreciere, cu conştiinţa de sine 
de a se pregăti pentru viaţă după cum cerea vocația 
sa, se înscrie la fosta Academie de teologie „Andre- 
iană“ din Sibiu, unde întâlneşte o tânără pleiadă de 
preoţi-profesori, întorşi de la studii din străinătate, 
ca foşti bursieri ai Mitropoliei, prin grija Mitropoli- 
tului Nicolae Bălan, între care excelau profundul das- 
căl Dumitru Stăniloae, şi viitorul episcop al Oradei, 
Nicolae Popovici, de la care a primit stimul pentru o 
trăire conformă cu cuvântul lui Dumnezeu. 

Şi, într-adevăr, prin trăirea sa se manifestă ca un 
student extrem de sârguincios şi studios încât apare 
între colegi ca un „sfânt“! 

Era devotat nu numai studiului propriu-zis al 
teologiei, ci iubea şi artele: - muzica, ştia să cânte la 
flaut, şi - pictura, pe care era preocupat să o studieze 
în particular într-o cămăruţă rezervată în calitate de 
infirmier al Academiei. Aici îl descoperă distinsul 
profesor Nicolae Popovici, cu acelaşi temperament 
dinamic, şi, după terminarea teologiei, la intervenţia 
acestui profesor, este trimis ca bursier al Mitropoliei 
la Institutul de Belle-Arte din Bucureşti. 

Acolo urmează şi cursuri de medicină şi nu lip- 
seşte nici de la pasionantele cursuri de mistică ale lui 
Nichifor Crainic, de care se va apropia tot mai intens. 

Ca un tânăr polivalent frecventează şi alte cursuri în 
domeniul Culturii şi Artei, însuşindu-şi o erudiție 
dublată de o autentică trăire duhovnicească. Mitro- 
politul Nicolae Bălan era preocupat pe atunci să facă 
din Mănăstirea de la Sâmbăta un centru monahal cu 
călugări culţi şi oameni de excepţie!. 

Părintele Stăniloae, avându-l foarte apropiat, a 
mijlocit ca tânărul ieromonah Arsenie Boca, împre- 
ună cu tânărul ieromonah Dumitru Popescu, viitorul 
Arhimandrit Serafim de la Sâmbăta, un om de o rară 
blândeţe, să se poată duce împreună la Sfântul Munte 
Athos, pentru desăvârşirea cunoştinţelor monahale 
şi trăirea ca atare. 

Au cercetat tot Athosul, au studiat şi au deprins 
rugăciunea şi viaţa isihastă iar după 40 de zile de 
post aspru, s-au întors iarăşi la Centrul Mitropolitan 
din Sibiu, unde au zăbovit mai bine de un an de zile, 
locuind în curtea Academiei, în camera de lângă scă- 
rile care coborau la Cantina studenţească, şi cu ei 
împreună era şi tânărul profesor de teologie, călugă- 
rul şi viitorul Mitropolit Nicolae Mladin, un om 
entuziast şi de o rară bunătate. Toţi trei, seara, după 
cina studenţilor, ieşeau în holul dintre cele două 
camere unde cântau împreună imnul „Apărătoare 
Doamnă“ şi alte imne liturgice într-o atmosferă de 
sacralitate, la care a participat şi subsemnatul ca 
vecin de cameră. 





! La propunerea Mitropolitului Nicolae Bălan este călugărit 
la Mănăstirea Sâmbăta de Sus, în 1939, devenind leromona- 
hul Arsenie. 

În curtea Academiei locuia pe atunci şi rectorul 
ei, providenţialul Dumitru Stăniloae, cu care, în mod 
special, Părintele Assenie se consulta pe linia Isihas- 
mului Athonit. Aducând mai multe manuscrise filo- 
calice de la Athos, pe care Părintele Stăniloae le-a 
studiat, le-a iradus şi le-a comeniat, s-a realizat 
astfel, cu ajutorul părintelui Arsenie, posibilitatea, în 
criza de atunci, de a se fi tipărit primele volume din 
Filocalia (a cărei copertă o desenează Părintele Arse- 
nic). Prin apelul către enoriaşii care veneau să-l caute 
la Mănăstirea Sâmbăta, Părintele Arsenie i-a câştigat 
ca un fel de sponsori ai tipăririi cărţii respective şi 
primii cititori ai ei. 

Agezându-se în vatra mănăstirii brâncovenești 
„martiră“, a ctitorit viaţa monahală de la Sâmbăta de 
aşa fel că, prin viaţa vulcanică şi duhul profetic de a 
trata cu oamenii, a reuşit să le câştige inima, încât în- 
tr-un pelerinaj continuu, ca într-o „bulboană spiritu- 
ală uriaşă“ curgeau? oamenii din mai toate regiunile 
României - Ţara Zarandului, Ţara Făgăraşului, regiu- 
nea Sibiului, Ţara Bârsei - Braşov şi până departe pe 
Târnave, Bucureştiul cu o multitudine de dornici de 

a-l vedea şi auzi, inclusiv studenţimea universitară, 
toți erau captivaţi de „călugărul de la Sâmbăta“, mai 


> Nichifor Crainic (1889-1972) peceiluieşte în cuvinte nemuri- 
toare acea perioadă: „A fost o vreme când te-ar ştiut pictor 
de suflete după modelul Domnului nosiru lisus Hristos. Ce 
vreme înălţătoare când toată ţara lui Avram lancu se mișca în 
pelerinaj, cântând cu zăpada până la piept, spre Sâmbăta de Sus, 
clitoria voievodului martir, Constantin-Vodă Brâncoveanu!“. 

corect zis îl căutau pe Părintele Arsenie despre care 
Părintele Dumitru Stăniloae avea să spună că „a fost un 
fenomen unic în istoria monahismului românesc“. 

Şi, într-adevăr, pregătirea sa polivalentă, puterea 
duhovnicească de a pătrunde până în străfundurile 
ființei umane, atenţionările de o precizie unică, cunos- 
când omul de la distanţă, şi spunându-i nu numai 
unuia, ci în majoritatea cazurilor cum este şi de ce să 
se lase şi ce trebuie să urmeze, sunt argumente puter- 
nice în sprijinul acestei afirmaţii! 

Duhul profetic şi rostirea-i neprefăcută, curajul 
cu care demasca trăirea păcătoasă a multora cât şi 
zguduirea morală a celor care erau de faţă, au contri- 
buit la restaurarea religioasă, lăsând ucenici şi în 
popor şi în preoţime. 

Nu s-a dat la o parte nici de la munca grea de a 
înfrumuseţa peisajul din jurul mănăstirii, scoțând cu 
propriile sale mâini pietroaie din lac şi dându-le o 
utilizare arhitecturală, pentru un altar în curtea mă- 
năstirii, sau scobind cu barosul în stânca de piatră a 
muntelui, la o adâncime de peste un metru, pentru 
realizarea unei peşteri de vieţuire în retragere şi medi- 
taţie, pe care n-a ajuns să o termine fiind trimis la 
Mănăstirea Prislop, judeţul Hunedoara, unde a înce- 
put de la capăt munca de înfrumusețare şi a sufle- 
telor şi a mănăstirii şi a terenului din jur. 

Pictând adevărurile de credinţă şi în sufletele 
pelerinilor şi în troiţele realizate cu har şi sfinţenie, 
Părintele Arsenie a fost un dar al lui Dumnezeu pen- 
tru vremea de atunci, care însă, în transformările ei 

sociale şi ideologice, nu l-a cruțat nici pe acest «om» 
al lui Dumnezeu, fiind urmărit continuu de organele 
de securitate pentru legăturile sale sufleteşti cu 
mulţimea credincioşilor. Dar aceştia nu l-au părăsit 
nici după ce s-a retras? la biserica din satul Drăgă- 
nescu - Argeş, unde a pictat în Duh şi Adevăr biserica 
respectivă încheindu-și viaţa cu conştiinţa datoriei 
împlinite şi pentru Dumnezeu şi pentru oameni. 

A trecut la cele veşnice în ziua de 28 noiembrie 
1989, dar a pătruns în sufletul şi în memoria credincio- 
şilor care-l pomenesc zilnic la toate Sfintele Liturghii. 

Părintele Arsenie, acest «om» al lui Dumnezeu, a 
fost şi va rămâne ca un luceafăr pe cerul vieţii creşti- 
ne româneşti. Cu o maiestuoasă statură duhovniceas- 
că, cu un curaj demn de Adevărul etern, cu o elo- 
cinţă patetică şi cu o pătrundere uimitoare în taini- 
țele sufletului şi ale conştiinţei, a captivat mulțimile 
de credincioşi şi nu numai, de toaie vârstele şi 





3 În anul 1959, Părintele Arsenie Boca a fost mutat cu domici- 
liul forţat lângă Bucureşti, ca să picteze biserica din satul Dră- 
gănescu. La Drăgănescu, părintele Arsenie a stat 10 ani, ca şi 
Ja Sâmbăta, ca şi la Prislop. „Coborau femeile din munte ca să-i 
aducă de mâncare, bărbații îşi lăsau treburile acasă şi veneau să-l 
ajute la renovarea bisericii... Părintele era supravegheat tot timpul 
de securişti, numa" ce apiica să ne facă un semn din ochi şi noi ştiam 
că în seara aceen ne puteam întâlni în secret, la un om dintr-un 
apartament de bloc din Bucureşti, şi acolo el ne învăța cum să ne 
rugăm, ne poruncea să nu lăsăm postul, să nu uităm biserica şi ne 
spunea la fiecare ce trebuie să facem“, povesteşte cu emoție un 
creştin care a trăit acele timpuri şi l-a cunoscut şi iubit pe 
Părintele. 

categoriile sociale, inclusiv studenţimea, dispusă să 
savureze apelul la păstrarea demnităţii umane şi la 
lupta împotriva a tot ceea ce descalifică pe adevăra- 
tul creştin, trăitor al Adevărului. 

Nu avea intenţia să monopolizeze lupta pentru 
adevărata viaţă creştină, ci, dimpotrivă, era bucuros 
să audă că unul sau altul dintre slujitorii Bisericii s-au 
ridicat, în păstorirea sufletelor, deasupra plafonării 
şi trăiesc cu mult zel preoţia creştină. 

Drept aceea nu o dată, la Mănăstirea Sâmbăta şi 
apoi la Prislop, văzând mulțimile de pelerini îi între- 
ba cu glas mare: „De unde sunteţi, măi?“ Şi aflând 
răspunsul îi dăscălea zicând: „De ce aţi mai venit până 
aici? Duceţi-vă, măi, la părintele N. sau la părintele 
M. că-s ca şi mine sau chiar mai buni decât mine!“ 

Câtă modestie, câță smerenie! 


Li Î Î 


Mi-aduc aminte, ca preot tânăr, că renunțând la 
confortul oraşului Sibiu am plecat cu soţia într-un 
necunoscut, la peste 40 de km. depărtare de Sibiu ca 
„Să cunoaştem necazurile oamenilor“. Şi le-am cunos- 
cut pe ale noastre, în mizerie, fără locuinţă, fără sala- 
riu, fără venituri, cu sufletul oamenilor „înţelenit“ şi 
străin de viaţa duhovnicească, având tot ceea ce le 
trebuia din punct de vedere material, dar neştiind ce 
sunt mila şi iubirea de semeni, neştiind de postul de 
miercuri şi vineri, nespovediţi de 10, 20, 30 sau chiar 
40 de ani!!! 

Şi, acolo, am fost cercetat de Părintele Arsenie! 


ss Talanții Împărăției e 13 


Venise de la Mănăstirea Sâmbăta, ca să ne ducem 
împreună într-un sat vecin în care avea mulţi creş- 
tini devotați care plecau cu căruțele sau pe jos până 
la Sâmbăta, pentru a-l căuta cu o râvnă nepotolită, şi 
acolo le-am ţinut împreună cuvânt de învăţătură, de 
mângâiere şi de îmbărbătare. 

Şi nu o dată Părintele Arsenie a făcut astfel de 
misionarism prin sate, ca o recunoştinţă a adevăra- 
tului păstor sufletesc, gata de orice osteneală! 


Sibiu, 8 mai 2002, 
Ziua Sfântului Apostol şi Evanghelist loan 
şi a cuviosului Arsenie cel Mare. 


Preot Nichifor lodor 

Un grăunte de credinţăt 


Religia se întemeiază pe grăuntele de credinţă, 
iar credinţa este factorul sau darul pe care avem 
clădită sau nu mântuirea. 

Cu credinţa cât un grăunte de muştar sunt posi- 
bile fapte mai presus de obişnuit. Dar de vreme ce 
faptele acestea nu se văd, se poate deduce slaba 
noastră religie, întrucât religia însemnează legătura 
omului cu Dumnezeu. 

Noi aşteptăm să avem o religie raţională, aşiep- 
tăm să cunoaştem cu măsurile noastre, ca apoi să-l 
acordăm lui Dumnezeu creditul sau credinţa. Raţiu- 
nea, după cum s-a văzut, nu poate oferi omului 
certitudinea aceasta, deşi la obârşiile încercărilor ei 
tot o credinţă o determină. De aceea scade credinţa. 

lisus răspunde odată ucenicilor Săi care-l „cereau 
mai mnultă credință“ cam aşa: să înceapă prin a crede 
că au credinţă şi vor sfârşi prin a avea de fapt. Şi 
lemnele „vor asculta“. 

Este drept că nu e în natura omului - aşa cur a 
răspuns - ca să mute munţii numai cu cuvântul, îi 
mută uneori cu munca, dar extraordinarul este când 
ii mută cu puterea lui Dumnezeu. „Că oricine nu se va 
îndoi în inima sa, ci va crede ce va zice, se va face şi va fi 


! Luca 17, 5-6, 

orice lucru va zice. De aceea vă zic vouă: orice cereți, 
rugându-vă, să credeţi că le-aţi şi luat şi le veți avea“ 
(Marcu Î1, 23-24). Aceasta este credinţa cât un 
grăunte de muştar. 

Aceasta ne-ar da să bănuim că, la temperaturile 
la care se alege aurul fiinţei noastre de zgura ei, în 
firea noastră apare modul divin de a fi, de a voi şi de 
a gândi. 

Se ştie că gândirea lui Duronezeu şi voinţa Lui 
este creatoare a realităţii; credinciosul în Dumnezeu 
depăşeşte limitele omului (obisnuit) - care este crea- 
tor numai în ordinea conceptelor şi nu intervine, ca 
Dumnezeu, în ordinea realului. 

Grăuntele de credinţă este, de fapt, grăunitele de 
comuniune în care suntem cu Dumnezeu. Este ace- 
laşi grăunte numit pe alocuri de lisus: comoara îngro- 
pată în țarină, mărgăritarul de mult preţ, sămânţa 
cea căzută în pământ bun, aluatul care dospeşie toată 
frământătura, împărăţia cerurilor ascunsă înlăuntrul 
nostru etc. Cu un cuvânt, este locuirea mai presus de 
cuvânt a lui Dumnezeu în firea omenească. 

Această locuire în om a Sfintei Treimi, într-o ne- 
văzută kenoză5, este vădită de semnele inevitabile 





5 Kenoză - În greacă kenosis înseamnă deşertare, condiţie de 
smerire, de umilire; starea de «deşertare» sau de «golire» 
prin care Fiul lui Dumnezeu care este iubire devine părtaş la 
condiţia omului: de păcătos şi de muritor (Evrei 2,9), pentru 
a-i da acestuia posibilitatea de a trece spre Dumnezeu. (Preot 
prof. dr. Ion Bria - Dicţionar de teologie ortodoxă, ed. L.B.M. 
al B.O.R., 1994). 

ale botezului şi ale credinţei: „Mergeţi în toată lumea 
şi propovăduiți Evanghelia la toată făptura. Cine va 
crede şi se va boteza, se va mântui, cine nu va crede, se 
va osândi. lar celor ce vor crede le vor urma aceste 
semne: întru numele Meu draci vor scoate, în limbă nouă 
vor grăi, şerpii vor lua în mână, chiar ceva de moarte de 
vor bea nu-i va vătăma pe ei, pe cei bolnavi mâinile îşi vor 
pune şi bine le va fi“ (Marcu 16, 15-18). 

Este, deci, o credinţă în numele Evangheliei, 
propovăduită în numele botezului primit, credinţa 
din credinţă, credinţa din Duhul Sfânt, credinţa în 
lisus, credinţa în Dumnezeu. Credinţa la măsura de 
fapt nu creşte decât în fapte la măsura credinţei. 
Dumnezeu nu ne cere minuni. Acelea le face EI. 

Dacă lucrurile stau aşa, de ce aşa puţină credinţă 
pe pământ? 

Mai întâi nu ştiu dacă este chiar puţină. O expli- 
caţie este că prea puţine vieţi se predau lui Dumne- 
zeu, puţini oameni Îi acordă stăpânirea absolută 
asupra vieţii lor, şi nu de frica înşelăciunilor ci opriţi 
de amăgirea iubirii de sine, care creşte ca o pălămidă 
în aria vieţii. 

Credinţa este un risc împotriva raţiunii, împo- 
triva vieţii, împotriva limitelor omeneşti, câteodată 
şi împotriva normalului. De aceea Sfinţii se şi fereau 
de a face minuni, deşi în multe cazuri (facerea de 
minuni) era doar dovada iubirii de oameni şi alina- 
rea suferinţei omeneşti. Dar ca unii ce trăiau în 
credinţă, nu mai vorbeau de credinţă. 

Sfinţii ne-au dezvelit taina grăuntelui de muştar: 

cât asculţi tu de Dumnezeu, atât ascultă şi Dumne- 
zeu de tine. Cine ascultă de Dumnezeu, de acela 
ascultă şi munţii şi fiarele şi toată natura. 

Credinţa este un factor de purificare. Se bagă cre- 
dinţei o vină că este numai o chestiune de sentiment, 
de inimă. Cei ce o au, însă, mărturisesc că omul, acum, 
înţelege pe un alt plan de existenţă şi viaţă, decât 
înţelegea înainte de a crede. Schimbi multe lucruri 
pe pământ şi cu inima, dar pe tine însuţi te schimbi 
cu toate însuşirile tale de om. 

«- Numai slabii şi neputincioşii cred, spun unii 
necredincioşi. 

- Dar de ce nu fac, ei, „înţelepţii“ şi „puternicii“ 
(acestei lumi) faptele credinţei? » 





Părintele Arsenie în minunata curte 
a Mănăstirii brâncovearnu 

Descoperire în vis6 


Evanghelistul Matei scriind Evanghelia sa pentru 
evrei are scopul de a dovedi că lisus este Mesia cel 
aşteptat şi făgăduit de Prooroci. Drept aceea aduce 
dovada istorică, înşirând de 3 ori 14 neamuri de la 
Avraam până la lisus, între care de 2 ori 14 de la David. 
Deci lisus este Fiul lui Avraam, e Fiul lui David. 

Toi acum se împlineau cele 70 de săptămâni de 
ani de la Daniil, tot acum se împlineau toate proo- 
rociile. „lar când a venit plinirea vremii, Dumnezeu a 
trimis pe Fiul Său, născut din femeie, născut sub Lege, ca 
pe cei de sub Lege să-i răscumpere, ca să dobândească 
înfierea“ (Galateni 4, 4-5). 

Acum s-a împlinit şi proorocia făcută de leremia: 
„Până când te vei întoarce fată fării de cinste? Că au făcut 
Domnul mântuire spre sădire nouă, întru mântuire vor 
umbla împrejur oamenii“ (leremia 31,227). 

lisus, Fiul lui Dumnezeu, S-a născut înainte de 
veci, fără mamă, din Tatăl, iar acum se naşte în veac, 
fără Tată, din mamă. Erau însă oarecare dispoziţii as- 
pre ale Legii. Legea nu prevedea această unică naştere, 
decât că tot primul născut era închinat Domnului, 
întrucât unul din primii! născuţi putea să fie Mesia. 


* Matei ], 18-25. 
7 Vezi Biblia, echiţia din 1914. 

Legea nu-l prevedea naşterea mai presus de fire. 
Deci, ca să nu se întâmple neorânduieli, neorânduie- 
lile erau pedepsite cu moartea. Orice fată necăsăto- 
rită care năştea un prunc era ucisă cu pietre înaintea 
casei tatălui său. Dacă Sfânta Fecioară nu ar fi fost 
logodită cu bătrânul Iosif, la fel ar fi păţit. 

Dar losif, logodnicul Mariei, nu ştia de Buna 
Vestire. Deci, după ce a stat Maria la Elisabeta „ca la 
trei luni“, când s-a întors acasă sarcina se observa. 
Bătrânul Iosif, ştiindu-se neprihănit, era într-o mare 
cumpănă: să o mai ia de nevastă sau să o părăsească, 
să fie ucisă cu pietre? Deci, se gândea să desfacă 
logodna şi, pe ascuns, să o lase în voia sorții. 

Chiar dacă Fecioara Maria l-ar fi lămurit, poate 
că tot nelămurit ar fi rămas, de aceea a intervenit 
Providența. Îngerul Domnului i s-a arătat lui Iosif în 
vis, zicându-i: „Nu te teme a lua pe Maria“ sub scutul 
tău, şi a o face să fie socotită de lume „nevasta ta“, 
pentru că sarcina sa nu este de la vreun bărbat, ci 
„de la Duhul Sfânt“, sarcina aceasta nu îţi este spre 
ruşine, ci spre cinste. Tu ai menirea să o aperi de 
asprimea Legii scăpând-o de la moarte. Tu ai meni- 
rea să scapi Pruncul ce se va naşte, şi de asprimea 
tiranului care va umbla să-L. omoare! Tu ai menirea 
să fii ocrotitorul Aceluia, Căruia îi vei pune numele 
lisus, care se tâlcuieşte Mântuitor, fiindcă EL va 
mântui pe popor de păcatele sale! 

Naşterea Pruncului din Fecioară este împlinirea 
proorociei făcute de Isaia: „lată Fecioara va lua în 
pântece şi va naşte Fiu, şi-l vei pune numele Ema- 

nuil“, care se tâlcuieşte şi care corespunde misiunii 
Lui în lume, adică: „Dumnezeu cu noi“. Adică Dum- 
nezeu ia chip de om adevărai ca să poată vorbi şi 
suferi la rând cu oamenii, să petreacă între oameni, 
ca om, deşi El este şi Dumnezeu adevărat. 


Ti 
lată un vis revelatoriu, care l-a liniştit pe Iosif şi 
i-a dat curajul tuturor ostenelilor viitoare, pe care 
avea să le facă şi pentru care Biserica l-a cinstit 
printre Sfinţi. Iată una dintre cele mai fericite treziri 
din somnul îndoielilor. 


O minune furată8 


lisus era chemat de durerea unui tată, ca să în- 
toarcă la viaţă o copilă de 12 ani. 

Mântuitorul iubea copiii, de aceea mergea la ei 
cu durerea iubirii. Totuşi o femeie bolnavă L-a mai 
zăbovit, ba chiar L-a furat pe drum. 

Stăruim puţin asupra acestui furt, unic în viaţa 
lui lisus. 

Oare de unde ştia femeia aceasta că atingându-se, 
chiar pe furiş, de marginea hainei lui lisus se va 
tămădui? O ştia din credinţă şi femeia nu s-a înşelat. 
Deşi puterea de tămăduire era de natură duhovniceas- 
că, totuşi bolnava a furat-o printr-o atingere materială. 


2 Luca 8, 41-48. 


ss Talanţii Împărăției see see 21 


Sluga sutaşului” este un caz de tămăduire de la 
distanţă, prin credinţă, adusă de (cele) două delegaţii 
(trimise de sutaş) şi e pur duhovnicească. 

lisus „a simţit puterea care a ieşit din EI”. Aceasta 
înseamnă că boala a încetat, îndată ce organismul s-a 
refăcut la plinătatea lui spirituală. 

Sfinţenia e o energie, păcătoşenia e o degradare. 
Una reface organismul, alta îl dărâmă. Dărâmarea se 
opreşte îndată ce organismul împrumută, sau chiar 
fură, pe firul credinţei acea energie rară a sfinţeniei. 

lisus, însă, a vrut să dea pe faţă credinţa femeii şi 
sigur că a privit cu dragoste acest furt original. 





Munţii noştri aur poartă, iar noi... 
uitând de Dumnezeu, tot cerşim din poartă-n poartă 
pe la „marii împărați“ 


“Luca 7, 2-10. 

Sfântul loan Botezătorul, 
capătul proorocilor Vechiului Testament 


loan era ultima solie pe care a trimis-o Dumnezeu 
lui Israil. El avea o misiune, ca să-L anunţe pe 
Mesia, lisus, şi să-l netezească înainte calea spre 
inima lui Israel (loan 1, 6-23). 

Cum loan a mers înaintea Domnului „în duhul şi 
puterea lui Ilie“ - cel mai mânios Proroc - se înţelege 
dintr-o dată şi asprimea lui sălbatică împotriva 
păcatelor. 

«Dumnezeu nu trimite soli pentru a-i linguşi pe 
păcătoşi, soli de pace ca să-i legene pe oamenii răi 
într-o siguranţă de pace cu Dumnezeu. El pune 
poveri grele pe conştiinţa făcătorului de rele, şi-i 
străpunge sufletul cu săgețile remuşcărilor. Trimişii 
lui Dumnezeu aduc la cunoştinţa păcătosului jude- 
căţile Lui îngrozitoare, ca să adâncească simţul stării 
lor nevoiaşe, ca să le scoată din adâncul inimii 
strigătul: „Ce să facem să ne mântuim?”. Atunci, mâna 
care ţi-a umilit fruntea până în ţărână ridică pe cel 
pocăit şi glasul care a mustrat păcatul şi a făcut de 
ruşine îngâmfarea şi ambiția întreabă cu cea mai 
duioasă iubire: „Ce doreşti să fac pentru tine?” ». 

Ura împotriva Romei era la culmea mocnirii. În 
pustia Iordanului loan striga răspicat şi plin de nă- 
dejde: „Pocăiţi-vă, căci s-a apropiat Împărăţia Cerurilor”. 





Sfântul loan Botezătorul, 
capătul proorocilor vechiului Testament 


„S-a apropiat”!!! Până atunci, Proorocii o preves- 
teau ca pe un fapt al viitorului îndepărtat, iar acum 
Impărăţia Mesianică era înaintea porilor. 

loan denunța corupţia naţională de la talpă la 
coroană. Înştiințările solemne de la Dumnezeu i-au 
alarmat pe toţi. Mulţimile veneau ca să-şi mărturi- 
sească păcatele şi să se boteze de la Ioan. Printre 
mulţumi se strecurau mulţi cărturari şi farisei care 
nu voiau să piardă prilejul de a se arăta mulțimilor 
ca oamenii cei mai sfinţi. Tainele lor vinovate nu 
rămâneau însă ascunse în faţa ochiului lui loan. 
Duhul lui Dumnezeu îi descoperea Proorocului că 
aceştia sunt oportuniştii. Făceau pe prietenii, ca să-şi 
asigure demnități când va veni Mesia, să-şi asigure 
puterea asupra poporului. 

- „Pui de vipere“, cine v-a învăţat ca să fugiţi de 
urgia viitoare? Nu aveţi scăpare decât făcând roade 
vrednice de pocăință. Avraam nu vă va putea scăpa, 
fiindcă faptele voastre nu sunt faptele lui Avraam. 
Acum securea stă la rădăcina pomilor şi focul alăturea 
pentru toţi pomii care nu aduc roadă bună. Valoarea 
unui pom o hotărăsc roadele ce le face, nicidecum 
numele pe care îl are. 

Mărturisirea de credinţă fără îndreptarea vieţii 
nu are nici o valoare. Pentru păcat, Dumnezeu este 
foc mistuitor. Deci, sau te desfaci de păcat sau vei fi 
ars cu păcat cu tot. Şi cum era multă viţă sălbatică, 
mulţi pomi pădureţi şi foarte multă pleavă în Israel, 
mulţi începeau să simtă focul lui Dumnezeu arzân- 
du-i. 

Într-unii se aprindea focul pocăinţei, iar într-alţii 
focul mâniei şi al fărădelegii. Irod, ars fiind şi el de 
mustrarea Proorocului, făcea parte dintre cei din urmă 

Botezul lui lisus10 


Viaţa publică a lui lisus este cuprinsă între cele 
două botezuri: Botezul în Iordan şi Botezul Sfintelor 
Sale patimi. 

Alarma pe care o dăduse loan din pustia lorda- 
nului străbătuse toată Palestina şi oamenii simpli o 
aduseseră şi în atelierul de tâmplărie al lui Iosif din 
Nazaret. 

lisus recunoscu chemarea. Timpul Său venise. 
Deşi era văr cu loan, totuşi nu se văzuseră niciodată, 
nu s-au cunoscut. Lui Joan i se descoperise doar atât: 
că şi Mesia va cere botezul său. Deci, în zilele acelea, 
a venit lisus din Nazaretul Galileii la Iordan, ameste- 
cându-Se cu mulţimea care se boteza. lisus nu avea 
nici o vinovăţie de spus, dar S-a făcut una cu păcăto- 
şii, mergând pe calea pe care ne-a dat-o de urmat. loan, 
care până atunci auzise tot pomelnicul fărădelegilor, 
s-a mirat că înaintea lui vine un Om fără de prihană, 
a Cărui sfinţenie o simţea şi sufletul şi privirea aspră 
a Proorocului. Deci Ioan Îl oprea pe lisus, simţin- 
du-se el păcătos şi cerându-l botezul. Trebuia însă 
împlinită dreptatea. Toată predica lui loan, botezul 
pe care-l făcea şi mulţimea adunată nu aveau alt rost 
- după înseşi cuvintele lui loan - „pentru aceasta am 


"i 3oan 1, 17-37; Matei 3, 13-17. 





Botezul Domnului nostru lisus Hristos 


în apa lordanului de către Sfântul loan Botezătorul, 

venit eu ca să vă botez cu apă, ca El (lisus) să fie 
arătat lui Israel“ (loan 1,31). loan s-a supus rânduie- 
lii dreptăţii (smereniei). 

Mâna de ţărână a zidirii a botezat creştetul Zidi- 
torului făpturii. 

lisus, neavând nimic de mărturisit, Se ruga. În 
faţa Sa se deschidea o eră nouă, era creştină. Cerurile 
se deschid. Lumina dumnezeiască se revarsă peste 
făptură şi Fiu, iar deasupra capului lui lisus, Duhul 
Sfânt, luând chip de porumbel şi învăluindu-l frun- 
tea, simbolizează Domnului păcii, o coroană. lar gla- 
sul Părintelui Îl mărturiseşte „Fiul Meu preaiubit“, 
în Care a pus toată iubirea Sa pentru oameni. 

Aceasta este arătarea Prea Sfintei Treimi creştine. 

loan a văzut acestea şi a mărturisit că: „Acesta 
este Mielul lui Dumnezeu, Care ridică păcatul lumii“ 
(loan, 1, 29-34). Cu această mărturisire făcută cu 
autoritatea de Prooroc, misiunea lui loan se încheie: 
„De acum El trebuie să crească, iar eu să scad“. 

Dacă la botezul lui Ioan, lisus nu a avut nici un 
păcat (de mărturisit), misiunea Lui avea să-L. încarce 
- pe nedrept - de toate fărădelegile lumii. EI, sfinţe- 
nia întruchipată, avea să Se facă pentru noi păcătoşii 
„păcat“, ce avea să-L. ţintuiască pe cruce. Căci deşi 
era Domn al Păcii, venirea Lui era străfulgerarea de 
sabie a unei alte împărăţii decât aceea aşteptată de 
iudei. Deşi El era temelia întregului ritual ebraic, deşi 
spre El conduceau toate umbrele, simbolurile şi jert- 
fele Templului, lisus va fi găsit vrăjmaşul şi distru- 
gătorul lor. Deşi El a dat Legea lui Moise, în Sinai, 

lisus va fi arătat la tot pasul ca un călcător de lege. 
Deşi venise ca să strice lucrările diavolului, va fi arătat 
că lucrează cu mai marele dracilor, că are pe Belzebutii. 

Nimeni nu L-a înţeles, de aceea toţi s-au simţit 
datori să-l stea împotrivă. 

Dar EI S-a tăcut om, asemenea cu noi, (pentru că) 
trebuia să ia povara păcatelor şi blestemelor ome- 
neşti. Cel fără de păcat trebuia să sufere ocara păca- 
tului. lubitorul de pace trebuia să rabde la un loc cu 
vrăjmăşia. Chipul Adevărului trebuia să sufere pal- 
mele minciunilor. Floarea neprihănirii alături de 
gunoiul spurcăciunilor. Pentru lisus tot păcatul era 
tortură. Pe umerii lui lisus, Care Îşi lăsase slava Sa 
de Dumnezeu ca să îmbrace slăbiciunea omenească, 
apăsa ca pe o temelie, răscumpărarea lumii. De braţul 
Lui atârna mântuirea omului, iar cealaltă mână o întin- 
dea să prindă atotputernica iubire a lui Dumnezeu. 

El a luat asupra Sa durerile noastre şi cu suferin- 
țele noastre S-a împovărat (Isaia 53,4). Acestea se 
topeau în rugăciunea lui lisus pentru oameni. 

Confirmarea glasului lui Dumnezeu L-a întărit 
pe lisus pentru destinul Său în lume, care avea să fie 
întărit, apoi, cu cel de-al doilea botez, pe cruce. Cu 
acesta, lisus a fost încărcat de Dumnezeu cu toate 
fărădelegile noastre, ale tuturora (Isaia 53,6). 

lisus mărturisea acum toate păcatele omului: 
„Eli, Eli, lama sabahtani?”. 


i! Belzebut (Baal Zebub) - în mitologia creştină, căpetenie a 
demonilor. 

Şi iarăşi S-a rugat lisus de iertare pentru om - 
omul, ucigaşul lui Dumnezeu. 


Taina lui Ilie şi Ioan Botezătorul”? 


Unii din ucenici, totuşi, au reţinut cuvântul lui 
lisus despre Înviere, care i-a scăpat lui Petru, şi se 
întrebau între ei: ce poate să însemneze a învia din 
morţi? Şi nu găseau cu ce să se dumirească, decât cu 
ce auziseră de la cărturari, deci L-au întrebat pe 
lisus: „Pentru ce spun cărturarii că trebuie să vie mai 
întâi Ilie?“ (Matei 17,10). 

Se vede că Iisus provocase în sufletul cărturarilor 
întrebările îndoielilor ultime, care i-au determinat să 
ispitească adâncul Scripturilor. Ei îl aşteptau pe Ilie, 
potrivit proorociei lui Maleahi (3,23), care să le 
confirme pe Mesia. 

Şi a răspuns Iisus: „Adevărat, Ilie venind întâi va 
rândui toate... Dar vă spun că lie a şi venit şi i-au 
făcut lui câte au vrut, după cum este scris pentru 
dânsul“ (Marcu 9,13). 

Îngerul Gavriil, vestindu-i lui Zaharia naşterea 
unui prunc pe care-l cerea în rugăciune, preciza: „EI 
(loan) va merge înaintea Domnului, cu duhul şi puterea 
lui Ilie, ca să întoarcă inimile părinților spre fii şi pe cei 
neascultători întru înțelepciunea drepţilor“ (Luca 1,17). 


12 Marcu 9, 11-13. 

Ştim că fiul lui Zaharia a fost loan Botezătorul. 
(Cine ştie, dacă ar fi ştiut că pentru copilul acesta va 
avea să moară ucis între Templu şi altar, l-ar mai fi 
cerut de la Dumnezeu, în rugăciune? Este o rându- 
ială a lui Dumnezeu că noi nu ne ştim viitorul... ). 

Dar loan era întruparea lui Ilie? „Cu duhul şi pu- 
teren lui Ilie“, n-ar putea merge şi altcineva, de pildă 
loan? A fost un singur suflet - o dată în Ilie, a doua oară 
în loan? Ar fi, deci, vieţi succesive? Reîncarnarea ar 
avea baze în Revelaţie? Astea-s întrebările. Şi misterul. 

Când a trimis loan din temniţă o întrebare lui 
lisus, cu prilejul acesta, Mântuitorul a mai precizat 
despre loan: „Ce-aţi ieşit să vedeţi? Un Prooroc? Da, zic 
vouă, şi mai mult decât un Prooroc“ (Luca 7, 25-26). 
Căci el este acela despre care s-a scris: „lată, Eu trimit 
pe îngerul Meu înaintea feţei Tale, care va pregăti calea 
Ta înaintea Ta“ (Marcu 1,2; Maleahi 3,1; Isaia 40,3). 

Deci loan era Ilie sau era înger. Sau Ilie era înger? 

Dacă după înviere toţi vom fi ca îngerii, atunci 
răpirea lui Ilie la cer să fi fost cauza transformării 
(strămutării - deși nici cuvântul acesta nu este bun) 
unui om în înger? 

Tir 

Doganatic, îngerii şi oamenii sunt ordine distincte. 

Dar dacă Dumnezeu poate şi din pietre să facă 
fiii lui Avraam sau pe inăgăriţa lui Valaam să 
vorbească omeneşte, cine-l poate pune hotare? 

Că nu putea să fie înger, mai înainte de toate ne 
stau in.irturie cuvintele Apostoiului Iacov: „Ilie era 

om asemenea nouă, pătimaş, dar cu rugăciune s-a rugat 
să nu plouă...“ (lacov 5,17). 

Dar ce mai înţelegem atunci prin înger? 

Întâi înţelegem făpturile cereşti, ale îngerilor. 

Al doilea înţeles este de - „frimis al lui Dumnezeu“ 
cu o misiune. Pentru acest al doilea înţeles, găsim la 
Maleahi că preoţii sunt numiţi îngeri, când zice: 
„Buzele preotului vor păzi ştiinţa şi din gura lui căutăm 
să iasă învăţătura, căci el îngerul Domnului Savaot este“ 
(Maleahi 2,7). 

Dar în ce priveşte pe loan Botezătorul, echiva- 
lenţa înger-trimis începe să nu mai fie mulțumitoare. 
Cuvintele: „lată Eu trimit pe îngerul Meu înaintea feței 
Tale“, ar fi ştirbite de înţeles. 

Apoi la Schimbarea la Faţă a Domnului, vin de 
faţă şi vorbesc cu lisus, Moise şi Ilie. 

Moise din iad. 

ie - din Rai sau din lad? 

Dacă îl considerăm pe Ilie independent de loan, 
atunci a venit din Rai. 

Dacă loan era Ilie, atunci ştiu din Predanie că 
„loan a fost înainte mergător al Domnului şi în iad“. 
În cazul acesta şi Ilie a venit din Iad. 

Că loan a fost înger sau era Ilie transformat de Rai 
în înger, rămâne iarăşi o întrebare: De ce loan este 
reprezentat de iconoprafia veche, îndată după 
tăierea capului, şi cu el pe tavă - printr-un loan cu 
aripi, semnele firii îngerești? 

Deci îngerii pot reveni pe pământ în trupuri 
pământeşti, ori de câte cr: sunt trimişi? 

Reîncarnarea lor - deşi numai unul pune proble- 
me - aşa, ca să nu generalizăm - nu mai este propriu-zis 
doctrina indiană a reîncarnării. 

Reîncarnarea (indiană) se referă la oameni - şi 
deosebirea între om şi înger este o deosebire de natu- 
ră, nu numai de desăvârşire. Deci oamenii, forţaţi de 
karma, trebuie să se renască în vieţi succesive, să-şi 
ispăşească fără să ştie vinovăţiile din vieţile trecute, 
până când încercând să se dezlipească de dorinţa 
vieţii nu mai contractează legături care să-i reclame 
la ispăşire. Purificarea aceasta se face automat şi 
necesită perioade de zeci de mii de ani. 

Dacă doctrina aceasta ar exprima adevărul, toată 
iconomia mântuirii omului, descoperită nouă prin 
Iisus Hristos, ar fi inutilă. Mântuirea ar fi automată, 
iar venirea lui lisus n-ar mai fi avut rost. 

Dar fiindcă a venit lisus şi a pus cu adevărat pro- 
blema mântuirii omului, reîncarnarea, deci mântuirea 
automată, nu are nici o bază în Revelaţie. O mai 
spune şi Sfântul Pavel: „Este rânduit oamenilor o dată 
să moară, iar după aceea să fie judecaţi“ (Evrei 9,27). 
Deci nu este rânduit să fie vieţi şi morţi succesive. 

Ilie este prevăzut ca Ilie Înaintemergător, dar al 
zilei celei înfricoşate a Domnului, pe la coptul neghi- 
nei pământului. „lată, Eu vă trimit pe Ilie Proorocul, 
înainte de a veni ziua Domnului, cea mare şi înfricoşată“ 
(Maleahi 3, 23-24). 

Lăsat-am întrebările să se ciocnească de toate 
stavilele îngăduitului şi să-şi dovedească zădărnicia, 
izbindu-se de limite. 

Dincolo este împărăţia tainei. Dumnezeu ţine 
ascunse în taină rânduieli neştiute de îngeri şi de 
oameni. Poate că gândindu-se la aceste taine ale lui 
Dumnezeu şi vorbindu-le în parte cu câţiva ucenici, 
lisus S-a transfigurat şi transpus în taină până la aşa 
măsură, că venind apoi la ceilalţi ucenici şi la 
mulţime, pe care i-a găsit aproape certându-se, „toţi 
s-au înfiorat şi au alergat să ] se închine“. 

Despre aşa ceva nu mai avem ştire să se fi făcut. 
Poate că ei au dezlegat cel mai bun răspuns, vrednic 
de „Împărăţia Tainei“. 


Ilie - Proorocul de foc 


I. lată o personalitate a Vechiului Testament, care 
s-a impus lumii creştine şi la tot poporul ca nimeni 
altul. 

Ilie e cel mai mânios Prooroc. Pomenirea lui e le- 
gată de trăsnete. De altfel, într-o vreme când numai 
el singur mai rămăsese Prooroc al Dumnezeului 
adevărat, parcă nu mai rămânea altă cale decât urgia 
lui Dumnezeu, împlinită prin gura pogorâtoare de 
trăsnete şi prin cuțitul (cuvântul) ucigaş de mincinoşi 
al lui Ilie. 

Cu toate acestea Dumnezeu l-a smerit şi pe el, că 
s-a temut de urgia unei femei, regina Îsabela a vremii, 
ba şi moartea şi-a rugat-o (III Regi 19, 2-4). 

II. Poate că Providența îl ţine mereu treaz în 

conştiinţa creştinătăţii şi pentru că mai are a-l trimite 
pe pământ în vremea celei mai de pe urmă necredinţe. 

Râvna lui mânioasă pentru Dumnezeu va avea, 
în vremea celor 1.290 zile de la Daniil, să vestească 
cele 7 cupe ale mâniei lui Dumnezeu asupra pămân- 
tului. 

Cum va fi acea strâmtorare, cum n-a mai fost alta 
de la începutul lumii şi nici nu va mai fi, am cam 
putea oarecum să ne dăm seama. 

În vremea aceea, mulţi vor fi curăţiţi şi albiţi, alţii 
lămuriţi, iar cei nelegiuiţi se vor purta ca cei nele- 
giuiţi. Toţi cei fără de lege nu vor pricepe, ci numai 
cei înţelepţi vor înţelege că e vremea apropierii celei 
de-a doua veniri (Daniel 12,10). 

Deci când se va coace neghina, Proorocul de foc 
îi va vesti văpaia ce o aşteaptă. 

Şi-l vor omori, crezând că aşa au terminat cu 
Dumnezeu. 

Dar Dumnezeu îl învie pe Ilie. 

Potrivnicii îşi dau seama de zădărnicia potrivni- 
ciei lor şi „rămăşiţa din Israel“ primeşte credinţa în 
Hristos, cum ne asigură Sfântul Apostol Pavel. 

Poate că pentru aceste destine viitoare, pomeni- 
rea şi mânia fulgerelor lui lovesc câteodată, chiar şi 
în zilele noastre, de aşa fel încât te pune pe gânduri. 

Impărăţia aruncată 


Heidegger! spune că omul este aruncat în lume, 
aruncat în grijile existenţei, fără nici-o consolidare 
sau siguranţă. De ce adică o existenţă „de aruncat“ 
în lume? Aceasta din cauza prăpastiei de netrecut 
între Dumnezeu şi om - consecința metafizică a lui 
„sola fide“11. De altfel, numai într-un climat protes- 
tant a putut lua naştere „filozofia neliniştirii“ şi teama 
de neant. 

lisus a spus altfel. 


15 Martin Heidegger (1889-1976) - Filozof german, reprezen- 
tant al existenţialismului şi nihilismului modern. Filozofia sa 
tratează despre depersonalizarea şi inautenticitatea omului 
căzut pradă banalităţii cotidiene („das Man”), propunând ca 
remedii angajarea într-o existenţă „autentică“ prin trăirea (asu- 
marea) „Angoasei“ în faţa neantului şi a morţii. (Dicţionar 
Enciclopedic, 2001; nota ed.) 

11 Sola fide = numai prin credinţă; doctrină confesională 
protestantă după care mântuirea şi justificarea se fac numai 
prin credinţă, credinciosul fiind iertat de Hristos prin jertfa 
Sa de răscumpărare, nu prin faptele sale, fapte care sunt un 
rod şi o dovadă a îndreptării; după protestanți nici Tradiţia 
Bisericii, nici autoritatea papei, nici Biserica nu pot fi socotite 
intermediari între Hristos şi Biblie; Biblia şi Dumnezeu 
vorbesc direct numai celor ce au credinţă, care este un dar. 
(...) (Preot prof. dr. Ion Bria - Dicţionar de teologie ortodoxă, 
Ed. L.B.M.B.O.R., 1994) 

Împărăţia cerurilor, comprimată într-o sămânță 
mică, a luat-o un Om şi-a aruncat-o în grădina Sa, 
lumea, şi s-a făcut copac mare şi păsările cerului 
s-au sălăşluit în ramurile lui. 

Împărăţia cerurilor nu este pentru păsări, ci pen- 
tru oamenii care trăiesc „ca păsările“ - mai desprinse 
de pământ şi firea pământească, trăind mai după 
firea lor cerească, trăind mai „în grija lui Dumnezeu” 
decât în grija vieţii. Păsările acestea sunt „vulturii“ 
care se vor aduna ca să judece lumea (1 Corinteni 
6,2), când pământul va fi stârv. 

Împărăţia lui Dumnezeu este un aluati5 pe care 
l-a luat o femeie şi l-a pus în trei măsuri de făină (în 
firea omenească de acum întreită): sufletul, trupul şi 
Duhul, până a dospit toată. 

Mergând Iisus spre Ierusalim, cineva L-a între- 
bat: „Doamne, oare puţini sunt cei ce se mântuiesc?“ Şi a 
răspuns lisus tuturora: „Nevoiţi-vă să intrați pe poarta 
cea strâmtă (şi cu chinuri, cum zice o cântare de la 
slujba înmormântării), că mulți vor căuta să intre şi nu 
vor putea“. 

Cu alt prilej a predicat cine-i poarta: „Eu sunt uşa, 
prin Mine de va intra cineva se va mântui“. Deci, dacă 
lisus este Împărăţia Cerurilor, sămânţa aruncată pe 
pământ, dacă lisus este Cel ce dospeşte natura omu- 
lui, în sensul Împărăției lui Dumnezeu, iar pe de altă 
parte tot lisus este uşa acestei Împărăţii, aceasta 
înseamnă că lisus este Dumnezeirea transcendentă, 


15 Luca 13,21. 

dată naturii noastre, pe care trebuie să o dobândim, 
liniştea împotriva neantului. 

Atragem stăruitor aminte oamenilor şi cu toată 
gravitatea posibilă: nu treceţi cu uşurinţă peste lisus! 
Mai bine declaraţi-vă împotriva Lui, că mulţi vă veţi 
lămuri. Căci dacă ne vom ţine mereu „că nu-L ştim 
cine este EL“, pentru noi aceştia, cele prescrise în 
cartea veşniciei vor merge înainte şi se vor împlini 
toate şi ne vom afla că ne-am încuiat uşa, în loc să 
ne-o deschidem, şi vom căpăta răspunsul cu care 
ne-am amăgit şi noi pe pământ: „nu vă ştiu nici Eu pe 
voi de unde sunteți, duceți-vă de la Mine“ (Luca 13,25). 

Marea nefericire a rămaşilor pe dinafară este că 
atunci văd ei fericirea drepţilor. Propriu-zis îşi văd 
marea lor defecţiune, care le-a pecetluit eternitatea. 
Până atunci, adică acum pe pământ, aceştia se ţin de 
ochi ca să nu-L vadă pe lisus. Atunci, cu natura trans- 
figurată în vederea veşniciei, nu se vor mai putea 
ține (de ochi) să nu vadă destinul firii omeneşti, pe 
care ei nu l-au admis. 

Iadul nu se poate deschide mai bine. 

Nici Împărăţia lui Dumnezeu. 





EI o euro e A pă 0 onoreaza ezrinage 

Piatra unghiulară! 


Avem câteva cuvântări ţinute de lisus în ultimele 
zile în Templul din Ierusalim. Dintre acestea este şi 
pilda lucrătorilor ucigaşi, care arată acoperit istoria 
viitoare a lui Israel!7. 

Firea omenească avea ca să crească şi în dimensi- 
unea ei duhovnicească a cunoaşterii şi iubirii de Dum- 
nezeu. Acesta era şi este destinul ei spiritual pe pământ. 

Dar via lui Israel se sălbăticea încât Însuşi Dum- 
nezeu se mira: Doar viță de bun soi am sădit, cum dar 
s-a sălbăticit şi strugurii ei sunt acri? (leremia 2,21). 

Pentru ca destinele superioare ale neamurilor 
pământului să nu sufere vreo zădărnicire, pentru ca 
roadele duhovniceşti ale lui Israel să fie totuşi în 
sensul Providenţei, Dumnezeu a trimis neamului 
acestuia rând pe rând Legea şi Proorocii. Din Lege 
au făcut o caricatură, iar pe prooroci i-au scos din 
vie şi i-au omorât trimiţându-i înapoi fără roada pe 
care trebuiau să o aducă. 

Mai rămânea ca să vină Fiul Stăpânului lumii. A 
venit şi El, şi vorbea cu ei. „lar lucrătorii, văzându-L, 
au vorbit între ei, zicând: Acesta este moştenitorul: hai 
să-L omorâm pe EI şi moştenirea Lui va fi a noastră! Şi, 





16 Isaia 28,16; Psalmul 117,22; Matei 21, 42; | Petru 2, 1-25. 
17 Luca 20, 9-18. 

scoțându-L afară din vie, L-au omorât.“ (Luca 20,14-15). 

Şi au făcut-o şi pe asta. 

De atunci aleargă în toată lumea să cuprindă 
moştenirea Fiului lui Dumnezeu, silindu-se pe toate 
căile închipuite să descreştineze lumea, să scoată 
definitiv din natura omenească preocuparea duhovni- 
cească de Dumnezeu. 

Numai că această zdroabă de Sisif de a nivela la 
orizontală orice preocupare a naturii omeneşti de cer 
se loveşte permanent de Piatra unghiulară, aruncată 
pe pământ, care cu cât este izbită mai tare, cu atât 
aruncă în unghi drepi spre cer orice încercare de a o 
clinti din rostul ei divin. 

Totuşi iluzia biruinţei o vor avea. Numai că 
atunci strugurii viei pământului vor fi tare sălbatici 
şi cu totul acri. Revelația spune că providenţa divină 
va trimite pe rând: secera, pentru secerişul pământu- 
lui şi vierul pentru via lui (cosorul din Apocalipsă). 
Strugurii îi va grămădi într-un teasc „Afară din cetate“ 
- cum au scos şi pe lisus afară din cetate - dar în loc de 
must va ieşi sânge din teasc, până la zăbalele cailor, 
în depărtări de 1600 de stadii (Apocalipsa 14, 17-20). 

Până aici lucrătorii s-au lovit şi s-au împiedicat 
de piatra de hotar, Hristos, atunci însă va cădea pia- 
tra peste ei - a doua venire a lui Hristos în slavă şi în 
putere, şi va spulbera definitiv pe lucrătorii nelegiuirii. 

lată o cuvântare profetică în Templul din lerusa- 
lim, o cuvântare unghiulară. 

Cele ascunse în ceața viitorului fiind greu de deslu- 
şit, ba şi cu multe riscuri, ne limităm la tâlcuirea strict 

duhovnicească a acestei Pietre unghiulare. 

Aceasta este o piatră duhovnicească, cu efecte 
spirituale. 

Unul din psaimi spune: „Fiica Babilonului, tică- 
lonsa! Fericit este cel ce-ţi va răsplăti ție fapta ta, pe care 
ai făcut-o nouă. Fericit este cel care va apuca şi va lovi 
pruncii tăi de Piatri“ (Psalmul 136, 11-12). Babilon se 
âlcuieşte de Sfâuta Scriptură: coniuzia patimilor, 
confuzia minţii. 

Textul se puute ciii: „satană, satană dornică de 
pustiire“. Dar pruncii Babilonului sunt gândurile, 
păcatele, momeiiie. Ferice de cel ce luptă duhovni- 
ceşte cu gândurile, iovindu-le de Piatra unghiulară 
a fiinţei omenesti, care este lisus. 

Armă mai puternică în cer şi pe pământ, împotri- 
va diavolului, ca numele lui lisus nu este, ne asigură 
Sfântul loan Scărarul. Acesta este temeiul rugăciunii 
neîncetate. Numai pe această Piatră unghiulară a 
îtinţei se poate găsi şi clădi pacea lăuntrică a omului, 
pacea pe care a dat-o lisus. 

Unica greutate este că: pentru a câştiga pe lisus, 
pe toate celelalte trebuie să le socoteşti „gunoaie“ 
(Filipeni 3,8). 








Ispititerii cu dajdial!f 


Căpeteniile Templului au înţeles că despre ei 
vorbea pilda lucrătorilor ucigaşiP. Deşi gândul 
uciderii era o realitate în inima lor, totuşi ei nu 
puteau suferi să le fie dai gândul pe faţă. Căci 
diavolul se [ine ascuns, în umbră, şi nu slujeşte decât 
pe cine îi ascunde gândurile. 


tvanghelia de la Luca (cap 20, 1-26) 

1. Şi a fost într-una din zilele acelea, învățând El 
norodul în Biserică, şi bine vestind, au venit 
Preoţii, şi Cărturarii, cu Bătrânii. 

2. Şi au grăit către EI, zicând: Spune nouă: Cu ce 
Putere faci acestea? Sau cine este carele ţi-a dat Ţie 
puterea aceasta? 

3. Jar El răspunzând, a zis către ei: Vă voi întreba şi 
Eu pe voi un cuvânt, şi să-Mi spuneţi. 

4. Botezul lui Ioan din Cer a fost, sau de la oameni? 

5. Iar ei cugetau întru sine, zicând că: De vom zice 
din cer, va zice: Pentru ce dar n-aţi crezut lui? 

6. lar de vom zice: De la oameni, tot norodul cu 
pietre ne vor ucide; căci (norodul) este încredinţat 
că loan Proroc a fost, 

7. Şi au răspuns că: Nu ştim de unde. 

8. Şi Iisus le-a zis lor: Nici Eu nu vă spun vouă, cu ce 


18 Luca 20, 19-26. 
» Marcu 12, 7. 

putere fac acestea. 

9. Şi a început a zice către norod pilda aceasta: Un 
om a sădit vie, şi a dat-o lucrătorilor, şi s-a dus 
departe multă vreme. 

10. Şi la vreme a trimis către lucrători o slugă, ca să-i 
dea lui din rodul viei; iar lucrătorii bătându-l pe el, 
l-au trimis deşert. 

11. Şi a trimis altă slugă; iar ei şi pe acela bătându-l şi 

| batjocorindu-l, l-au trimis deşert. 

12. Şi a trimis şi a treia slugă; iar ci şi pe acela 
rănindu-l, l-au scos afară. 

13. Şi a zis Domnul viei: Ce voi face? Trimite-voi pe 
fiul meu cel iubit; doară văzându-l pe dânsul, se 
vor ruşina. 

14. lar lucrătorii văzându-l pe el, cugetau întru sine 
zicând: Acesta este moştenitorul, veniţi să-l ucidem 
pe el, ca să fie a noastră moştenirea (moşia). 

15. Şi scoţându-l afară din vie l-au omorât. Ce va face 
dar lor Domnul viei? 

16. Veni-va, şi va pierde pe lucrătorii aceştia, şi via o 
va da altora; iar ei auzind, au zis: Să nu fie. 

17. lar El căutând spre ei, a zis: Ce este dar aceasta ce 
este scris: Piatra pe care n-au băgat-o în seamă 
ziditorii, aceasta s-a făcut în capul unghiului. 

18. Tot cela ce va cădea pe acea Piatră, se va sfărâma; 
iar peste care va cădea, îl va spulbera. 

19. Şi căutau Ashiereii şi Cărturarii ca să-şi pună 
mâinile pe el într-acel ceas, şi s-au temut de 
norod; căci înţeleseseră căci către dânşii a zis 
pilda aceasta. 

20. Şi pândindu-L. au trimis iscoade, care se prefă- 

ceau pe sine a fi drepţi, să-L prindă pe El în 
cuvânt, ca să-L. dea pe El stăpânirii şi puterii 
dregătorului. 

21. Şi l-au întrebat pe EI, zicând: Învăţătorule, ştim 
că drept grăieşti, şi înveţi, şi nu te uiţi la faţă, ci 
întru adevăr calea lui Dumnezeu înveți. 

22. Se cade nouă a da dajdie Cezarului, sau nu? 

23. lar El pricepând vicleşugul lor, a zis către ei: Ce 
mă ispitiţi? 

24. Arătaţi-Mi un dinar: Al cui chip şi scriptură are 
pe el? Iar ei răspunzând, a zis: Ale Cezarului. 

25. lar El le-a zis lor: Daţi înapoi dar cele ce sunt 
ale Cezarului, Cezarului; şi cele ce sunt ale lui 
Dumnezeu, lui Dumnezeu. 

26. Şi nu l-au putut prinde pe dânsul în cuvânt 
înaintea norodului, şi minunându-se de răspun- 
sul lui, au tăcut. 


Evanghelia de la Marcu (cap 11, 27-33; cap 12, 1-17) 

27. Şi au venit iarăşi în lerusalim; şi umblând EI 
prin Biserică, au venit la dânsul Arhiereii, şi 
Cărturarii, şi Bătrânii. 
28. Şi au zis Lui: Cu ce putere faci acestea? Şi cine 
ţi-a dat Ţie puterea aceasta, ca să faci acestea? 
29. lar lisus răspunzând, a zis lor: Vă voi întreba şi 
Eu pe voi un cuvânt, şi să-Mi răspundeţi Mie, şi 
voi spune şi eu vouă cu ce putere fac acestea. 

30. Botezul lui loan din Cer a fost, sau de la 
oameni? Răspundeţi-mi Mie. 

31. Şi ei cugetau întru sineşi, zicând: De vom zice, 
din Cer, va zice: Pentru ce dar nu aţi crezut lui? 

32. lar de vom zice: De la oameni, se temeau de 

norod, că toţi îl aveau pe loan de Prooroc, că cu 
adevărat Proroc a fost. 


33. Şi răspunzând, au zis lui lisus: Nu ştim. Şi lisus 


răspunzând, a zis lor: Nici Eu nu voi spune 
vouă, cu ce putere fac acestea. 


(Cap. 12, 1-17) 

„ Şi a început în pilde a grăi lor: Un om a sădit vie, 
şi a îngrădit-o împrejur cu gard, şi a săpat 
într-însa teasc, şi a zidit turn, şi a dat-o pe ca 
lucrătorilor, şi s-a dus departe. 

. Şi la vreme, a trimis o slugă la lucrători, ca să ia 
de la lucrători din rodul viei. 

„ lar ei apucându-l pe dânsul, l-au bătut, şi l-au 
trimis deşert. 

. Şi iarăşi a trimis către dânşii pe altă slugă; şi pe 
acela bătându-l cu pietre, i-au sfărâmat capul, şi 
l-au trimis ocărât. 

. Şi iarăşi a trimis pe altul, şi pe acela l-au omorât, 
şi pe alţii mulţi, pe unii bătându-i, pe alţii 
omorându-i. 

. Deci având încă un fiu iubit al său, l-a trimis şi 
pe acela mai pe urmă la ei, zicând că: Se vor 
ruşina de fiul meu. 

. Iar lucrătorii aceia au zis între sine: Acesta este 
moştenitorul, veniţi să-l ucidem pe el, şi va fi 
moşia a noastră. 

. Şi apucându-l pe el l-au omorât, şi l-au scos afară 
din vie. 

„ Ce va face dar Stăpânul viei? Veni-va, şi va 
pierde pe lucrătorii aceia, şi via o va da altora. 


10. Au nici scriptura aceasta n-aţi cetit? Piatra care 

n-au băgat-o în seamă ziditorii, aceasta s-a făcut 
în capul unghiului; 

11. De la Domnul s-a făcut aceasta, şi este minu- 
nată întru ochii noştri. 

12. Şi căutau să-L prindă pe El, şi se temeau de 
norod; căti au cunoscut că împotriva lor a zis 
pilda; şi lăsându-L pe EI, s-au dus. 

13. Şi au trimis către dânsul, pe unii din Farisei şi 
din lrodiani, ca să-L vâneze pe EI în cuvânt. 

14. Jar ei venind i-au zis Lui: Învăţătorule, ştim că 
adevărat eşti, şi nu-ţi este Ţie grijă de nimeni; că 
nu cauţi în faţa oamenilor, ci întru adevăr calea 
lui Dumnezeu înveţi; Se cade a da dajdie 
Cezarului, sau nu? Să dăm, sau să nu dăm? 

15. lar El ştiind făţărnicia lor, a zis lor: Ce mă 
ispitiţi? Aduceţi-mi un dinar să-l văd. 

16. lar ei i-au adus. Şi a zis lor: Al cui este chipul 
acesta, şi scriptura cea de pe el? Şi ei i-au zis Lui: 
Ale Cezarului. 

17. Şi răspunzând lisus a zis lor: Daţi înapoi pe cele 
ce sunt ale Cezarului, Cezarului; şi pe cele ce 
sunt ale lui Dumnezeu, lui Dumnezeu. Şi s-au 
mirat de dânsul. 


În realitate umblau ca să-L. omoare pe lisus, dar 
căutau „mâinile altuia“. Drept aceea au trimis nişte 
iscoade, care prefăcându-se că sunt drepţi - cel mai 
uşor lucru în Israel - umblau să-L prindă în vreun 
cuvânt ca apoi să-L denunțe stăpânirii romane. 

Evreii urau de moarte stăpânirea romană, dar ca 
să termine cu lisus erau dispuşi ca să apeleze şi la 

facă apărătorii cei mai ascuţiţi în slujba celor mai 
mari duşmani ai lor, romanii, numai şi numai ca 
aceştia să-i scape de cel mai îngrozitor coşmar al 
istoriei lor: lisus. Şi au făcut-o şi pe aceasta. 

Coşmarul acesta al lor s-a mărit cu veacurile, a 
ajuns de proporţiile lumii, încât pretutindeni dau de 
lisus. Nici porţile iadului nu le-au putut ajuta să scape 
de El. Nu le-a mai rămas decât aruncarea lumii în 
Apocalipsă. 

Şi o vor face şi pe aceasta. 

Aceştia sunt cei ce L-au ispitit pe lisus, zicând: 
„Învățătorule, ştim că adevărul grăieşti şi înveți şi nu 
cauţi la fața omului, ci într-adevăr calea lui Dumnezeu 
înveţi. Se cade să dăm dajdie cezarului sau nu?“ (Matei 
22, 16-17). 

Întrebarea era vicleană de la început până la 
sfârşit. Mai întâi, iscoadele erau nişte mincinoşi şi 
făţarnici, fiindcă nu adevărul îi interesa pe ei, nici 
calea lui Dumnezeu. 

Răspunsul lui lisus este neaşteptat. Pe banul daj- 
diei, nici măcar n-a pus mâna. Dar îi face pe ispiti- 
tori să-şi dea răspunsul, constrânşi de chipul şi de 
inscripţia de pe ban. Deci: „Daţi Cezarului cele ce sunt 
ale Cezarului şi lui Dumnezeu, cele ce sunt ale lui 
Dumnezeu“ (Matei 22,21). 

Dumnezeu şi lumea, Dumnezeu şi statul sunt 
două ordine distincte. Omul aparţine la amândouă 
deodată, din pricina firii sale văzute şi nevăzute - 
fiindcă este alcătuit din trup şi suflet. 

Ispititorii nădăjduiau să stârnească conflict? între 
aceste două ordine: a naturii şi a supranaturii. 

Originea forţatului conflict dintre Dumnezeu şi 
Cezar (stat) - obârşia ateismului - este în şi din 
Templul din Ierusalim. 


Era creştină 


Întruparea lui lisus însemnează împărţirea isto- 
riei în două: cea dinainte de Hristos şi cea după 
Hristos. 

Şi mai este o despărţire: cea împotriva lui Hristos. 
Aceştia sunt anii de sminteală, despre care zice lisus 
că trebuie să vie. 

Legea şi Proorocii se termină cu loan Botezătorul, 
capătul proorocilor. De la loan începe era creştină, 
era propovăduirii Împărăției lui Dumnezeu, când 
intră în împărăție toţi cei ce se silesc şi o răpesc pe ea. 

Despre această. divină pecete a timpului, lisus 
avea siguranţă absolută. „Cerul şi pământul vor trece, 
dar cuvintele Mele nu vor trece, până nu se vor împlini 
toate“ (Matei 24,35). 

Siguranţa aceasta străvede pe Dumnezeu în Iisus. 
El a prevăzut că vor veni şi anii de sminteală, pe 
care acum îi vedem cu ochii. 


20 Să facă vrajbă. 

De Sfinţii Apostoli Petru şi Pavel 


În ziua Pogorârii Duhului Sfânt, Petru, care mai 
înainte tremura din toate fibrele neputinței ome- 
neşti, acum propovăduia pe lisus în lerusalim, în 
public, cu un curaj extraordinar?!. După cuvântul 
răscolitor de conştiinţe al lui Petru, se botează 3.000 
de inşi. Aceasta este socotită ziua întemeierii Biseri- 
cii, prima societate creştină. Aceasta este şi prima 
predică creştină şi este interesantă fiindcă cuprinde 
numai elementele fundamentale ale unui simbol de 
credinţă: Învierea Mântuitorului, Înălţarea la cer, 
Trimiterea Sfântului Duh, precum şi concluzia prac- 
tică - cu caracter de Taină - a Botezului. 

lată o predică apostolică, în elemente şi rezultate. 

Suflarea Duhului Sfânt a topit graniţele de limbă 
dintre neamuri şi diferenţa dintre clase. Proprieiatea 
particulară se schimbă în proprietate colectivă bene- 
volă, primul comunism este creştin, întemeiat pe 
iubirea de oameni şi pe faptul că toţi oamenii sunt fii 
ai aceluiaşi Tată, Dumnezeu. 

lată primele rezultate ale propovăduirii Aposto- 
lului Petru. O activitate practică, organizatorică, 
transformatoare a bazelor de până aici ale societăţii. 

Declaraţia publică a lui Petru, în Templul din 


21 Fapte 2, 14-41; 3, 4-26. 

Ierusalim, că lisus este Sfânt şi Drept şi că El este 
Autorul vieţii, determină pe mai marii templului să-i 
tragă la răspundere pe el şi pe loan. 

În faţa autorităţii iudaice - negativiste, Petru face 
apel la raţiunea situaţiei: „Judecaţi şi voi de este 
drept înaintea lui Dumnezeu, să ascultăm mai mult 
de voi decât de Dumnezeu? Noi nu putem să nu 
spunem ce am văzut şi am auzit“ (Fapte 4, 19-20). 

lată principiul apostolic al ierarhiei ascultătorilor. 
Nici o agresiune, nici o tensiune, nici o intimidare. 

Apostolii erau ferm convinşi de asistența Duhu- 
lui Sfânt, fapt ce le dă curajul propovăduirii pe faţă a 
lui lisus, o propovăduire pozitivă a creştinismului. 
La împotrivirile de tot felul ei erau pe deplin liniştiţi 
că biruinţa ultimă este a lui Dumnezeu, pe Care Îl 
propovăduiesc ei, de aceea nu se prindeau în dialec- 
tică? cu împotrivitorii. 

Mai târziu, Sfântul Apostol Pavel va da asigura- 
rea că în ce priveşte ierarhia ascultărilor chiar şi po- 
trivnicii se supun lui Dumnezeu, deşi fără să creadă, 
deci obiectul predicii este propovăduirea simplă a 
lui lisus Hristos, Care singur transformă societatea 
din interiorul ei, încât nu este nevoie de luptă exie- 
Tioară, ceea ce ar angaja creştinismul într-o mulţime 
de conflicte inutile şi păgubitoare. 

Sinedriul îndată ia măsuri, arestează Apostolii. 
Apostolii reafirmă aceeaşi rațiune simplă a lucrurilor, 





» dialectică - (în antichitate) arta de a discuta în contradicto- 
riu, în scopul ajungerii la adevăr. 

că ei ascultă mai mult de Dumnezeu, decât de oameni. 

Gamaliel, un rabin ponderat din Sinedriu, opreşte 
Tribunalul Templului de a-i judeca pripit şi condamna 
cu moartea. Apostolii au luat deci bătaie de joarde şi 
au fost puşi în libertate, cu interzicerea de a mai 
propovădui pe lisus. Sfatul acesta anticreştin, fireşte, 
Apostolii nu l-au putut asculta. 

Deci, din primele întâlniri ale Apostolilor cu 
societatea s-a văzut că creştinii repetă, în mare, viaţa 
lui lisus. 

Suferinţa pentru lisus - Sfântul Pavel va zice: 
„necazurile pentru Evanghelie“ - încep să fie înţelese 
ca o binecuvântare. lată cum, din primele zile ale 
creştinismului, Duhul Sfânt odrăsleşte în propovă- 
duitorii săi, Apostolii, duhul jertfei de sine. Moartea, 
cu care-i amenințau potrivnicii, nu mai este o temere, 
din simplul motiv că moartea a fost biruită de învie- 
rea lui lisus. 

Aşa a plecat creştinismul la câştigarea lumii: silit 
şi călit de încercări, printre potrivnici, printre amenin- 
ţări, dar niciodată acestea nu l-au covârşit. Dumne- 
zeu putea ca să le oprească, dar nu le-a oprit, pentru 
că acestea ar fi oprit creştinismul. Focul iubirii divine, 
de dragul Adevărului, între potrivnici se aprinde şi 
se menţine. 

Acesta-i paradoxul: creştinismul reînvie în raport 
direct proporţional cu încercările de a-l stinge. 

Tot din primele zile ale Bisericii s-a impus şi carac- 
terul creştinismului ca religie universală - ecumenică 
- şi nu mai mult naţională. El se exprimă în elemen- 

tele (şi în limba) fiecărui neam aparte, deşi natura sa 
este mai presus de toate neamurile. Această lărgire a 
creştinismului peste graniţele neamurilor i se desco- 
perea lui Petru. În felul acesta, creştinismul apare în 
istorie ca o nouă energie a păcii între popoare. Pacea 
este o idee specific creştină şi se condiţionează de 
obârşia ei divină. 

Cu această lărgire a Revelaţiei între toate neamu- 
rile - potrivit misiunii apostolice de la Înălţare - va 
avea să ostenească al doilea Apostol al creştinismului, 
Apostolul Pavel. 

Providența - alt element fundamental al creşti- 
nismului: conducerea nevăzută a celor văzute - s-a 
făcut strălucitor înţeleasă prin convertirea unui mare 
vrăjmaş al lui lisus cu nuinele de Saul din Tars. 

Cine se putea prinde mai bine (în luptă) cu păgânii 
şi cu toată cultura elenă, decât unul ce fusese vrăjmaş 
militant împotriva noii religii. Saul cunoştea creşti- 
nismul, însă ca un potrivnic, ca un încredinţat cu au- 
toritatea de a-l nimici. Dar socotelile lui Dumnezeu 
sunt mai presus decât socotelile omului. Vrăjmăşia 
neamurilor trebuia biruită de un vrăjmaş de moarte 
al creştinilor, convertit în „Apostolul neamurilor“. 
lar ca o ironie a situaţiei - ca să nu zic a Providenţei - 
această convertire a lumii greco-latine s-a făcut sub 
protecţia cezarului, pe care Pavei a invocat-o ca 
cetăţean roman (Fapte 22,25) împotriva conaţiona- 
lilor săi iudei, care s-au întărit cu jurământ şi cu 
greva foamei (Fapte 23,12) ca să-l omoare pe Pavel 
(unii chiar sunt de părere că Pavel a sfârșit asasinat 

de iudeii aceştia, în Roma). 

În faţa Areopagului Atenei, Providența n-a trimis 
un ins întâmplător, ci un om pregătit. Saul era cel 
mai bun elev al lui Gamaliel - cel mai învăţat rabin al 
iudaismului, şi totodată bine instruit în cultura elenă 
a timpului. 

Convertirea lui Saul n-a fost o convertire din nimic 
ci convertirea unui instruit de la o ideologie veche la 
o concepţie nouă. 

Iar la Roma, Providenţa a trimis în Apostolul Pavel 
un cetăţean roman, care va avea să precizeze poziţia 
creştinilor faţă de împrejurările ostile create de cona- 
ționalii săi iudei. 

Creştinismul, la obârşia sa, a fost protejat de stă- 
pânirea romană împotriva prigoanei iudaice. Acest 
fapt a determinat stăpânirea să facă deosebirea între 
iudaism şi creştinism. Mai pe urmă iudeii, care erau 
răspândiţi în tot imperiul roman, au asmuţit stăpâni- 
rea romană împotriva creştinilor, scornindu-le vina 
că aceştia uneltesc împotriva statului, împotriva 
Cezarului, reeditând pretutindeni amenințările din 
curtea lui Pilat. Cu aceste sforării ale vicleşugului şi 
urii, iudeii căutau să antreneze autoritatea romană 
în planurile lor anticreştine. Mincinoasa lor prietenie 
cu Cezarul însă le-a atras expulzarea lor din Roma, 
la anul 50-52. 

În această atmosferă deopotrivă ostilă atât iudei- 
lor cât şi creştinilor, fiindcă se închinau Împăratului 
altei împărăţii şi nu împăratului roman, Pavel, iudeu 
și creştin, cere să fie judecat tocmai de Cezarul, 

potrivit dreptului roman şi cetăţeniei sale romane. 
Astfel, în primăvara anului 61, după multe peripeții 
pe mare, sub escortă, ajunge la Roma. Aici este menţi- 
nut sub stare de arest, în lanţuri, deşi „Adevărul nu 
ştie de lanţuri“, tot ca o Providenţă. Căci, de n-ar fi 
fost păzit de autoritatea romană, cei 40 de iudei, care-i 
juraseră moartea, l-ar fi omorât, zădărnicindu-i misiu- 
nea. Arestul său de doi ani a fost uşor, mai mult un 
domiciliu forţat, căci avea voie să primească pe 
creştinii comunităţii din Roma şi să scrie pastoralele 
sale în Orient. 

În altă ordine de idei, petrecerea lui Pavel în 
Roma clatină serios ipoteza episcopatului de 25 de ani 
a lui Petru în Roma. Existenţa lui Petru nu este po- 
menită în nici o epistolă paulină trimisă în Răsărit, 
ceea ce este absolut inadmisibil pentru un apostol ca 
Pavel, dacă Petru ar fi existat cu adevărat în Roma. 

Faptul că Pavel scrie „din lanţuri“, că mai apoi 
avea să guste şi cea de-a doua captivitate sub Nero, 
este foarte grăitoare pentru poziţia clasică a creşti- 
nismului faţă de Cezar, ca reprezentant al autorităţii 
lumii acesteia. 

Apostolul Pavel tâlcuieşte autoritatea lumii aces- 
teia ca provenită din autoritatea lui Dumnezeu, şi cine 
se împotriveşte stăpânirii, lui Dumnezeu se împotri- 
veşte. Reacţionarismul este un păcat, este o atitudine 
fals religioasă. Din acest motiv, creştinii trebuie să 
dea ascultare Cezarului, să se roage pentru el, şi să-i 
plătească dajdia. Supunerea faţă de stăpânire este 
din raţiuni divine: din iubire universală de oameni şi 

nu din oportunism sau din frică. 

Cu toate acestea, ţintele ultime ale creştinilor nu 
sunt absorbite total de forma acestei trecătoare vieţi 
ci trec dincolo de moarte, trec dincolo de lumea aceasta. 
Sfântul Apostol Pavel frânează exagerarea accentu- 
lui transcendent, care uneori dezorganizează norma- 
lul social. Unii creştini contemporani cu Sfântul 
Apostol Pavel, din cauza nostalgiei după împărăţia 
lui Dumnezeu, nu voiau să mai lucreze Şi nu voiau 
să mai aibă copii. Drept aceea, Apostolul ridică la 
rangui de imperativ munca, şi naşterea copiilor o 
ridică la condiţia de mântuire a femeii căsătorite. De 
asemenea a pus capăt pentru totdeauna la alarmis- 
mul parusiei Domnului şi la orice fantezie aprinsă 
spre apocaliptic, descalificându-le din cinstea unei 
minţi sănătoase. 

Între concepţia romană despre lume şi om şi con- 
cepţia creştină erau deosebiri ireductibile. Totuşi 
predica Sfântului Pavel nu este agresivă. Acesta este 
un normativ şi imperativ apostolic: neagresivitatea. 
Un compromis, de asemenea, este imposibil: deose- 
birile rămân deosebiri - cu toate consecinţele lor. 
Totuşi Apostolul nu insistă asupra lor, ci asupra a cu 
totul altă înlănţuire, centrală în toată misiunea sa 
apostolică: omul cel nou şi făptura cea nouă. 

Apostolul Pavel, mai mult ca oricare dintre apos- 
toli, cunoştea bine poziţia omului vechi, o trăise din 
plin, de vreme ce a fost el însuşi prigonitor al lui lisus, 
organizator de persecuție a Bisericii şi părtaş la 
uciderea lui Stefan. 

Teorii moderniste încearcă să interpreteze con- 
vertirea lui ca un simplu fapt natural, datorită insola- 
ției sau a unui atac de epilepsie sau cel al unei 
remuşcări de conştiinţă. Dar un simplu fapt natural 
l-ar fi oprit, cel mult, de a mai prigoni pe Hristos şi 
Biserica, şi nicidecum nu l-ar fi putut transforma şi 
dinamiza în Apostol al lui Hristos. 

Această convertire a prigonitorului Saul în Apos- 
tolul Pavel rămâne un fapt istoric, dar şi supraisto- 
ric. Este tocmai transformarea unui om vechi într-un 
om nou, în făptura cea nouă - laitmotivul doctrinei 
pauline. Căci cine este omul cel nou, făptura cea 
nouă? Este Iisus, omul desăvârşit, Care S-a pogorât 
din cer, Noul Adam, Care, spre deosebire de Adam 
cel vechi, a ascultat de Dumnezeu până la răstignire 
şi moarte pe cruce. 

Pentru ascultarea Sa, Tatăl l-a dat darul ca să Se 
îmbrace în toată firea omenească şi, prin botez şi oa- 
menii să se îmbrace în Hristos. În fiecare botezat S-a 
sădit Hristos: făptura nouă, om nou. Deci lisus nu 
este pentru noi, oamenii, numai O persoană istorică 
sau numai o fiinţă metafizică ci este o persoană real 
spirituală, contemporană şi implicată în viaţa fiecă- 
ruia dintre noi. Această făptură cerească, această 
mlădiţă divină aşteaptă în fiecare Adam aparte vârsta 
cunoaşterii, vârsta deplinătăţii minţii, când noi avem 
a ne decide liber despre modul cum avem să trăim: 
pentru Hristos sau împotriva lui Hristos. 

În cazul când libertatea noastră alege stilul de viaţă 
al lui lisus şi comportarea noastră în lume după 

modelul Lui, harul Duhului Sfânt desăvârşeşte viaţa 
noastră şi Hristos trăieşte în noi până la totală 
asemănare. 

În cazul când libertatea noastră ajunge roaba 
păcatelor, făptura cea nouă tânjeşte, nu se arată, şi 
omul acela se desăvârşeşte în rele, rămânând exclu- 
siv un om pierdut al veacului acestuia pieritor şi fără 
mântuire. 

Mântuirea este prin Hristos, Care trebuie cunos- 
cut istoric, dogmatic şi mistic. Mântuirea este un har 
al locuirii lui Dumnezeu în om, dar şi rezultatul 
unui efort al libertăţii şi cunoaşterii omului. E o 
atenţie de o viaţă la făptura cea nouă pe care o am 
dobândit-o şi pe care trebuie să o deservim în afară, 
ca o a doua natură sau mai bine zis natura noastră 
originară refăcută. 

Bună e Legea, dar când darul prin Hristos a venit, 
Legea încetează. În Iisus sunt ascunse toate comorile 
cunoştinţei şi ale înţelepciunii: în lisus e ascunsă 
desăvârşirea - aceasta nu e posibilă fără Iisus, cu atât 
mai vârtos împotriva lui lisus 

Viaţa noastră în lisus, viaţa lui lisus în viaţa noas- 
tră, garantează veşnicia noastră ascunsă prin lisus în 
Dumnezeu. Biserica, văzută ca obiectivare socială a 
creştinismului, tipicul ei are valoare numai în măsu- 
ra în care conduce prin Sfintele Taine şi prin Taina 
Crucii ei la corpul mistic al lui Hristos, la obştea de 
peste veacuri a tuturor fiilor lui Dumnezeu, al căror 
cap şi temelie este Hristos. Obştea conştiinţelor 
unificate dogmatic în Hristos e în afara peripeţiilor 

neesenţiale prin care trece uneori Biserica, văzută în 
latura ei socială - tocmai ca să nu se ia neesenţialul 
drept esenţial. 

Creştinismul nu are temelie omenească - vreun 
apostol - ci divinitatea Întemeietorului confirmată 
definitiv de Sfânta Sa Înviere. Pe învierea lui isus, 
pe faptul că lisus are o realitate vie, unică, şi în 
categoriile lumii acesteia cât şi în afara ei, se moti- 
vează toată zdroaba apostolică a lui Pavel şi cei 
40.000 km pe care i-a făcut în condiţiile de atunci 
pentru Hristos, sensul şi destinul vieţii sale. 

Numai realitatea mai presus de evidenţă a lui 
lisus în viaţa sa a putut să-i dea curajul să înfrunte 
fără vreo opoziţie măcar, bătaia câtă a mâncat-o, 
ostenelile, grija bisericilor, primejdiile pe uscat, pe 
mare şi între fraţii mincinoşi, şi tot aceeaşi viaţă a lui 
lisus într-a sa l-a făcut să-şi poarte cu demnitate lan- 
țurile şi să nu vadă în ele o piedică a Adevărului. 

Pentru toată această desăvârşire, la care a ajuns 
personal şi spre care a câştigat neamurile, n-a destăi- 
nuit decât calea cea mai scurtă şi mai presus de toate: 
sublimul dragostei, care nu cade niciodată. Se pare 
că prin Pavel, lisus Şi-a completat porunca ce rezumă 
Scriptura, arătând, mai presus de inspiraţie 
omenească: desăvârşirea iubirii veşnice. 

Toate încetează, afară de iubire. lar cu numele iu- 
birii loan definise pe Dumnezeu; Pavel L-a descris. 

De pe atare culmi de realitate, concepţie şi trăire 
e limpede că toate celelalte date, ale vieţii de toate 
zilele, rămân de o importanţă secundară. 


d. a€, 

lisus n-a propovăduit vreun sistem monetar, n-a 
adus vreo anumită formă de guvernământ a lumii, 
n-a condiţionat mântuirea de modurile posibile de 
proprietate, n-a arătat pe necredincioşi ca piedică de 
mântuire, pentru cine vrea să-L urmeze, drept aceea 
lisus nu poate fi implicat apărător sau potrivnic nici 
unora din acestea. 

Creştinismul înţeles în adâncimile sale, aşa cum 
l-a adus lisus şi cum l-au înţeles apostolii Săi, e o 
concepţie revoluţionară de adânc al fiinţei omeneşti 
şi nicidecum o docirină reacționară de exterior. 

Făptura cea nouă, sădită în noi, veşnicul din noi, nu 
face motive de vrajbă cu nici o stăpânire de pe lume pe 
nici una dintre problemele posibile ale lumii acesteia. 

Soboarele Ecumenice nu s-au ocupat decât de 
problema conştiinţei exacte a mântuirii. 

Nici o putere de pe lume nu te împiedică de-a trăi 
pe lisus în viaţa ta de pământean - dacă eşti destoi- 
nic să-L urmezi şi ai dragostea care covârşeşte toată 
mintea, ci dimpotrivă toate te ajută. 

Aceasta-i lucrarea creştinismului în lume, adânci- 
rea (aducerea) fiinţei omeneşti de la periferia mereu 
cutremurată a vremelniciilor la obârşia şi destinaţia 
ei divină. 

Aceasta e manevra Satanei, care vrea să biruie pe 
Dumnezeu. El ştie că libertatea omului are însuşirea 
de a se împotrivi până şi lui Dumnezeu. Deci dacă 
Satana va câştiga pe oameni să se închine la idoli, la 
orice altceva în afară de Dumnezeu, el e mulţumit cu 
această biruinţă asupra lui Dumnezeu. 

Biruinţa din pustia Carantaniei? 


Precum în ordinea naturală a lucrurilor, aşa şi în 
ordinea spirituală a destinelor nu lipsesc verificările. 
Trebuie să-ţi cunoşti puterile şi să-ţi ştii împotrivi- 
rile. 

Deşi lisus îşi avea un destin, lămurit încă de la 12 
ani în Templul din lerusalim şi confirmat în pustia 
Iordanului pe la 30 de ani, totuşi nu a fost scutit de 
verificarea lui în pustia Carantaniei. 

Între aceste două pustii cresc marile destine. 
Într-una se nasc, iar în cea de-a doua se verifică. 
Abia oamenii marilor singurătăţi pot să învingă sin- 
gurătatea lor între oameni, ca pe un lucru cunoscut. 

Oamenii mărunți, bursierii vieţii, se acomodează 
lumii, n-o combat ieşind din ea în pustie. Oamenii 
împovăraţi de un destin încă mai caută să acomodeze 
lumea la ei, de aceea ei ies din lume şi îşi meditează 
destinul în liniştea marilor singurătăţi. Ei trebuie să 
iasă în pustie. „Duhul L-a scos pe lisus în pustie” 
(Marcu 1,12). 

Dacă în pustia Iordanului erau loan şi mulțimile, 
în pustia Carantaniei erau fiarele şi fiara cea mai 
mare: diavolul. Mântuirea noastră a atârnat de sorții 
luptei dintre lisus şi satana. Dacă omul străvechi a 


%3 Matei 4, 1-11. 

pierdut lupta aşa de uşor, nici nu s-a luptat chiar, 
Omul cel nou avea să recâştige victoria pierdută şi 
victoriile pierdute se recâştigă mai greu. 

Să urmărim textele: 

„Atunci dus a fost lisus în pustie «mânat de Duhul 
lui Dumnezeu» ca să fie ispitit de diavolul.“ 

Deci lisus a mers în pustie din ascultare, „mânat 
de Duhul Sfânt“. Nu EL de la El a mers să postească şi 
încă până la istovire. Nu El a chemat ispita; ea 
trebuia să vină, ca la tot omul. 

Simţi o misiune? Împotrivirile te aşteaptă. De aceea 
ai nevoie de post şi rugăciune către cel Atotputernic, 
Care ţi-a dat misiunea, ca să o sprijine. Acestea întăresc, 
oţelesc sufletul în faţa adversităţilor, în faţa jertfei. 

Cunoaştem pustia Iordanului unde loan învăţa 
pe oameni lupta cu ei înşişi - lupta pocăinţei. 

În pustia Carantaniei însă, coama unui munte 
uscat, locuiau doar fiarele, vulpile şi şacalii. Şi aici a 
venit lisus, iar la sfârşitul celor 40 de zile, cu al căror 
număr s-a numit însăşi pustia, a venit şi fiara cea 
mai mare: diavolul. 

Fioroasă întâlnire: lisus şi diavolul, antipozii 
singurei dialectici ireductibile. Singurii între care 
sunt excluse din principiu orice înţelegere şi orice 
compromis. 

Atunci, de ce s-au întâlnit? 

Ca această neînțelegere absolută între Dumnezeu 
şi satana să devină neînțelegere absolută şi între 
oameni şi satana. 

Ei s-au mai întâlnit odată, înainte de zidirea omu- 

lui pe pământ. Atunci a plănuit Lucifer uzurparea 
lui Dumnezeu, dar cu „aceasta ca fulgerul a căzut din 
cer“ (Luca 10,18). 

Pe pământ diavolul a găsit omul, prima pereche 
de oameni pe care i-a înşelat şi i-a scos din asculta- 
rea de Dumnezeu în ascultarea sa, i-a scos din ferici- 
rea contemplaţiei lui Dumnezeu în nefericirea de a 
nu-L mai vedea pe El ci pe ei înşişi goi. I-a aruncat în 
tragedia cunoaşterii contrazicerii, a cunoaşterii 
răului şi a nefiinţei. 

Diavolul ţinuse minte metoda cu care i-a câştigat 
la început: îi strecurase omului îndoiala în Dumne- 
zeu. Cu aceeaşi perfidie se furişează şi acum înaintea 
lui lisus, a acestui Om nou, care nu venise în lume 
pe calea poftelor firii şi care, deşi la 30 de ani, nu 
făcuse nici un păcat. 

Diavolul veni ca (aşa zis) „înger al luminii“ să-l 
propună primul păcat: îndoiala. De sorții acestei 
întâlniri a lui lisus cu satana, în câmpul de luptă al 
acestei lumi, avea să atârne soarta mântuirii noastre. 
Satana, duşmanul lui Dumnezeu, era şi duşman al 
omului, căruia îi falsificase orientarea în lume, îl 
robise şi pe el destinului decăzut al său. 

De aceea a venit lisus în lume ca să strice lucru- 
rile diavolului (1 Ioan 3,8). „In hoc apparut Filius 
Deiut dissacuat opera diavoli“. Acesta este unul 
dintre înțelesurile mântuirii: izbăvirea de sub stăpâ- 
nirea diavolului. 

EI, diavolul, nu putea să nu vină să-şi apere „stă- 
pânirea”. El „trebuia“ să-L facă şi pe lisus să „cadă“ 

în îndoiala de Dumnezeu şi de stăpânirea Sa (a lui 
Dumnezeu) şi să-L ia în „stăpânirea“ lui. «Şi apropi- 
indu-se, ispititorul a zis către El: - De eşti Tu Fiul lui 
Dumnezeu, zi ca pietrele acestea să se facă pâini.» (Matei 
4, 3-4). Adică, dacă eşti Tu Fiul lui Dumnezeu arată-Ţi 
puterea Ta şi ieşi din cleştele acesta grozav al foamei, 
poruncind pietrelor să se facă pâini. 

Propunerea diavolului cuprindea toată perfidia 
răului: voia să-L antreneze pe lisus în îndoiala de 
Dumnezeirea Sa. Diavolul întindea lui lisus o dile- 
mă: dacă Tu crezi despre Tine că eşti Fiul lui Dum- 
nezeu, fă pâini din pietre. Dacă nu faci, este semn că 
Te îndoieşti, dacă nu poţi face este semn că Te-a 
părăsit Dumnezeu, Te-a minţit. Dacă vei face, Tu 
părăseşti pe Dumnezeu şi-i îngrijeşti Tu singur de 
viaţa Ta. 

De fapt aceasta şi urmărea diavolul: nu urmărea 
să se convingă că lisus este Fiul lui Dumnezeu, ci 
voia să-L. compromită pe lisus împingându-L prin 
foamea firii să facă o minune pentru Sine. Aceasta 
n-ar fi fost o minune pentru iubirea de oameni ci 
una pentru iubirea de Sine. 

Dar aceasta nu se afla la Iisus. Îndoiala în Dum- 
nezeu nu l-a putut-o strecura în inimă. lisus nu i-a 
făcut minunea cerută, deşi putea să facă din pietre 
nu numai pâini, ci şi „fiii lui Avraam” şi putea şi pe 
el, pe diavol, să-l încremenească într-o piatră a pus- 
tiei. Dar lisus nu a venit în pustie în slava lui Dum- 
nezeu ci în firea smerită a omului, că în aceasta să-l 
bată pe diavol. lisus nu avea acum ra scop să-l lichi- 

deze pe diavol, ci avea ca scop să dezrobească liber- 
tatea omului de sub tirania vrăjmaşului, chiar sub 
focul ispitelor sale, chiar în condiţia aceasta, de oameni 
cu firea slăbită de păcat. 

Un răspuns, totuşi, i-a dat lisus: „Scris este: nu 
numai cu pâine va trăi omul, ci şi cu tot Cuvântul ce vine 
de la Dumnezeu“ (Matei 4,4). 

Cel ce ţine în suferinţă neamul omenesc, Îi pro- 
pune lui lisus o minune cu ieşire din suferinţă. O 
propunere în aparenţă raţională. 

Acestei raţiuni perfide, Iisus îi răspunde: „Scris 
este“, îi răspunde cu Revelația. Vicleanul ştie şi el 
Scriptura. Deci, dacă n-a isprăvit nimic cu acul îndo- 
ielii, încearcă o săgeată mai ascuţită: ispitirea de 
Dumnezeu - verificarea concretă a Scripturilor tot cu 
îndoiala! 

„Şi L-a dus în lerusalim şi L-a pus pe aripa templului 
şi I-a zis: Dacă eşti Fiul lui Dumnezeu, aruncă-Te de aici 
jos; că scris este: «Că Îngerilor Săi va porunci pentru 
Tine ca să Te păzească», şi pe mâini Te vor ridica ca nu 
cumva să-Ţi loveşti de piatră piciorul Tău“ (Luca 4, 9-11). 

Dar capătă răspunsul categoric: „Şi iarăşi scris este: 
să nu ispiteşti pe Domnul Dumnezeul tău“ (Luca 4,12). 
(Ispitirea de Dumnezeu este interzisă!). Deci până 
aici cu îndoiala, această aşa-zisă „virtute“ a raţiunii. 

Nu-i mai rămâne diavolului decât legitimarea 
nebuniei sale: cumpărarea lui lisus. 

Apoi L-a dus pe Dânsul diavolul pe un munte 
foarte înalt. De pe vârful acestui munte I-a arătat 
într-o clipă toată strălucirea împărăţiilor lumii şi 


64 «se Părintele Arsene boca “e 


slava lor deşartă, toată minciuna lor îmbrăcată în 
trufie; şi l-a zis Lui: „Acestea toate Ţi le voi da ie, dacă 
Te vei închina mie“ (Matei 4, 8-9). Diavolul credea (şi 
crede nebuneşte) că de la căderea lui pe pământ şi 
mai ales de la căderea omului, lumea aceasta e a lui. 
Acum făcea marea concesiune: „Închină-Te mie şi 
Ţi-o dau ie“. Trufia dă gratuit lumea (deşi era o 
danie mincinoasă şi perfidă), numai să rămână el cu 
trufia lui deasupra. lisus îi răspunde diavolului ripos- 
tându-i că cere o închinare interzisă: „Mergi înapoia 
Mea, satano, că scris este: Domnului Dumnezeului tău să 
te închini şi Lui Unuia să-l slujeşti!“ (Matei 4,10). Şi a 
plecat satana, „până la o vreme“, până când oamenii 
robiţi de el şi de slugile sale L-au dus pe lisus în a 
doua pustie fioroasă: dealul Golgotei, şi l-au spus 
cam aceleaşi cuvinte: „Dacă eşti Tu Fiul lui Dumnezeu, 
pogoară-Te de pe cruce şi vom crede în Tine“ (Matei 
27,48). 

Diavolul a fost luat de unii drept delegat al raţiu- 
nii care cere lui Dumnezeu evidenţa. lisus i-a refuzat 
diavolului orice dovadă a Dumnezeirii Sale. 

A concede2 diavolului delegaţia raţiunii, a celui 
mai înalt for omenesc, înseamnă a nu fi departe de 
raționamentul demonic. 

Orice răspuns ar fi dat lisus, altul decât a dat, nu 
dovedea diavolului nimic. De aceea nu i-a răspuns. 
Aceasta e raţiunea divină. 


24 A concede - A ceda un drept, un privilegiu, a îngădui, a 
încuviinţa. 

„Rațiunea“ demonică cere lui Dumnezeu „dovezi“. 
Rațiunea divină rămâne în certitudine, în arătarea şi 
închinarea de Dumnezeu. 

De atunci aceste două raţiuni se luptă în pustia 
fiecărei vieţi omeneşti, aşa cum s-a luptat Iacov într-o 
noapte. 

Dar vai de tine dacă „vei învinge“ tu pe Dumne- 
zeu; vei cunoaște însă că tu eşti învinsul iar învin- 
gătorul a fost diavolul. 





Grup statuar realizat de Părintele 
Arsenie Boca în curtea Mănăstirii Brâncoveanu, 
pe când era starețul acestei mănăstiri 

Cearta lui lisus cu Petru2% 
(Sau gâlceava omului cu Revelația) 


L-a certat lisus pe Petru, zicând: „Mergi înapoia 
Mea, satano!, că sminteală Îmi eşti, că nu gândeşti cele ce 
sunt ale lui Dumnezeu, ci cele ce sunt ale oamenilor” 
(Matei 16,23). 

Cuvinte grele ca acestea n-a mai zis lisus decât 
chiar satanei, când L-a ispitit în pustia Carantaniei. 

Acum tot satana era camuflat în bunăvoința - de 
cea mai bună credinţă, a lui Petru. Petru nu ştia că 
din organ al Revelaţiei, mărturisitor al divinității 
Mântuitorului, cum a fost - fără să ştie - cu vreun 
sfert de ceas mai înainte, tot aşa acum, fără să-şi dea 
seama, a ajuns o unealtă a satanei. Situaţia dintâi l-a 
fericit, a doua l-a smerit. 

Întâmplarea ne face să ne gândim şi la unii dintre 
sfinţii care, după ce erau cercetaţi de Dumnezeu, în 
diferite chipuri, îndată venea şi satana, ca măcar să-i 
laude, dacă alt necaz nu le putea face. 

Nu Petru era satana. Petru era Petru. Totuşi lisus 
dă identitatea omului după duhul care grăieşte 
într-însul. Semn că aşa va face şi la sfârşitul lumii. 

Cearta o primeşte Petru, pentru că nu ştia ce punct 
de vedere grăia printr-însul. Necertat, nu te smereşti. 


25 Matei 16, 23. 

Şi nesmerit nu apare în tine înrudirea ta cu Crucea, 
ca să o iubeşti ca pe ceva în care eşti smerit. Smere- 
nia, iubirea şi Crucea sunt din aceeaşi familie a desă- 
vârşirii. 

Şi Crucea - cu învierea care-i urmează - era punctul 
de vedere al lui Dumnezeu. Omul voia să-L scape pe 
Dumnezeu de cruce. Dumnezeu se ceartă cu omul... 
în numele dragostei. 

Satana Îi era milostiv lui lisus Dumnezeu prin 
Petru şi ucigaş prin luda. Satana, prin frica de sufe- 
rinţă a trupului şi prin ignoranţa raţiunilor mântuirii, 
ţine omul în îngustime, în nedezvoltare, în nonsens, 
într-un cuvânt: în sminteală cu Dumnezeu. 

Dacă n-ar fi Înviere, Petru ar avea dreptate. Ori, 
lui Petru tocmai cuvântul Învierii nu i se fixase în 
minte. Învierea era pentru om ceva nou, până la 
imposibil. 

Misiunea lui lisus aceasta era: să antreneze omul 
în toate „riscurile“ mântuirii, fiindcă este Înviere. 

Drept aceea, după ce a ieşit Petru la liman, lisus 
a chemat la Sine mulţimea, împreună cu ucenicii şi 
le-a zis: „Oricine voieşte să vină dupii Mine, să se lepede 
de sine, să-şi ia crucea sa în fiecare zi şi să-Mi urmeze 
Mie. Că cine va voi să-şi mântuiască sufletul îl va pierde, 
iar cine-şi va pierde sufletul său, pentru Mine şi pentru 
Evanghelie, acela îl va mântui“ (Matei 16,24). 

Deci categoric: Cine-şi iubeşte viaţa sa, sufletul 
său în lumea aceasta, fără a considera şi cealaltă 
lume sau chiar împotriva ei - acela îşi va pierde 
sufletul, pentru că acela este un iubitor de sine, un 

iubitor de trup, care nu se supune legii lui Dum- 
nezeu şi nici nu poate (Romani 8,7), acela este un 
fricos (Apocalipsa 21,8). 

În aceştia nu este Duhul lui Hristos, aceştia nu 
sunt ai Lui, ei trăiesc împotriva lui isus. 

Cine, însă, vrea să scape de paralizia lumii aces- 
teia - că de la a vrea aceasta începe firul existenţei să 
capete sensul transcendenţei şi se aprinde în el 
Duhul lui Iisus, Duhul lui Dumnezeu - aceştia toţi îşi 
riscă sufletul şi viaţa pentru lisus şi Evanghelia Sa. 

Cine a menţinut vie Evanghelia în conştiinţa vea- 
curilor? A fost întreg calendarul sfinţilor, care în tot 
chipul au murit curajos pentru Iisus şi Evanghelia 
Împărăției Sale. Toţi câţi sunt înnoiţi şi mânaţi de 
Duhul lui Dumnezeu, ei fiii lui Dumnezeu sunt şi 
n-au primit duh de robie, ca să le fie iarăşi frică, ci 
Duhul înfierii prin care zicem lui Dumnezeu „Iată“. 

„Duhul însuşi mărturiseşte împreună cu duhul 
nostru că suntem fii ai lui Dumnezeu” (Romani 8, 
14-16). 

Deci câştigăm mântuirea sufletului când punem 
preţ pe ea. Preţul pe care l-a pus Iisus şi toţi sfinţii. 
Pentru veşnicia noastră în Împărăţia lui lisus nici 
prețul vieţii şi nici un preţ nu este prea mare. 

Necazurile de acum nu sunt vrednice de a fi puse 
în cumpănă cu slava viitoare. lisus ne aduce Învierea 
- firul transcendenţei noastre, pe care ni-l leagă de 
inimă, fiindcă inima - credinţa - are raţiuni mai adânci 
ca raţiunea, şi Învierea n-o înţelegea Petru, pentru că 
este o dragoste mai mare ca viața. 

Şi nu este fir: este noul stâlp de foc care conduce 
de două mii de ani neamul creştinesc prin pustia 
acestei lumi. Din lumina lui este făcut destinul care 
ne atrage Acasă. De aceea suntem străini şi călători 
pe pământ. 

Doamne Lisuse, când vom ajunge? 

Ajută-ne să trecem prin toate vămile văzduhului! 


Nemărginita iubire? 


Îndată după ispitirea din pustia Carantaniei, 
lisus a venit în Nazaret într-o sinagogă, unde şi-a 
citit legitimaţia din cartea lui Isaia Proorocul: 

„Duhul Domnului peste Mine, care M-a uns ca să 
binevestesc săracilor, să tămăduiesc pe cei zdrobiţi la 
inimă, să propovăduiesc celor robiţi dezrobirea, orbilor 
vederea, să dau drumul celor apăsaţi, să propovăduiesc 
anul Domnului primit! Şi închizând cartea, a dat-o slugii 
şi a şezut; şi ochii tuturor din sinagogă erau îndreptați 
spre El. Şi a început a zice către dânşii, că: «astăzi s-a 
împlinit Scriptura aceasta în urechile voastre»“. (Isaia 
61, 1-2, Luca 4, 18-19). 

Cuvântarea a sfârşit prost fiindcă ascultătorii nu 
voiau să o creadă. L-au scos pe lisus din oraş ca să-L. 
arunce într-o râpă. Fireşte că lisus a trecut prin 
mijlocul lor, lăsându-i în râpa lor sufletească. 


26 Luca 4, 18-19. 

Legitimaţia cuprindea nu numai anul de milosti- 
vire al lui Dumnezeu, vârsta nevăzută şi aşteptată 
de toţi a împărăției lui lisus, ea mai cuprinde şi: „o zi 
a răsplătirii (mâniei) lui Dumnezeu“. (Isaia 61,2). 

Tot anul de milostivire este şi era creştină, deşi 
lisus este mereu legitimat şi găsit fără legitimaţie în 
lume. Lucrurile nu merg aşa la nesfârşit. „Ziua mâ- 
niei lui Dumnezeu“ este ziua în care Dumnezeu se 
legitimează lumii. Printre altele, lisus o descrie că vine 
pe neaşteptate, ca un trăsnei peste tot pământul. 
Legitimaţia lui Dumnezeu este Judecata. Câtă vreme 
Dumnezeu este contestat, e milostivire. Când vine 
cu atributul dreptăţii, al atotputerniciei (când se va 
legitima), atunci este ziua mâniei, ziua cea înfricoşa- 
tă a judecății. 

Un text al Scripturii spune: Nimeni nu poate vedea 
pe Dumnezeu şi să rămână viu (Deuteronom 4,33). 
Vederea lui Dumnezeu este judecată şi transforma- 
rea omului. Convertirea lui Saul pe drumul Damas- 
cului este o icoană singuratică a acestei transformări 
cosmice. Deci, ziua mâniei se aseamănă foarte mult 
cu ziua în care a intrat Noe în corabie şi a început 
potopul şi de asemenea cu pieirea Sodomei, din care 
a scăpat Lot, totuşi milostivirea n-a încetat cu totul. 

Ultima atitudine faţă de proprietatea lumii şi 
atitudinea faţă de propria ta viaţă în timp, încă te 
mai poate mântui. Cine le va regreta că se duc, va 
păţi ceea ce a păţit femeia lui Lot, privind catastrofa 
pe care viaţa nu rezistă să o privească în faţă. 

lată până unde merge iubirea de oameni a lui 





+ Talanţii Împărăției seste TI 


lisus: că şi în ziua mâniei divine, le deschide o 
portiţă a milostivirii. Iată Împăratul cerurilor, Care 
aleargă după ultimul supus al împărăției Saie. Cred 
că aceasta este iubirea fără margini. „Stârvul“ cred 
că este pământul mort la a cărui judecată se adună 
sfinţii (vulturii) „nu ştiţi că sfinții vor judeca lumea?” (| 
Corinteni 6,2). 


Amărăciune divină7/ 


De multe ori ne plângem împotriva limitelor 
noastre, împotriva condiţiei noastre umane. Tânjirea 
după o desăvârşire a omului ne dă dreptate. Dar 
întrebarea este dacă, în condiţia de acum, o putem 
suporta? De pildă, ce am face noi dacă am şti dina- 
inte, cum ştia lisus, numai acest fapt, cât vom avea 
de suferit? 

Iată, lisus le spune ucenicilor că le stă înainte 
divina tragedie a căderii Fiului lui Dumnezeu în 
mâinile răutăţii omeneşti. O ispită fără seamăn avea 
de întins Dumnezeu răutăţii văzute şi nevăzute. 

Răutatea nu-L, primea pe lisus ca Dumnezeu, ci 
numai ca om, de aceea i s-a dat de sus să-l facă toate 
relele de care sunt în stare. Deşi lisus le-a spus 
aceasta deschis, totuşi ucenicii au fost ţinuţi să nu 
înţeleagă. Poate că era şi luda printre ei, care dacă ar 


27 Luca 9, 44-50; Matei 18, 1-6; Marcu 9, 31-37; 22, 24-30. 

fi înţeles, poate că n-ar mai fi fost Iuda. 

Desăvârşirea lui lisus este, printre altele, strălu- 
cită şi de liniştea Sa supraomenească, supranaturală, 
în faţa suferinţei, în capacitatea Sa de suferinţă, nu 
ca un resemnat sau condamnat ci ca Unul ce împli- 
neşte activ marele sens al Providenţei - care îi va 
mântui pe oameni. (Taina bucuriei Sale, pe care o 
ascunse de oameni, „pentru bucuria pusă înainte-l, a 
suferit crucea...“ (Evrei 12,2)). Ucenicii n-au îndrăznit 
să ceară explicaţii, dar, ca dovadă că n-au înţeles 
nimic, au cerut un lucru foarte strident cu atmosfera 
măririi lui lisus: „Cine-i mai mare între ei?“ 

Desăvârşirea vorbea cu ei, iar ei măguleau în 
minte nimicuri omeneşti, mici invidii de mărire de- 
şartă. lisus se va fi amărât profund văzându-i că nu 
înţeleg deloc cele ale „bărbatului desăvârşit”. Întâm- 
plându-se şi un copil la îndemână (tradiţia spune că 
ar fi fost Sfântul Policarp) le-a dat ca model acest copil. 

Vreţi să ştiţi cine este mai mare? Răspunsul este 
paradoxal: cine-i mai mic în ochii săi, acela-i mai 
mare în ochii lui Dumnezeu. Mare este acela care 
numai de mărimea lui nu se ocupă. Este cel ce creşte 
fără să ştie, ca bobul de grâu în strălucirea soarelui. 

Dacă este o creştere naturală, este şi o creştere 
supranaturală, căci adevărata dimensiune a desăvâr- 
şirii - smerenia este. 

Drept aceea, dacă nu puteţi înţelege împărăţia lui 
Dumnezeu, cel puţin primiţi-o ca un copil, în care 
nu are loc nici o răvăşire dialectică. 

Rugăciuni nepotrivite 


Este neînchipuit de mare nepotrivirea între ceea 
ce-l cer oamenii lui Dumnezeu şi între ceea ce cere 
Dumnezeu oamenilor. 


Marcu, cap. 10, Biblia din 1914: 

17. Şi ieşind EI în cale, alergând oarecine, şi înge- 
nunchind înaintea Lui, Îl întreba pe El zicând: 
Învăţătorule bune, ce voi face ca să moştenesc 
viaţa veşnică? 

18. lar lisus a zis lui: Ce îmi zici bun? Nimeni nu 
este bun, fără numai unul Dumnezeu. 

19. Poruncile ştii: Să nu curveşti; să nu ucizi; să nu 
furi; să nu mărturiseşti mărturie mincinoasă; să 
nu răpeşti; cinsteşte pe tatăl tău şi pe mama ta. 

20. lar el răspunzând, a zis lui: Învăţătorule, toate 
acestea le-am păzit din tinereţile mele. 

21. lar lisus căutând spre el, l-a iubit pe dânsul, şi a 
zis lui: Încă una îţi lipseşte; mergi, vinde-ţi câte 
ai, şi le dă săracilor, şi vei avea comoară în Cer; 
şi luând Crucea, vino, urmează Mie. 

22. lar el întristându-se de cuvântul acesta, s-a dus 
mâhnit. Pentru că avea avuţii multe. 

23. Şi căutând lisus, a zis Ucenicilor Săi: Cât de 
anevoie vor intra întru Împărăţia lui Dumnezeu 
cei ce au avuţii. 

24. lar Ucenicii se spăimântau de cuvintele lui; lară 
lisus iarăşi răspunzând, le-a zis lor: Fiilor cât de 

anevoie este să intre întru Împărăţia lui Dumne 
zeu cei ce se nădăjduiesc întru avuţii. 

25. Mai lesne este a trece cămila prin ureche: 
acului, decât bogatul a intra întru Împărăţia hu 
Dumnezeu. 

26. lar ei mai mult se îngrozeau, zicând unul către 
altul: Şi cine poate să se mântuiască? 

27. Şi căutând lisus la dânşii, a zis: La oameni este 

cu neputinţă, dar nu la Dumnezeu. Că la Dumne 
zeu toate sunt cu putinţă. 


(Matei, cap 20:) 

20. Atunci s-au apropiat către dânsul mama fiilo: 
lui Zevedei, împreună cu fiii săi, închinându-se 
şi cerând oareşce de la dânsul. 

21. lar el a zis ei: Ce voieşti? Zis-a lui: Zi ca să şadă 
aceşti doi fii ai mei, unul de-a dreapta Ta, şi altul 
de-a stânga Ta, întru Împărăţia Ta. 

22. lar lisus răspunzând, a zis: Nu ştiţi ce cereţi. 
Puteţi să beţi paharul care voi să-l beau Eu, şi cu 
botezul, cu care Eu mă botez, să vă botezați: 
Zis-au Lui: Putem. 

23. Şi a grăit lor: Paharul Meu cu adevărat veţi bea, 
şi cu botezul, cu care Eu mă botez, vă veţi bote- 
za; iar a şedea de-a dreapta Mea, şi de-a stânga 
Mea, nu este al Meu a da, ci celora ce s-au gătil 
de la Tatăl Meu. 

24. Şi auzind cei zece, s-au mâniat pentru cei doi 
fraţi. 

25. lar lisus chemându-i pe dânşii, a zis: Ştiţi că 
domnii păgânilor îi domnesc pe ei, şi cei mari îi 
stăpânesc pe dânşii. 

26. lar între voi nu va fi aşa; ci care dintre voi va 
vrea să fie mai mare, să fie vouă slugă. 

27. Şi care dintre voi va vrea să fie întâiul, să fie 
vouă slugă. 

28. Precum şi Fiul Omului, nu a venit să-l slujească 
Lui, ci să slujească şi să-Şi dea sufletul Său, 
răscumpărare pentru mulţi. 


Evanghelia de astăzi este modelul de nepotrivire 
între Dumnezeu şi oameni. 

În vreme ce lisus le prevestea ucenicilor apropie- 
rea patimilor Sale în Ierusalim, cu amănunte, pentru 
ca atunci când le vor vedea să nu deznădăjduiască, 
doi dintre ei îi cer lui lisus ranguri de prim-miniştri 
(primii de-a dreapta şi de-a stânga Împăratului). 

De atunci au trecut aproape 2.000 de ani, dar 
aceleaşi cereri nepotrivite se aud şi astăzi: 

- cutare se roagă lui Dumnezeu să câştige un 
serviciu, 

- altul - să i se descopere hoţii, 

- unul - ca să risipească pe duşmani, 

- altul - ca să câştige la loterie, 

- una - ca să despartă pe cutare de cutare, 

- altcineva - să nu i se împungă vitele 

- iar şcolarul - ca să reuşească la examene. 

Aceştia, este drept, cer lui Dumnezeu lucruri mai 
smerite, dar toate pământeşti, trecătoare, nimicuri. 

- Sunt unii care-l cer lui Dumnezeu socoteală de 
cum conduce lumea şi lucrurile. Aceştia cer ca să 
asculte Dumnezeu de ei. Altă nesocotinţă. 

- Alţii nu-I cer nimic, ba chiar Îi cer să tacă, să nu 


se  Pâruintele Arsenie Boca 


existe în faţa lor; iarăşi altă nesocotinţă. 

Oamenii, fiecare în felul lui, cer lui Dumnezeu 
lucruri potrivite cu icoana (concepţia) ce şi-o fac des- 
pre Dumnezeu. Apostolii, fiindcă Îl doreau împărat, 
Îi cer posturi înalte în împărăție. Săracii Îl văd pe 
Dumnezeu ca pe un bogat şi Îi cer unele ca acestea 
etc. Dumnezeu este văzut de oameni prin patimile 
lor ca prin nişte ochelari colorați. Dar EI este altul. 

Cred că cea mai deformată fiinţă în capul oame- 
nilor este Dumnezeu. 

Şi ce ne cere Dumnezeu nouă? Să fim ca lisus în 
Care S-a îmbrăcat EI şi ni S-a dat model de urmati. 
Dumnezeu pune accentul (apăsul) pe a fi, iar noi, 
pe a avea. De aceea să-L cerem pe lisus-Omul, Care 
ne învaţă să fim, deocamdată, oameni. 


Paharul şi Botezul? 


Cei doi ucenici doreau ranguri în Împărăţia lui 
Dumnezeu. Ei nu ştiau prin câtă umilire are să 
treacă însuşi Împăratul până să intre în slava Sa. 

După aceea lisus îi întreabă: 

„Putea-veți, oare, să beţi paharul pe care îl voi bea Eu 
şi vă veți putea boteza cu botezul cu care Eu Mă botez?“ 

Şi au răspuns ucenicii, naiv, nedându-şi seama: 
„Putem!“ 


2 Matei 20, 20-23. 

Răspunsul totuşi a fost confirmat practic, căci de 
fapt soarta viitoare a ucenicilor lui lisus în lume aşa 
a şi fost; numai „pahar şi botez“. 

Tâlcuind cuvintele acestea ale lui lisus, prin cele 
întâmplate nu după multe zile, înţelegem că paharul 
pe care avea lisus să-l bea era mai amar decât cupa 
cu cucută, pe care atenienii o dădură lui Socrate. 

În paharul lui isus erau adunate toate fărădelegile 
oamenilor, fărădelegi care odinioară dezlănţuiseră 
potopul. Toată scârnăvia păcatului şi toată văpaia de 
ură împotriva vieţii Sale, împotriva lui Dumnezeu. 
Tot sângele spurcat - puterea dracilor care curgea 
prin oameni, I s-a turnat în potir ca să-l bea Iisus, 
singurul Om fără de prihană. Şi când se umple pa- 
harul fărădelegilor trebuie să se găsească cineva să-L 
bea, căci altfel se varsă şi vine potopul pe pământ, 
sau se aprinde şi vine sfârşitul (pământului; n.ed.). 

Fierea şi oţetul puse într-un burete sunt nimic, 
faţă de paharul fărădelegilor omeneşti pe care lisus a 
trebuit să-l bea cu Sfânt Sufletul şi Trupul Său şi să 
Se facă pentru noi păcat (II Corinteni 5,21). 

Sfântul Său trup era un Potir văzut, dar în care 
acum erau toate fărădelegile omului, băute nu din 
înclinarea voinţei spre fărădelegi, ci din iubirea de 
oameni. Aceasta este cea mai înfricoşătoare încercare 
a iubirii... 

A urmat pedeapsa ei: întâi de la oameni toată 
mucenicia crucii, pe care ura a răstignit iubirea. 
lubirea de oameni nu s-a frânt pe cruce. Acesta era 
botezul, Botezul sângelui. 

A venit apoi şi cea mai mare încercare cu putinţă, 
cea mai grea părăsire: părăsirea dinspre Dumnezeu. 
lubirea de Dumnezeu nu s-a stins nici pe crucea 
părăsirii. S-a întunecat şi soarele şi s-a zguduit şi pă- 
mântul la această înfricoşată osândă. Acesta era Bo- 
tezul duhului, întrucât era şi suflet omenesc adevărat. 

Acum din Sfântul Său potir, jertfa de pe cruce 
ne-a izvorât nouă Sângele cel de viaţă dătător al 
Sfintei Împărtăşanii. Acesta-i darul ce ne-a dat lisus 
în schimbul paharului ce I l-au dat oamenii, schimb 
care să ne hotărască să ne schimbăm şi noi. Darul 
acesta al Sfintei Împărtăşanii să ne hotărască odată 
pentru totdeauna să nu mai băgăm noi fărădelegi în 
Potirul lui lisus. | 

„Nu ştiţi că nu sunteţi ai voştri? Că aţi fost 
răscumpăraţi?“ 

Paharul şi Botezul Domnului pe care El ni le-a 
întors în binecuvântarea Sfintei Împărtăşanii ar fi 
bine să ne întipărească în minte întrebarea care să ne 
însoţească, înainte de toate, toate faptele noastre: 
Oare ce ar face lisus, acum, în locul meu? 

De ne va urmări pretutindeni întrebarea asta: 
„Ce-ar face lisus în locul meu?“, cred că nu l-am mai 
băga atâtea fărădelegi în pahar. 


TIT 


Tâlcuirea Sfântului Maxim Mărturisitorul: 

«Prin „Botezul Domnului“ se înţeleg toate oste- 
nelile noastre de bunăvoie pentru virtute. Acestea 
şterg, petele de pe conştiinţă și omoară înclinările 


ste 

noastre spre lumea simţurilor. 

Prin „Paharul Domnului“ se înţeleg toate încer- 
cările fără de voie care ne vin asupra noastră în 
răstimpurile de strâmtorare, pentru că stăm în slujba 
adevărului. 

Răbdând acestea, punem dorul după Dumnezeu 
mai presus de viaţă. 

Deosebirea dintre Pahar şi Botez este aceasta, că 
Botezul omoară aplecarea voinţei spre plăcerile vieţii, 
de dragul virtuţii, iar Paharul convinge pe credin- 
cioşi să pună adevărul mai presus de viaţă. 

Paharul este înainte de botez, pentru că virtutea 
este pentru adevăr iar nu adevărul pentru virtute. 

De aceea, cel ce cultivă virtutea având în vedere 
adevărul scapă de săgețile slavei deşarte; pe când cel 
ce urmăreşte virtutea ca scop al vieţii, chiar câşti- 
gând-o, o face culcuş părerii de sine şi este rănit de 
slava deşartă.» (Filocalia vol. III; 114-115) 

O viaţă cu totul dezinteresată, trăită pentru 
Dumnezeu, căci El este Adevărul, cu cât ne aduce 
mai grele amărăciuni şi stridenţe cu viaţa decăzută a 
lumii, cu atât apără mai bine câştigul ce ni-l va da 
Dumnezeu în slava adevărată ... „la zidirea din nou 
a lumii“... 

Nebiruitele arme: 
postul însoţit de pocăință şi rugăciune 


Pocăinţa ninivitenilor este o pocăință de răsunet. 
Mai aveau 40 de zile şi îi aştepta soarta Sodomei. 
Ilona, Proorocul, a fost forţat să meargă şi să le spună 
să se pocăiască, dacă nu, peste 40 de zile cu toţii vor 
pieri”. 

Cetatea era păgână, iar lona era iudeu. Pântecele 
chitului şi fundul adâncului l-au făcut să treacă peste 
îndoielile sale şi astfel să dea lumii, pentru toate vea- 
curile, acest model de rugăciune şi de post, care în 
ultimele zile dinaintea dezastrului au schimbat osânda 
morţii înfricoşate în model de ascultare de Dumne- 
zeu. 

Fărădelegile puternicei cetăţi ajunseseră până la 
cer. Iona le vesteşte pieirea. Atunci ninivitenii, ne 
spune Scriptura, au crezut în Dumnezeu şi au ţinut 
post şi s-au îmbrăcat în sac, de la cei mai mari până 
la cei mai mici. A ajuns vestea până la împăratul 
Ninivei. Acesta s-a sculat de pe tronul său şi şi-a 
lepădat veşmântul împărătesc, s-a acoperit cu sac şi 
s-a culcat în cenuşă. A trimis crainic să meargă în 
cetate şi să dea ordin împărătesc: „oamenii şi copiii, 
dobitoacele, vitele mari şi mici, să nu mănânce 


2% lona cap. 3 

nimic, să nu pască şi nici apă să nu bea, iar oamenii 
să se îmbrace cu sac şi să strige către Dumnezeu cu 
toată puterea, şi fiecare cu pocăință să se întoarcă de 
la calea lui cea rea şi mâinile lui să nu mai săvâr- 
şească silnicie. Cine ştie, că poate Dumnezeu Se va 
îndura iarăşi şi va opri în loc iuţimea mâniei Lui, ca 
să nu pierim“ (lona 3, 7-9). 

Tâlcuirea cea mai bună a acestei pocăinţe o va da 
Sfântul loan Gură de Aur zicând: „Era ciudat să vezi 
cum sacul se bucură de mai mare trecere ca purpura. 
Căci ceea ce n-a putut face porfira, a izbutit sacul, ce 
n-a putut duce coroana la bun sfârşit, a izbutit 
cenuşa“. Căci beţia şi lăcomia au zguduit oraşul care 
se clătina când sta în picioare şi era gata să cadă, iar 
postul l-a pus pe picioare. În faţa marelui Babilon al 
lumii moderne sunt două zile: este o zi de milostenie 
- „astăzi“, şi este ziua mâniei lui Dumnezeu, ziua 
judecății de pe urmă, care poate fi mâine. 

Credinţa orbilor* 


Condamnaţi la întuneric pe viaţă, asta este viaţa 
orbilor. 

Când a înţeles orbul din Ierihon că trecea lisus 
pe acolo îşi striga nădejdea: „Iisuse, Fiul lui David, 
miluieşte-mă“ (Luca 18,38). Oamenii, care mergeau 
înaintea lui lisus, îl certau să tacă. 

Este greu de priceput cum se poate, mergând cu 
lisus, să cerţi totuşi un orb: dar multe nepricepute 
face omul priceput. Orbul, însă, mai tare striga pe 
lisus. A poruncit deci lisus să-l aducă la Sine şi l-a 
întrebat: „Ce voieşti să-ți fac?“, iar orbul a răspuns 
simplu. „Doamne, să văd!“ Întrebarea lui lisus nu este 
fără rost. Deşi era de la sine înţeles ce doreşte un 
orb, dar lisus îi ducea pe toţi oamenii care Îl rugau 
ceva să-şi precizeze dorinţa, să-şi concentreze sufle- 
tul asupra lucrului pe care-l cer de la Iisus. 

Această precizare este această concentrare a sufle- 
tului, este tocmai factorul credinţei pe care-l trezea 
lisus în cei ce-l cereau ajutorul. Dovada că este aşa, 
sunt cuvintele simple din răspunsul lui lisus: „Vezi! 
Credinţa ta te-a mântuit“, şi a văzut orbul îndată şi a 
urmat pe lisus slăvind pe Dumnezeu, şi aşa a făcut 
tot poporul. 


* Luca 18, 35-03, 

Oare, de ce suntem noi credincioşi lui Dumnezeu 
numai când păţim câte ceva? De ce numai atunci ne 
rugăm mai din adâncul inimii? Grea este orbirea 
ochilor, dar nu sunt uşoare nici celelalte orbiri, care 
ne ţin legaţi pe fundul mării necunoaşterii; „marii“ 
învăţaţi şi savanții lumii (slugi ale raţiunii oarbe), ca 
să-şi împace prestigiul rănit, îi ziceau marea miste- 
rului, marele mister al existenţei, igpnoramus et igno- 
rabitus. 

Dar oare, care din ochii aceştia (orbi) ai raţiunii 
are curajul s-o rupă cu colegii lui, oamenii, şi să 
cheme „misterul“ pe numele lui adevărat: Dumne- 
zeu, şi de la EI să ceară lumina raţiunii. 

Nu vedem până nu cerem lui Dumnezeu să vedem. 

Am pierdut simplitatea copiilor, deşi mulţi înţe- 
lepţi mărturisesc că au înţeles mai adânc lucrurile 
când s-au constituit copii. Dar când vedem, ne luăm 
după lisus. Când ni s-au deschis în sfârşit ochii, ne 
facem ucenicii Luminii. 

lisus a aprins luminile stinse ale cunoaşterii. 

Intrebarea întrebărilor 
„Cine poate să se mântuiască?“31 


Întrebarea aceasta „i-a îngrozit“, „i-a înspăimân- 
tat“ şi „i-a înfricoşat“ pe Apostoli. Ei şi-au pus-o 
prima dată. 

Omul singur nu poate să se mântuiască, nu-şi 
poate asigura veşnicia sa. Nu-şi poate asigura mân- 
tuirea sa. De aceea lisus a răspuns: „Cele ce nu sunt 
cu putință la oameni, sunt cu putință la Dumnezeu“ 
(Luca 18,27); „La oameni lucrul este cu neputinţă, ... dar 
la Dumnezeu toate sunt cu putință“ (Marcu 10,27). 

Totuşi, de ce nu scăpăm de întrebare? Pentru că 
întrebarea este provocată de veşnicul din noi. Dum- 
nezeu dezlănţuie în noi întrebări la care numai El ne 
poate răspunde. Iar răspunsul nu-l dă nimănui în 
cursul vieţii. Poate că ar sparge limitele de acum ale 
omului. 

Calea mântuirii este arătată de viaţa lui lisus. 
Cine trăieşte şi moare ca lisus se va mântui. lată un 
răspuns. Prin lisus, Dumnezeu a dat un răspuns omu- 
lui la întrebarea: „Cine poate să se mântuiască?“. 

Omul trebuie să ajungă el însuşi un răspuns la 
întrebarea sa. De aceea este o întrebare îngrozitoare. 
Răspunsul îl costă uneori şi viaţa. Lepădarea de sine, 


1 Luca 18, 26; Marcu 10, 26-27 

de avere, de toată rudenia lumii, de viaţă, pentru 
lisus şi pentru Evanghelia Sa, toate sunt de fapt 
răspunsuri la înfricoşata întrebare. 

Toate aceste riscuri ale lepădărilor asigură „însutit“ 
posesiunea lor „încă din viaţa aceasta, în mijlocul 
prigonirilor. Toată lumea este a ta când ai renunţat 
la ea. Atunci eşii mai tare ca ea şi te ascultă. Această 
renunțare totală asigură, „pentru veacul viitor, viaţa 

veşnică“. 


Li Li Î 


Fiecare om are ţesut în destinul său răspunsul la 
întrebarea mântuirii. Omul trebuie să-şi actualizeze 
sensul său în lume, aşa îşi construieşte răspunsul. De 
aceea întrebarea este perfect legitimă. Mai greu este 
răspunsul răspunzătorilor pentru oameni (lezechiel 
2, 2-7). „Şi au zis către mine (Domnul): fiul omului! Stai 
pe picioarele tale şi voi grăi către tine. Şi-a venit la mine 
Duh, şi m-a luat pe mine, şi m-a ridicat şi m-a pus pe 
picioarele mele şi l-am auzit pe el grăind către mine: fiul 
omului! Te voi trimite eu pe tine la casa lui Israil, la cei 
ce m-au amărât pe mine, ei şi părinții lor până în ziua de 
astăzi. Ei îs fii vârtoşi la inimă şi tare de obraz: eu te voi 
trimite pe tine la dânşii şi vei zice lor: acestea zice Domnul: 
doar, când vor auzi şi se vor teme, pentru că este casă 
amărâtoare şi vor cunoaşte că prooroc eşti tu între dânşii. 
Şi tu fiul omului să nu te temi de ei şi să nu te spăimân- 
tezi de fața lor; pentru că sălbatici se vor face, şi se vor 
aduna asupra ta împrejur, şi ai să trăieşti între ei ca între 
scorpii; să nu te temi de cuvintele lor şi de fața lor să nu 

te spăimântezi, deşi sunt un neam îndărătnic. Şi vei grăi 
cuvintele mele către ei. 

Ori te-or asculta, ori nu te-or asculta, tu să le spui 
cuvintele Mele“ (lezechiel 2, 2-7, Biblia din 1914). 

Trădarea misiunii sau chiar şi numai împlinirea 
ei cu „nepăsare“ (leremia 8,11) îţi pune asupra ta 
sângele oamenilor care mor, pedepsiţi cu dreptate 
pentru păcatele lor, dar cu ei te pierzi şi tu. 

„lar dacă tu ai vestit pe păcătos să se abată de la calea 
lui şi el nu s-a abătut, atunci el va muri pentru păcatele 
lui, iar tu îți vei mântui sufletul tău“ (lezechiel 3,19; 
33,0). 

Pentru atâta, răspunsul e atârnător şi de om, 
întrucât ajută sau nu mântuirea oamenilor. E un răs- 
puns de corelaţie, în care ne găsim între Dumnezeu 
şi oameni. 

Un răspuns de răspunsuri! 





Sculptură în piatră, detaliu 
de ia Plănăstirea Brzincoveanu de la Sâmbăta de Sus 

O privire în Rai 


Dacă strămutăm pilda cu locurile la nuntă în spi- 
ritul pildei cu nunta Fiului de Împărat?, găsim prin- 
tre sfinţi întâmplări ca acestea: voiau să ştie câte unii 
la ce măsuri au ajuns. Atunci Dumnezeu îi îndrepta 
la sfinţi neştiuţi de oameni, dar mai ales neştiuţi în 
ochii lor, care împlineau simplu poruncile lui Dumne- 
zeu. Aceştia erau cu adevărat smeriţi şi aceasta îi 
aducea înaintea lui Dumnezeu la un loc de frunte, la 
nuntă. Ba, unii dintre aceştia erau trecuţi ca neîntregi 
la minte, iar ei aveau o socoteală ascunsă, de-a 
aduna ocări care-i umileau cu adevărat. 

Însemnez aici cugetul plin de tâlc al unei femei 
simple: „De m-ar lăsa Dumnezeu numai să mă uit 
puţin în Rai şi-mi ajunge“. 

N-avem siguranţa mântuirii în noi, în puterea 
noastră. Omului îi este cu neputinţă aceasta: să-şi 
asigure eternitatea sa, veşnicia sa. Dar este cu putin- 
ţă şi totul este cu putinţă numai la Dumnezeu. 

Însă chiar de am fi siguri că Dumnezeu ne mân- 
tuieşte şi încă n-am scăpat de primejdie, fiindcă 
această siguranţă nu s-a dat nimănui. „Cui î se pare că 
stă, să ia aminte să nu cadă“ (| Corinteni 10,12). De 
aceea stăm improvizat, în nesiguranţă, în atârnarea 


%2 Matei 22, 1-14. 


88 «ese Părintele Arsenie Boca ete 
milostivirii lui Dumnezeu. Firea noastră încă nu este 
întărită ca ea să poată „sta“. „A sta“ este înălţarea 
care se corectează cu căderea. O cădere în umilinţă - 
convins de binefacerea ei - pe mulţi i-a folosit şi la 
mai mari măsuri i-a adus decât pe mulţi dintre 
nevoitorii conştienţi de calea sfinţeniei. 

Foloseşte-te a te smeri pe tine însuţi. Dar când te 
smereşte altul foloseşte-te şi mai mult. Când vom 
binecuvânta pe cei ce ne blestemă şi ne vom ruga 
pentru cei ce ne fac nouă rău? 

Parcă femeia, în simplitatea sa, a spus mai mult 
în puţine cuvinte, decât spun toate cuvintele. 





Â€. î€. 

Istoria chemărilor 


Pilda chemării la Cină de la Luca (cap. 14, 16-24) 
are la Matei (cap. 22, 1-14) o variantă diferită: 
chemarea la Nunta fiului de Împărat. Deosebirea 
dintre redactarea lui Matei şi a lui Luca provine din 
formularea dată în două rânduri, de însuşi lisus. 
Evangheliştii şi-au ales formularea care convenea cel 
mai bine scopului Evangheliei lor. 

Astfel, Matei a scris Evanghelia evreieşte pentru 
evrei, pe când Luca în greceşte, pentru păgâni. Iar 
formularea de la Matei, unde cel fără haină de nuntă 
e dat afară de la nuntă, e o formulare exclusivistă, 
care să le convină aristocraților evrei. În formularea 
de la Luca, însă, intră toţi oamenii, nimeni nu-i dat 
afară de la cină. Iată o formulare universală. Scopul 
este „ca să umple Casa Mea“, deci toţi trebuie să intre. 

Aceste două direcţii (cu țeluri) opuse, le vedem 
reprezentate de cele două Biserici ale creştinătăţii: a 
Răsăritului şi a Apusului. În Răsărit, încă de la înce- 
put, este normativă vederea de la Matei: nu oricine 
este primit în creştinism. Trebuie mai întâi o haină 
de nuntă. Aceasta se obţine prin probe aspre, prin 
catehizare, fie şi specială şi prin verificarea statorni- 
ciei în credinţă şi mărturisire. Câtă vreme s-a ţinut 
sub observaţie rigoarea aceasta, Biserica a înflorit 
unei ere de aur în epoca patristică. Ca simbol al 

acestei orientări, Episcopul poartă o cârjă cu doi 
şerpi împletiţi la capăt, cu privirile spre cârjă, drept 
simbol al păstoririi cu înţelepciune paşnică. Aşa 
paşnic a păstorit Biserica Răsăritului, împrăştiind 
creştinismul printre popoare. 

Biserica Apuseană a luat direcţia universalistă a 
cuvintelor de la Luca „sileşte-i să între!“ Deci unde n-a 
mers cu învăţătura paşnică şi înţeleaptă, Biserica 
Apuseană a recurs la forţă, silindu-i pe oameni să 
intre. Numai în mentalitatea unei astfel de orientări 
s-a putut naşte lozinca iezuită „scopul scuză mijloa- 
cele“. Dar nu numai păgânii au fost siliţi să intre, ci 
şi popoare deja creştine au fost presate să vină la 
ascultarea centralistă a Romei. Aşa se explică că au 
fost posibile persecuțiile, cruciadele şi inchiziţia „în 
numele lui Dumnezeu“, având ca stindard numele 
lui Dumnezeu. Dacă pentru vreun eretic nu se mai 
găsea alt mijloc de mântuire, inchiziţia îl mântuia 
arzându-l de viu pe rug şi o făcea în cea mai bună cre- 
dinţă că face bine, că o face din iubirea de oameni. 

Ce vină să aibă lisus? Poate că şi EI ar fi fost ars 
pe rug. Are lisus vreo vină? A fost înţeles mărginit, 
omeneşte. Omul nu poate silui aşa pe om..., nu are: 
acest drept. „Sila“ o conduce Providența, care poate 
totodată să-i lase omului şi libertatea deplină. 

Simbolica acestei orientări a Apusului o arată şi 
cârja Episcopului Roman. Ea are forma unui cârlig 
cu care să poată prinde din fugă oile, care n-ar vrea 
să vină unde vrea păstorul. După gândirea lor, toate 
oile care nu aparţin Bisericii Apusene sunt conside- 

Chemarea la Cină mai are şi alt mod de înţele- 
pere, istoric. 

Întâi au fost chemaţi evreii. Se ştie ce au făcut şi 
ce-au păţit. Ei reprezintă cel mai bine „motivele“ de 
a nu răspunde la chemare. Ei preferă proprietatea 
mobilă şi imobilă a lumii, care asigură instinctele 
vieţii acesteia de aici, trecătoare. Acesta-i motivul şi 
scopul lor. 

Cu ei s-au asociat şi foarte mulţi „creştini che- 
maţi“, încât nu mai răspund la chemare decât foarte 
puţini creştini „aleşi“. 

Totuşi, pe lângă aleşi mai intră şi „urgisiţii”, „siliţi“ 
sorții: „lazării“ existenţei, orbii, şchiopii, dezorientaţii 
de la răspântiile raţiunii, într-un cuvânt toţi convinşii 
de gardurile (de limitele) de aici ale naturii omeneşti. 

Cine sunt trimişi să cheme oamenii? Aceştia încă 
lămuresc înţelesul istoriei. 

O primă ceată de trimişi, cei care vestesc şi care 
roagă oamenii să vină la Dumnezeu, sunt Proorocii, 
Apostolii şi lerarhia Bisericii. 

Cei ce „silesc“ sunt altă ceată, contemporani cu 
cei dintâi, pentru că cei ce n-ascultă de iubire sunt 
datori să asculte de sabie. Totuşi ceata lor este tri- 
misă mai către sfârşitul istoriei. Ei nu cheamă, dar 
împing oamenii să-L caute pe Dumnezeu. Aceştia 
poartă sabia şi cu ea dezleagă pe oameni de motivele 
care-i ţin - fiinţe de cer - îngropate în pământ. Valorile 

şi cei care le reprezintă au, prin urmare, misiunea 
aceasta de a „sili“ oamenii să-şi caute cetatea lor stă- 
tătoare, Cetatea de obârşie. Şi planul Providenţei 
este cu atât mai înţelept cu cât dă valoare, misiune 
de mântuire, oamenilor „fără valoare“. 

Chemarea la Cină este chemarea la viaţă întru 
lisus, chemarea la Sfânta Împărtăşanie cu El, chema- 
rea la învăţătura Sa: chemarea la chipul Său de a fi în 
lume. 

Chemarea la Nuntă este strămutarea de la capătul 
lucrurilor a firii omului, din om, ce era, în „dumne- 
zeu după dar“. Când va face Dumnezeu aceasta, va 
zice a doua oară: „Săvârşitu-s-a opera de mântuire a 
omului“. Acum toate sunt gata. De altfel, numai o 
natură îndumnezeită poate dăinui la o masă cu 
Dumnezeu. 

Până atunci ne împărtăşim numai cu Trupul şi 
Sângele Domnului, învăţăturile şi darurile Lui; 
atunci (ne vom împărtăşi) şi cu oasele, raţiunile di- 
vine ale existenţei (Sfântul Maxim Mărturisitorul). 
Până atunci nu ni s-a dat decât să avem „simţirea“, 
care era în lisus (Filipeni 2,5), marea Lui iubire, atunci 
ni se va da şi cunoaşterea Absolutului aşa cum o 
avea lisus; atunci, în sfârşit, setea raţiunii de adevăr 
se va astâmpăra. Aceasta este mântuirea. Şi istoria 
încetează. 

Până atunci să ne vedem de cele atârnătoare de 
noi! 

Dincolo de chip 


Evanghelia aceasta (Luca 8, 1-3) ni-L prezintă pe 
lisus în misiune prin oraşe şi sate, propovăduind şi 
binevestind Împărăţia lui Dumnezeu. Era însoţit de cei 
12 ucenici şi de nişte femei cărora le făcuse bine şi de 
aceea se ţineau după El şi-l aveau grijă din averile lor. 

Este un tablou simplu şi impresionant. 

Ignaţiu de Loyola3, un militar ambițios şi creator, 
Assisi, are o metodă duhovnicească ce se bazează 
pe imaginaţie. Îi reprezinţi cu mintea pe lisus, într-o 
împrejurare oarecare, şi te închipui şi pe tine ameste- 
cat printre auzitorii de atunci ai lui lisus. Stărui în 
această închipuire şi în toate sentimentele ce le tre- 
zeşte această transpunere. E ceva folos, dar riscurile 
imaginaţiei sunt ocolite în duhovnicia Răsăritului 
(apar nălucile, vederile false, etc.). 

De aceea Răsăritul meditează fără imagini, chiar 
contra imaginilor, chiar vedeniile reale le refuză - nu 
din rea credinţă sau din împotrivire, ci din grija de a nu 


55 Ignaţiu de Loyola (c. 1491-1556) - călugăr spaniol, înteme- 
ietor al Ordinului Compania lui Iisus (iezuiţii), pe care îl 
conduce din 1541. 

4 Sfântul Francesco d'Assisi (pe numele laic Giovanni 
Bernardone; 1182-1226) - teolog şi poet italian, fondatorul 
Ordinului Franciscanilor (1210), al Clariselor (1212) şi al 
Terţiarilor (1221). Canonizat la catolici (1228). 

greşi primind orice. Şi se ştie că Dumnezeu nu Se mâ- 
nie, nu Se supără când se stă pe acest punct de vedere. 

Singură Ortodoxia este cea care pomeneşte noţiu- 
nile fără a pune nici un tipar pe minte care ar stârni 
vreo imagine, refuzând categoric orice nălucire. De 
exemplu: Adevăr, Dragoste, Duh. 

Numele lui lisus din rugăciunea călugărilor: 
„Doamne lisuse Hristoase, Fiul lui Dumnezeu, 
miluieşte-mă pe mine păcătosul“ este un exemplu 
practic. Fiindcă noi nu putem fi contemporanii lui 
lisus, este lisus contemporanul nostru peste veacuri. 
Inspirăm atotprezenţa Sa în Prea Sfânt Numele Său 
şi expirăm aerul stricat al păcatelor noastre. 

Inspiri Duhul Sfânt, Duhul lui Dumnezeu, şi 
expiri duhul rău din tine. 





Spatiu athitectiniil 


amenajat de Părintele Arsenie Boca în curtea 
Paânăstirii Brancoveann de ta sambata de SUS 





Măsurile vremurilor3 


Providența bate timpurile în funcţie de om. Iar 
fiindcă omul are dorul excepţional al făpturilor 
spirituale, al libertăţii deciziei, şi timpul are o funcţie 
variabilă în Providenţă. 

Dacă: „înaintea lui Dumnezeu o mie de ani sunt ca o 
zi şi o zi ca o mie de ani“ (Il Petru 3,8), aceasta se 
datorează şi marilor decizii ale libertăţii omului pe 
pământ. Libertatea omului înclină orientările sale, 
undeva în centrul timpului, iar urmările acestei încli- 
nări sunt mai neprevăzute ca ale unei linii ce descrie 
diferite unghiuri mici, la centru, dar nemăsurat de 
mari la infinit. Acestea sunt răspunsurile libertăţii. 

Omul nu mai poate interveni cu aceeaşi uşurinţă 
în urmările, cu necesitate, ale deciziilor sale. Şi în 
multe ar vrea să intervină. De aceea omul are nevoie 
de Dumnezeu, garant al libertăţii sale şi Care are 
libertatea absolută, a armonizării totului. De aceea 
libertatea omului este îngrădită „în soroacele” timpu- 
lui. Numai a lui Dumnezeu este neîngrădită în nici 
un fel de timp, ci întrucâtva de libertatea omului. 

Libertatea omului cu libertatea lui Dumnezeu 
stau în acelaşi raport ca timpul cu eternitatea. 

Timpul s-a dat omului când s-a ispitit să iasă di: 


SI Petru 3, 8; Pearl 

Părintele Arsenie Boca, fotografie cu autograf 
dedicată unei familii apropiate 

eternitatea paradisiacă, din această stare. De atunci a 
început omul bejania sa în istorie: „om“ - măsurile 
timpului în „împlinirea“ vremurilor. lar vremurile 
se umplu cu faptele oamenilor. 

„Soroacele“ vremurilor, însă, sunt în mâna lui 
Dumnezeu. El rezolvă „crizele vremurilor“, puhoa- 
iele istoriei. 

El a cufundat slava Egiptului în fundul Mării 
Roşii, El a cufundat Sodoma în fundul Mării Moarte, 
iar în vechime, tot pământul sub potop. Iar acum 
lerusalimul îşi încarcă blestemul pustiirii şi risipi- 
rea neamului acestuia, care n-a învăţat nimic din 
soroacele robiei babiloniene de 70 de ani şi a robiei 
egiptene de 400 de ani. Ierusalimul va fi călcat în 
picioare de păgâni până când se vor împlini şi 
vremurile păgânilor. 

Acestea sunt urmările deciziilor libertăţii ome- 
neşti în timp, când deciziile omului sunt împotriva 
lui Dumnezeu. ludeii cunoşteau mersul vremii, dar 
nu cunoşteau vremea care a venit cu lisus. N-au vrut 
ca să o cunoască. Dumnezeu a consfințit împlinirea 
lor (a vremurilor, n.ed.), dând loc păgânilor să intre 
în creştinism, ca cei de pe urmă să fie iarăşi cei dintâi 
şi cei dintâi cei de pe urmă. De atunci jidovii nu 
caută cu mintea lor decât cum să înfunde istoria în 
crize, să implice toată lumea în criza sufletului lor. 
Semnele umplerii măsurilor sunt limitele naturii şi 
anume: cât bine şi cât rău face şi rabdă firea 
omenească. Limitele răului sunt limitele naturii. 

Stavila aceasta a pus-o Dumnezeu, ca răutatea să 

nu fie infinită, să nu fie nemuritoare, a vămuit-o cu 
moartea. 

De aceea războaiele sunt din ce în ce mai catas- 
trofale, încât la unul din ultimele războaie stă scris 
că va muri a treia parte din omenire, „Şi au fost dezle- 
gaţi cei patru îngeri, care erau gătiți spre ceasul şi ziua şi 
luna şi anul acela, ca să omoare a treia parte din oameni“ 
(Apocalipsa 9,15). Umplerea timpului de răutăţi 
atrage un mod neconstant de existenţă a omului, 
când: „Timpul nu va mai fi“ (Apocalipsa 10,6). Ca şi 
când cazanul timpului mai dăinuieşte până când 
omul se va face desăvârşit în fărădelegi, iar atunci se 
va transforma pentru cei ce l-au umplut într-un 
cazan metafizic, de conştiinţe chinuite. „Atunci va sta 
cu multă îndrăzneală dreptul înaintea feței celor care l-au 
prigonit pe dânsul, şi a celor ce n-au băgat în seamă oste- 
nelile lui. lar ei, văzându-l, se vor tulbura cu frică cum- 
plită şi se vor minuna de minunata lui mântuire. Şi vor 
zice întru ei căindu-se şi pentru împuținarea duhului lor 
vor suspina zicând: Acesta este, pe care noi l-am avut 
oarecând de râs şi pildă de batjocură. Noi, cei fără de 
minte, am socotit viaţa lui o nebunie şi sfârşitul lui fără 
de cinste. Şi iată, acum a fost socotit între fiii lui Dumne- 
zeu şi soarta lui între sfinți! Rătăcit-am, deci, de la calea 
adevărului şi lumina dreptăţii nu ne-a strălucit nouă şi 
soarele nu ne-a răsărit nouă. Umplutu-ne-am de cărările 
fărădelegii şi ale pierzării; şi am umblat pe cărări neum- 
blate, iar calea Domnului nu am cunoscut-o. La ce ne-a 
folosit nouă trufia? Şi bogăția cu fală, ce ne-a adus nouă? 
Toate acestea ca umbra au trecut, şi ca o veste ce aleargă 

pe aproape. Ca o corabie care trece prin valurile apei, ale 
cărei treceri nu i se mai află urma; sau ca pasărea ce 
zboară în aer şi a cărei călătorie nu lasă nici un semn; căci 
ea, bătând uşor cu aripile vântul şi despicându-l cu avân- 
tul pornirii, îşi taie cale, iar după aceea nimic nu se mai 
vede pe unde a trecut; sau ca săgeata ce zboară spre locul 
însemnat, iar aerul spintecat se împreună iar la loc, încât 
nu se mai ştie pe unde a trecut. 

Aşa şi noi după ce ne naştem ne sfârşim şi nici un 
semn de faptă bună nu avem a arăta, ci întru răutatea 
noastră ne sfârşim. Într-adevăr, nădejdea celui necredin- 
cios este ca praful ce-l spulberă vântul, este ca bruma ce o 
goneşte viforul subțire, şi ca fumul ce se împrăştie de 
vânt, şi ca pomenirea unui oaspete ce trece într-o zi. 

lar drepții în veacul veacului vor fi vii şi întru 
Domnul este plata lor şi purtarea de grijă pentru dânşii 
de la Cel Preaînalt este. Pentru aceasta vor lua împărăția 
podoabei şi stema frumuseții din mâna Domnului, căci cu 
dreapta Sa îi va acoperi pe ei, şi cu brațul Său îi va scuti 
pe ei“ (Înţelepciunea lui Solomon 5, 1-17). 

Ideile acestea nu se pot lega prea strâns şi prea 
cu înţeles din cauză că au fost spunere profetică, nu 
logică, nici măcar istorică. 

Putem spune doar, că Dumnezeu întrucât pre- 
vede mişcările libertăţii omenești, singur El ştie şi 
deţine etapele timpului, cât va mai fi timp. 

Înţelegem apoi că: Cele bune lungesc „ziua omu- 
lui“ la mii de ani înaintea lui Dumnezeu pe când cele 
rele scurtează mia de ani la o zi - „Ziua Domnului”. 

Mia de ani poate să însemneze toată istoria omu- 

lui pe pământ, a omului până la „Ziua Domnului“ 
căci: Fărădelegile strigă judecata, şi rugăciunile sfinţilor. 


Pedeapsa cu lepra 


Lepra este o boală molipsitoare, a cărei cauză 
medicina nu o cunoaşte nici astăzi, deci nici leacul. 

Este un fel de putreziciune pe viu, ani îndelun- 
gaţi. Una dintre cele mai grele sentinţe la moarte. 
Lepra este un fel de pedeapsă biblică. De aici, din 
Sfânta Scriptură, putem avea ceva explicaţii. Au 
primit pedeapsa cu lepra: 

1. Mariam, sora lui Moise, de-a dreptul de la 
Dumnezeu, pentru că invidia încolţise în inima sa, 
că numai Moise vorbeşte cu Dumnezeu. Pentru 
cârtirea ei, Mariam s-a făcut albă ca zăpada, de 
lepră. Şapte zile a fost scoasă din tabără. 

2. Neeman Sirianul, general comandant al arma- 
tei regelui Siriei, lepros şi el, auzise de la servitoarea 
nevestei sale, o evreică, de Proorocul din Samaria, 
Elisei, ucenic al lui Ilie, că acesta l-ar putea tămădui 
de lepră. Când a venit acesta, Elisei i-a trimis uceni- 
cul să-i spună să se scalde de şapie ori în Iordan şi-i 
va trece. S-a răscolit însă mândria sirianului, că nu 
i-a ieşit Elisei personal înainte şi a plecat mânios. 
L-au înduplecat însă slugile ca totuşi să asculte sfa- 
tul Proorocului. S-a smerit de trufia lui, s-a scăldat în 


35 Numeri 12, 1-10. 

Iordan şi i-a trecut. Întorcându-se cu daruri este 
refuzat de Prooroc. Încolţeşte însă lăcomia în uceni- 
cul Proorocului, Ghiezi. Se ia după sirian şi ajungân- 
du-l îi cere darurile sale şi banii cât avea să ducă cu 
doi măgari. Sirianul îi dă darurile cerute. Ajuns 
acasă, minte pe Elisei, că nu a fost nicăieri. Inima 
Proorocului îl însoţise toată vremea şi ştia ce a făcut. 
Drept pentru care îi dă pedeapsă: „Lepra lui Neeman 
să se lipească de tine şi de toți urmaşii tăi, în veci. Şi a 
ieşit Ghiezi alb de lepră ca zăpada“ (UV Regi 5,27). 

3. Regele Ozia al iudeilor, zidind multe cetăţi, 
câştigând războaie, scornind aruncătoare de pietre şi 
săgeți din fortărețele Ierusalimului, săpând multe 
fântâni şi mult împuternicindu-se a sfârşit prin a i se 
împlânta mândria în inimă spre pierzarea lui. Astfel 
a înfăptuit o mare nelegiuire înaintea lui Dumnezeu, 
căci a intrat în Templul lui Solomon, făcând pe preo- 
tul, ca să tămâieze la jertfelnicul tămâierii. Şi pe când 
era cu cădelniţa în mână, Azaria arhiereul şi cu 80 de 
preoţi i-au atras luarea aminte că nu i se cuvine să 
facă aceasta. Atunci Ozia s-a supărat pe preoţi şi 
deodată s-a ivit lepra pe fruntea lui. Înaintea preoţi- 
lor, Ozia a murit lepros pentru mândrie şi sacrilegiu, 
dar a murit smerit. Fruntea care n-a gândit bine a 
fost pedepsită. 

Din Sfânta Scriptură se vede lămurit că, pentru 
stăvilirea fărădelegilor şi stârpirea păcatului din po- 
por, Dumnezeu a pedepsit până şi cu lepră. Deci lepra 
şi orice lepră, urmărită la obârşiile ei, arată că pă- 
catul sufletului atrage după sine pedeapsa trupului, 

dar îi aduce sufletului smerenia, sănătatea minţii. 

Boala apare întâi în psihic. Aceasta este o pro- 
poziţie a medicinii moderne. Vedem că Scriptura 
întregeşte cu lămuriri, ceea ce spune medicina. Este 
o retragere a lui Dumnezeu din susţinerea sănătăţii 
omului. Poate chiar o izgonire a Lui. 

Satana cârtea asupra dreptului lov. Şi Dumnezeu 
i-a îngăduit să se convingă de statornicia credinţei 
dreptului: „lată, îl dau în puterea ta, numai nu te atinge 
de viața lui. Atunci, satana a lovit pe lov cu vărsat negru 
din tălpile picioarelor până în creştetul capului“ (lov 2,6). 

Pomenim întâmplarea, întrucât se vede din ea şi 
o fiinţă metafizică (satana) care dărâmă în tot chipul 
zidirea lui Dumnezeu. Aceasta nu poate fi pusă în 
analizele de diagnostic (medical). Fiinţa aceasta 
înclină doar libertatea omului spre rele, spre riscu- 
rile dezechilibrului vieţii, şi se retrage. 

lov a fost o ilustrare a încercării virtuţii dreptu- 
lui, îngăduită şi cu alte rosturi. Dar ceilalţi ÎI silesc 
pe Dumnezeu să Se retragă din ocrotirea lor şi aşa 
apare stricătorul (satana), încât nu mai pot scăpa de 
el. Şi pe mulţi îi mănâncă de vii. 

A rămâne numai la explicaţia materialistă, 
înseamnă a nu avea niciodată vreo explicaţie. 

Medicina preventivă contează pe existenţa sufle- 
tului şi a deciziilor sale faţă de viaţă, iar sufletul îşi 
are paraziţii săi, de care trebuie să ştie cum să se 
ferească. lată de ce în antichitate medicii erau preoţi, 
iar preoţii medici. 

lată, până la lisus, Dumnezeu atâta a purtat de 

grijă poporului iudeu, încât n-a cruțat nici ... cea 
mai aspră lepră. Astăzi, când mila lui Dumnezeu 
vine în Persoană să caute şi să curețe pe pedepsiţii 
Săi, iată că nu găseşte recunoştinţă în Israel. Dar a 
găsit-o între străini, la un samarinean. lată de ce se 
spune că Binefacerea şi cu Recunoştinţa sunt două 
virtuţi care nu s-au întâlnit amândouă pe pământ. 
lată, încă o amărăciune a lui lisus. Nouă, din cei zece 
leproşi, iarăşi se vor fi apucat de rele. 


Necurăţia sufletului 


Cea mai tare necurăţie a trupului este o nimica 
toată faţă de necurăţia sufletului pângărit. Puţină 
apă şi puţin săpun sunt de ajuns ca toată murdăria 
trupească să fie spălată: şi noroiul şi murdăria şi 
păduchii şi urâciunea. Însă murdăria sufletului nu se 
poate spăla cu nici un mijloc, până ce nu se înnoieşte 
sufletul. 

Un parchet murdar se spală fără să fie nevoie să-l 
înlocuieşti cu altul ca să fie curat. Însă aerul încărcat 
din casă nu se poate spăla cu nimic, nu se poate 
curăţi, trebuie să fie înlocuit cu aer proaspăt. 

Tot aşa trebuie să fie şi cu sufletul. Sufletul înti- 
nat trebuie să fie renăscut, reînnoit, ca să fie curat. 
Când camera are fereastră, este uşor ca aerul stricat 
să fie dat afară şi înlocuit cu altul proaspăt. Însă cum 
se va împrospăta aerul în camera lipsită de ferestre 
şi uşă? Sufletul care are vreo fereastră îndreptată 

spre Dumnezeu, uşor va fi împrospătat, curățit, 
renăscut. Dar cum se va curăţi însă sufletul întinat în 
care nu este nici-o deschizătură spre Dumnezeu, 
izvorul împrospătării şi al întineririi sufletului? 


O minune cu totul anevoie 


lisus nu făcea minuni uşor, oricând şi oriunde. 
Cu cât se apropia de patria Sa - Galileea - cu atât se 
resimțea aceasta. Betsaida Galileii este printre 
oraşele proscrise: „vai ţie, Betsaida“%, iar ucenicilor, 
când au fost trimişi în misiune, li s-a spus: din oraşe- 
le în care nu vă primesc ieşiţi, scuturându-le înapoi 
până şi praful de pe picioarele voastre. Cu acest 
prilej a zis lisus, „vai ţie, Betsaida”. Cunosculţii lui 
concetăţeni se sminteau de EI, văzându-l minunile şi 
auzindu-l înţelepciunea, pe motiv că-l cunoşteau 
mama, prietenii, rudeniile şi meseria de teslar&. Ei 
aşteptau ca Mesia să fie om căzut (picat) din Cer. 

„Se mira şi lisus de necredinţa lor. Şi n-a putut acolo 
să facă nici-o minune, doar că a vindecat pe câțiva bolnavi, 
punându-și mâinile peste ei“ (Marcu 6, 5-6). Totuşi, cei 
din Betsaida au adus la lisus un orb (Marcu 8, 22- 
26), rugându-L să se atingă de el. 


LI i 


lată un orb care poate că nici el nu credea în 





37 Luca 10, 13. 
3 Matei 13, 54-58, Luca 4, 14-30. 

tămăduirea lui. De aceea, nici n-a zis nimic. Aşa se 
explică până la un punct, de ce Iisus l-a luat de mână 
şi l-a scos afară din Betsaida, ca să-i tămăduiască 
ochii, nu fără oarecare greutate - şi i-a zis apoi ca să 
nu mai dea prin Betsaida, ci să stea la casa sa şi să nu 
mai spună nimănui nimic. 

Ce uşor poate face Dumnezeu ochi sănătoşi. 
Scuipă pe cei bolnavi, pune mâinile pe umerii 
orbului şi-l întreabă: „Vezi?“ Şi el vede. 

Evidenţa divină n-are nevoie de nici-o sprijinire. 
Totuşi vedem că necredinţa Îi stăvileşte evidenţa. Deci 
credinţa este o decizie a libertăţii omului. Căci numai 
despre libertatea omului ştim că hotărniceşte, numai 
până la un punct, atotputernicia lui Dumnezeu. 

Decizia de a crede în Dumnezeu sau decizia de a 
fi ateu, fireşte, este o faptă a libertăţii - sensul pozitiv 
sau sensul negativ al libertăţii. 

Cu nonsensul, sub orice formă l-a întâlnit, lisus 
n-a putut face nimic. Aparent, lucrurile Îl arătau pe 
lisus neputincios. În fond Lisus Îşi ascundea atotpu- 
ternicia slavei, rezervată pentru a doua venire, când 
deciziile negative ale libertăţii omeneşti nu-l mai 
sunt o stavilă. Atunci acestea nu mai au îngăduire. 

Smerenia aceasta a lui lisus înaintea omului este 
adânc grăitoare. Ne ia de mână ca pe nişte orbi. Iată 
o minune cu anevoie. 


tir 


N. B. Orbul la jumătatea tămăduirii vedea oamenii 
ca copacii. Cine ştie dacă nu tot aşa ne vede şi lisus. 

Marginea răbdării omeneşti 


Pe vremea când Mântuitorul şi cu Sfântul Apos- 
tol Petru mergeau dintr-o cetate într-alta, învăţându-i 
pe oameni despre răbdarea Lui şi cum se poate ajun- 
ge la Împărăţia lui Dumnezeu, s-a întâmplat odată, 
într-o iarnă, pe un ger grozav şi viscol, că Mântuito- 
rul luându-l pe Sfântul Petru, au pornit-o pe un drum 
ce urca în sus pe o coastă înspre munte. În acest 
drum, Sfântul Petru abia se mai ţinea pe picioare din 
cauza ostenelii şi a foamei ce-l chinuia. Dar Mântui- 
torul mereu îl încuraja zicând: „Hai, Petre, hai să-ţi 
arăt zidul marginii răbdării omeneşti”. Şi mergeau 
mereu înainte pe această vreme grea. Şi deodată 
mergând ei, se opresc în faţa unui zid gros de piatră, 
şi aşa de înalt, de nu i se vedea nici vârful. Aici, 
neputând ei merge mai departe, s-au oprit. Sfântul 
Petru aşa de tare era chinuit de foame, încât văzând 
jos la picioarele lui o păsărică moartă şi îngheţată, în 
loc să-i fie milă de ea, şi-a pus în gând s-o mănânce 
pentru a-şi potoli foamea. Atunci Mântuitorul, înţe- 
legând ceea ce Petru cugeta, a venit la dânsul şi 
luându-i din mână păsărica moartă, a lovit cu ea în 
zidul acela gros şi... o minune! Deodată s-a făcut o 
spărtură în zid, iar dincolo era soare strălucitor, 
primăvară, ciripit de păsări şi o mireasmă minunată 
venea de acolo, după care Mântuitorul a zis: „Vezi, 

Petre? Acesta este zidul marginii răbdării omeneşti; 
până aici poate să rabde omul, iar de va trece prin 
acest zid, care este moartea, va intra dincolo, în 
Împărăţia lui Dumnezeu”. 

- Doamne, ajută-ne şi pe noi! 


Mărturia unui ateu 
(Nebuii) 


La două feluri de oameni le-a zis Dumnezeu 
„nebuni“: la cei ce „zic că nu este Dumnezeu” (Psal- 
mul 52,1), şi bogaţilor, cărora stomacul le este tot 
„dumnezeul“ lor (Filipeni 3,9). 

În aceia este una şi aceeaşi cugetare greşită: tăgă- 
duirea oricărui rost sau destin al omului şi al lumii, 
mai presus de lumea aceasta şi de stomacul ei. 

A tăgădui o conducere supremă a cerului şi a 
pământului, e totuna cu a propovădui domnia 
întâmplării, a haosului sau a anarhiei universale. 

Dar lumea este în ordine. Aceasta dovedeşte că 
este o conducere mai presus de ea. lar fără ordine 
este mintea care o vede fără Stăpân. 

Felix d'Artec, profesor de biologie la Sorbona, în 
„L'Atheisme“ declară: „Sunt ateu precum sunt bre- 
ton, cum este cineva blond sau brun, fără să fi vrut... 
Căci oricât scotocesc în amintirile mele, eu nu găsesc 
în ele ideea de Dumnezeu. Aceasta este o infirmitate, 
o monstruozitate. Dar sunt astfel de infirmităţi cu 
care sunt prevăzuţi din naştere mii de oameni, erori 

fundamentale care aparţin fiinţelor lor, aşa cum le 
aparțin gura, nasul sau urechile. Astfel de fiinţe 
lucrează instinctiv, după natura lor şi se supun 
conştiinţei lor, fără a mai întreba dacă aceasta se mai 
acordă sau nu cu logica...” 

lată ateismul recunoscut de un ateu, cu toată sin- 
ceritatea, că este o infirmitate, o monstruozitate şi o 
eroare fundamentală a naturii umane. (Religia iubirii) 

Deci, după un cuvânt al Sfintei Scripturi, dacă ai 
pisa pe un ateu cu dovezile, ca pisălogul în piuă 
boabele, şi tot nu-l vei desface pe nebun de la 
nebunia sa. (Pilde 27,22). 

Mintea care cugetă că nu există Dumnezeu, cade 
în propria sa sentinţă: va trebui să se tăgăduiască şi 
pe sine. Căci a te lupta din toate puterile împotriva a 
ceva ce nu există dovedeşte nebunia acestei lupte, 
dovedeşte nonsensul şi absurdul ei, şi prin urmare şi 
a minţii care o conduce. 

Al doilea nebun este bogatul, care îngustează za- 
rea rosturilor sale pe pământ la dimensiunile sto- 
macului, chiar dacă acest stomac ar înghiţi pământul 
tot. Mai mult, un atare bogat va căuta să convingă 
pe toată lumea că numai acesta este singurul scop al 
vieţii omului pe pământ. O atare concepţie despre 
om şi destinele sale ultime este cu adevărat miezul 
neştiinţei sale, miezul nopţii minţii sale. Noaptea 
aceasta va culmina sfârşind prin a se crede pe sine, 
el, „dumnezeul veacului acestuia” (II Corinteni 4,6). 

Deci, dintr-o atare noapte a minţii, când boga- 

tul va crede că țarina sa, lumea, îl va face în sfârşit 
fericit, îşi va pierde sufletul cu sunet, căci va fi răpit 
cu moarte din vârful bogăției sale. Dumnezeu nu 
îngăduie la nesfârşit îngustarea vederii omului nu- 
mai la stomacul său, de vreme ce omul acesta este 
destinat spre alte zări, ale Împărăției lui Dumnezeu, 
ale veşniciei şi îndumnezeirii sale. 


tii 

„Bogatul nu-i stăpân pe sine, ci cu toate că-i însu- 
fleţit, ţine la lucrurile neînsufleţite. N-are vreme să 
cugete din cauza alergărilor. Banii sunt un nemilos 
stăpân... Întreaga putere de a iubi este cotropită de 
acest lot de pământ, care dă porunci, care i-a înlocuit 
sufletul, care i-a smuls orice rămăşiţă de libertate. 
Cumplita soartă a bogatului stă în această îndoită 
absurditate: spre a avea putere de a porunci oame- 
nilor a ajuns robul lucrurilor neînsufleţite, spre a 
dobândi o parte mică de tot, a pierdut totul” (Papini 
în „Viaţa lui lisus”). 

Sfântul loan Gură de Aur, tâlcuind Epistola către 
Romani la Cuv. 14 zice: „Nu are Dumnezeu lucru 
mai cinstit şi mai de preţ decât pe un sărac, şi pe 
acesta l-a dat ţie, bogatule, ca să ai grijă de el”. 

„Bogatul şi săracul se întâlnesc unul cu altul; dar 
Cine i-a făcut este Domnul“ (Pildele lui Solomon 22,2). 

Înțeleptul Isus Sirah scrie: 

„Fii celor săraci ca un tată, şi vei fi ca Fiul Celui 
Preaînalt“ (Isus Sirah 4, 10-11). 


» Luca 12, 16-21. 

Aceştia câtă vreme nu sunt aşa, nu se mântuiesc. 
De aceea mai clatină Dumnezeu bogăţia bogaţilor ca 
totuşi să se mai mântuiască unii dintre ei. 


tii 

La sfârşitul istoriei, aceiaşi doi nebuni, bogatul şi 
ateul, se vor lua la bătaie, vrând fiecare să fie singur 
stăpânitor al țarinei, unul cu rostul ca să exploateze 
pe toţi oamenii pentru creşterea viţelului său de aur, 
celălalt să exproprieze şi pe Dumnezeu din dreptul 
de Autor al lumii. Planul luciferic al acestuia e mai 
tare decât al celui dintâi şi „va birui”. 


tri 


Rămâne a treia categorie de oameni, a celor „ce 
s-au îmbogăţit întru Dumnezeu”, către care satana, 
ca un nebun, se va repezi cu ultima furie, vrând să 
stingă cu ei pomenirea lui Dumnezeu de pe pământ. 

Acesta e ultimul război cu Sfinţii pe care însă 
Dumnezeu îl va stinge cu foc, şi lumea va arde. 

Noi însă să ne îmbogăţim în Dumnezeu cuge- 
tându-L, iubindu-L, împărtăşindu-ne cu EL, silin- 
du-ne a gândi şi a iubi ca EI întru toate împrejurările 
vieţii. lată adevărata bogăţie care nu se va lua de la 
noi. 

„Şi vei fi ca fiul Celui Preaînalt“ (Înţelepciunea 
lui Isus Sirah 4,11). 








ate «i 

Floriile 


Faima învierii lui Lazăr4 străbătuse toată Iudeea 
şi o aflaseră şi toţi pelerinii, care veniseră în Ierusa- 
lim şi în împrejurimi pentru praznicul Paştilor 
iudeilor. Toţi voiau să vadă pe lisus şi pe Lazăr. 
Deci, când toţi cei simpli fericeau pe Iisus, cărturarii 
şi fariseii se umpleau de venin, voind să-L omoare şi 
pe lisus şi să-l omoare şi pe Lazăr. 

Momentele acestea le-a ales lisus începătură a 
pătimirii Sale. 

Cei simpli şi curaţi, aflând că lisus vrea să vină în 
lerusalim, s-au hotărât să-L, primească într-un mod 
cu totul deosebit de până acum. lisus le-a prețuit 
dragostea, şi-Şi împrumută un mânz de asină, 
pentru că era sărac şi în tot răsăritul asinul are 
cinstea pe care la noi o are oaia. 

Aceasta este intrarea triumfală în Ierusalim. Primi- 
rea I-a fost făcută în afara zidurilor Ierusalimului. 

Noroadele, toată gloata aceasta adunată, aveau o 
bucurie ca niciodată. Numai fariseii nu se bucurau, 
ci bucuria tuturor le învenina şi mai rău inima. 

Nici lisus nu Se bucura, dar cinstea bucuria pe 
care o vedea. Toţi cei ce-L cunoşteau în Ierusalim 
ieşiseră întru întâmpinarea Lui. În Ierusalim rămăse- 
seră doar cei ce nu-L cunoşteau. Aceştia Îl primesc 





40 Joan 11, 1-57. 

rece, cu întrebări şi suspiciuni. Dar şi lisus i-a provocat. 
A mers la Templu şi l-a găsit prefăcut de slujitorii lor 
în „peşteră de tâlhari“4!. „Tâlharii“ negustoreau su- 
ferinţele şi păcatele poporului. Compromiteau şi pe 
Dumnezeu şi suferinţa. Mai „marii“ şi mai micii 
templului „tâlhăreau“ poporul obidit, speculându-i 
suferinţele în numele lui Iehova. Zarafii speculau 
străinii la bursa neagră. Aceştia erau slujitorii lui 
mamona. Parcă anume erau toţi adunaţi în ziua 
aceea la Templul din Ierusalim. Împotriva la toţi 
aceştia lisus a luat biciul. E şi o minune în această 
sfântă mânie, că mulţimea zarafilor şi negustorii de 
porumbei, miei şi boi, mici şi mari, toţi fără deose- 
bire fug în dezordine, înfricaţi de un om. Conştiinţa 
lor pătată nu le opunea nici-o rezistenţă. 

Gestul lui Iisus i-a înfuriat pe mai marii Templu- 
lui, pe bătrâni, pe cărturari şi pe farisei, care s-au 
sfătuit, zicând: „cu orice preţ trebuie să-L ucidem, că 
mulţimea se ia după EI“. 

Când aceştia se sfătuiau să-L ucidă, orbii şi 
şchiopii se apropiau de EI în Templu şi i-a vindecat. 
lar copiii, poate chiar copiii crescuţi la Templu, au 
venit cu ramuri în mâini, cântându-l: „Osana, Fiul 
lui David”. 

Acesta-i faptul impresionant: că singuri copiii, 
orbii şi şchiopii, şi ucenicii Săi L-au primit pe lisus 
cu credinţă şi cu dragoste. 

Iarăşi s-au înfuriat iudeii, zicându-I: „spune-le să 


41 Matei 21, 12-13. 

tacă!“ şi le-a răspuns lisus: „Vă zic vouă că de vor tăcea 
aceştia, pietrele vor striga” (Luca 19,40). „Oare niciodată 
n-aţi citit că din gura pruncilor şi a celor ce sug ai 
săvârşit laudă?“ (Matei 21,16; Psalmul 8,3). lar cu 
acestea lisus a părăsit lerusalimul. 


TIT 


Cu ziua aceasta încep Patimile Domnului. În tot 
entuziasmul general lisus tăcea, dacă nu chiar 
plângea. Poporul acesta, care Îl primea cu aclamații 
de Împărat, peste trei zile va fi cumpărat de farisei 
pe nimic, să strige lui Pilat: „Răstigneşte-L”. 

Poporul fricos nu pricepe preţul iubirii şi o dă 
(iubirea) răstignirii. 

Intrarea lui lisus în sufletul nostru să nu fie ca 
acea intrare în Ierusalim. Templul conştiinţei noastre 
să nu fie o peşteră de tâlhari, că atunci sigur că şi noi 
vom vocifera în curtea lui Pilat, strigând: „Răstig- 
neşte-L,“, „Dă-ni-l pe Baraba!”. 

De aceea ne-am curăţit Ierusalimul şi Templul 
din lerusalim: conştiinţa, făcându-ne iarăşi copii, 
singurii care L-au primit în Templu din dragoste. 

Copilăria este singura noastră vârstă care Îl 
primeşte pe lisus. Deci, copiii mei, care ÎL primiţi 
astăzi pe lisus în Sfânta Împărtăşanie, rămâneţi în 
dragostea mea, care este dragostea lui lisus. 


A | 


Mulțimea, la apariţia Domnului, a strigat „Osana“ 
şi L-a primit cu flori şi cu ramuri verzi, ca pe un 
biruitor. Mântuitorul venea smerit, călare pe asin, 

mijlocul de locomoţie al săracilor. Mântuitorul apare 
întotdeauna însoţit de animale care nu au nici o 
agresivitate în ele (coarne, gheare, colţi), iar măgăru- 
şul este un animal tare blând şi nevinovat. 

Acelaşi popor, care L-a întâmpinat cu osanale as- 
tăzi, peste trei zile avea să-l strige: „Răstigneşte-L/”. 
Să fim şi noi atenţi, cei ce L-am primit în Sfânta 
Taină, să nu păţim ca poporul acesta. 

Să urmăm cu dragoste Domnului, împreună cu 
Maica Domnului şi Sfântul loan, până pe Cruce. 
Căci numai dragostea poate ajunge până pe Cruce. 


Tristeţea Împăratului? 


Intrarea triumfală în Ierusalim nu era triumfală 
deloc, nu avea nici un pic de slavă deşartă. Nici cal 
alb, nici general, nici coloane de armată. Împăratul 
cel mai sărac dintre oameni, Care n-are unde să-Şi 
plece capul, desculţ, cu capul gol, doar două haine 
avea şi în loc de şa, pe mânzul unei asine de împru- 
mut, alte haine de împrumut, ale săracilor săi 
ucenici. Dar dacă intrarea lui lisus în Ierusalim nu 
era triumfală, în schimb era profetică - împlinea 
punct cu punct cele zise de prooroci: Împăratul tău, 
lerusalime, are să vină la tine blând şi smerit, călare 
pe mânzul asinei (Zaharia 9,9). 

Dacă intrarea în Ierusalim nu a fost un triumf al 





2 Luca 19, 39-40; Matei 21, 1-21. 

slavei deşarte, este pentru că era un triumf al adevă- 
rului proorociilor care se împlineau acum. De aceea 
a admis lisus aclamaţiile mulţimii săracilor, ca unora 
ce, într-un entuziasm general, recunosc în lisus pe 
Mesia. 

Cu un an înainte lisus a respins şi a fugit din 
mijlocul gloatei, când aceştia voiau ca să-L pună 
împărat. Acum, osanalele mulțimilor nu aveau 
gândul de a-L pune Împărat, ci exprimau bucuria de 
a-l recunoaşte Î mpărăţia. 

Erau valuri, valuri de osanale şi încă lisus nu 
intrase în lerusalim. Când s-a apropiat convoiul de 
Ierusalim, „s-a cutremurat Ierusalimul“ de osanale în 
cinstea Celui ce vine în numele Domnului, Împă- 
ratul lui Israel. 

Câţiva farisei, arşi de osanalele mulţimii, Îi atrag 
atenţia lui lisus: „Învăţătorule, stăpâneşte-Ţi ucenicii“. 
Dar au primit un răspuns care le-a dat foc şi mai rău 
i-a aprins: „Dacă vor tăcea aceştia, pietrele Ierusalimului 
vor striga“ (Luca 19, 39-40). 

Şi fariseii au făcut mulțimile să tacă, ba, mai 
mult, peste trei zile le-au întors cu totul pe dos, încât 
le-au făcut să vocifereze în curtea lui Pilat împotriva 
lui lisus, cerându-l răstignirea la rând cu tâlharii. 

lată, fariseii l-au arătat lui lisus model de stăpâ- 
nire a mulțimilor, model de opinie publică, cu îngro- 
zitoarea ei putere a laşităţii şi-a vacarmului. Aceasta 
era adevărata faţă a fariseilor pe chipul mulțimilor. 

Gloata se entuziasmează de minuni şi adevăr, 

dar, neavând nici o consistenţă“, se îndoaie după orice 
vânt, se îndoieşte de orice. Gloata poate fi intimi- 
dată, cumpărată, minţită şi trimisă în prăpastie. Iată 
modelul democraţiei (demono-craţiei de azi). 

lisus ştia toate cele ce aveau să urmeze. De aceea, 
apropiindu-Se de cetatea Ierusalimului, a plâns-o, că 
nu-şi cunoaşte ziua cercetării sale de Dumnezeu, spre 
pacea sa. Deci, i-a profeţit dărâmarea, încât nu va 
rămânea piatră pe piatră, urmând ca să grăiască 
pietrele. 

Ca mărturie de slava ei trecută a mai rămas doar 
zidul plângerii, ce-şi adună fiii din toată lumea până 
în ziua de astăzi. 

Una din cele mai grele pedepse: pedeapsa pustiirii. 

O mai profetică grăire a pietrelor n-a mai existat 
niciodată pe pământ şi nici pustiire ca a lerusali- 
mului, care să nu se mai poată reface: flăcări au ieşit 
din pământ, împiedicând pe oricine care a încercat 
vreodată refacerea cetăţii lerusalimului. 

lată de ce, în toată acea mulţime de oameni, cu 
osanale şi stâlpări, singurul mare întristat era lisus, 
fiindcă vedea prin oameni, prin veacuri, până şi prin 
pietrele din Ierusalim, cele viitoare. 











5 consistenţă - fermitate, esenţă, tărie, substanţă, miez. 

Semne de sfârşit de „Sâmbătă“4 


Porunca a IV-a din decalog, „să sfințeşti ziua sâm- 
betei“, era ţinută de evrei cu o rigoare extremă. Chiar 
Legea impunea această rigoare: orice lucru era oprit 
în ziua aceea. Neobservarea opreliştii era pedepsită 
cu moartea (leşirea 35, 2-3). Interdicţia mergea până 
la: nici „foc să nu faceți în ziua odihnei în locaşurile 
voastre“. De aceea, când „fiii lui Israel” prinseră pe un 
om aducând lemne din pustie într-o zi de sâmbătă 
şi-l duseră înaintea lui Moise, acesta îl osândi la 
moarte şi israelitenii l-au omorât cu pietre. (Numeri 
15, 32-36). 

Aşa ceva nu încăpea în duhul (iubirea) lui lisus 
şi nici îngustimea lor nu o putea răbda. Drept aceea, 
spre a-i trezi din rigorismul sec al Legii, lisus vindecă 
sâmbăta o femeie gârbovă în faţa lor. Mai-marele 
sinagogii face o observaţie răutăcioasă, răstindu-se 
către popor, că sâmbăta nu este permis a se vindeca 
oameni. 

Iată care era absurditatea interpretării Legii. Îm- 
pinseseră rigorismul până la a opri orice facere de 
bine privitoare la om, dar a da vitelor de mâncare şi 
apă nu era păcat, a scăpa o vită din primejdie nu era 
oprit. Absurditatea era aceasta: a face bine omului: 


4 Luca 13, 10-17. 

sâmbăta era păcat, vitelor însă nu. La aşa o socoteală 
de om, lisus îi strigă în obraz: „făţarnice“. După vede- 
rile tale, o vacă, o oaie, un măgar este mai mult decât 
un om? Este permis să faci bine unui bou dezle- 
gându-l de la iesle sâmbăta, dar a dezlega o fiică a 
lui Avraam, legată de 18 ani de gârbovire, nu este 
permis? Făţărnicie. Pe un măgar poţi să-l scapi de la 
moarte sâmbăta, că nu-i păcat, dar pe un om să-l laşi 
să moară, că-i păcat să-l scapi. „Făţărnicie”! 


tri 


lisus făcea omului bine sâmbăta şi încă în sina- 
gogă. Sinagoga sărea în aer că lisus făcea bine sâm- 
băta. În realitate era o mare făţărnicie, fiindcă ceea ce 
nu suferea sinagoga nu era atât facerea de bine, cât 
persoana lui lisus îi era nesuferită, fiindcă lisus îi 
dădea absurditatea în vileag, fără cruţare, şi-i spărgea 
îngustimea înţelegerii la litera legii. 

De altfel, acesta e şi semnul că o instituţie îmbă- 
trâneşte, se apropie de moarte când nu se mai 
menţine decât prin „Litera“ Legilor: propriu-zis e o 
decădere a oamenilor. 

Instituţia sâmbetei îmbătrânise şi ca instituţiile 
care se apropie de moarte, nu se mai menținea decât 
în cârjele literelor Legii. Şi fiindcă sâmbăta, odihna 
spirituală a omului, nu mai avea decât semnificaţia 
exterioară, represivă, lisus îi prevede înlocuirea cu o 
altă zi. 

Sâmbăta Legii ajunsese tot atât de gârbovă ca şi 
femeia de 18 ani, decât că sâmbăta era acum gârbovă 

de 18 veacuri. 
„Răstirile oficialităţii“ către popor nu mai puteau 
întârzia căderea definitivă a decăderii. 


TI 


lisus nu avea nici o atribuţie oficială legată de 
sinagogă. EI era un rabin necunoscut de oficialitatea 
Templului din Ierusalim, deşi examenul îl luase tot 
în Templul din Ierusalim la 12 ani. Dar Templul s-a 
temut întotdeauna de examenul acela. Temerea 
aceasta nu-i era a bună. Cărturarii şi fariseii 
Templului simțeau că tinerelul acela va veni la ei cu 
un bici de ştreanguri în mână. 

lisus a numit Templul „casă a Tatălui Meu“, şi 
când era copilaş de 12 ani, şi când a spart bâlciul şi a 
răsturnat zărăfia din el, dar pe lângă aceleaşi cuvinte 
a mai adăugat: „iar voi ați făcut-o peşteră de tâlhari“. 

Cu acest drept înfrunta lisus pe mai-marele 
sinagogii numindu-l „făţarnic”. 

Altfel, atitudinea lui lisus în sinagoga Templului 
ar fi fost de neînțeles omului. Sinagoga era mai mult 
a lui Iisus decât Templul lui Solomon al Ierusalimului. 

Israel cel oficial refuza lui lisus pe toate căile 
închipuite această proprietate asupra Templului şi 
sinagogii. Aceasta era lupta surdă între lisus şi 
oficialitate. Acesta era conflictul nemărturisit între 
Oficialitatea din Ierusalim şi lisus. 

Sinagoga şi mai ales Templul erau cele mai bune 
mijloace de exploatare a păcatelor şi a necazurilor din 
Israel, în favoarea unei clase de conducători, care 

dijmuiau poporul de viaţă, în numele Legii lui 
Dumnezeu. 

În această situaţie lisus era un revoluţionar. Un 
reacţionar de temut. 

De fapt a şi schimbat sâmbăta Legii fără Duh în 
Duminica Învierii. Legea prin Moise a venit, dar Darul 
şi Adevărul prin Iisus. 


tit 


Femeia s-a tămăduit. Templul a fost ras din 
lerusalim; sinagoga tot gârbovă a rămas de mărturia 
între neamuri a Legii fără Duh. 


îti 


Trecut-a umbra Legii când Darul a venit. 

Aceasta însemnează pentru noi, creştinii, Dumi- 
nica: ziua Învierii. 

Duminica este zi acoperită cu mare preţ. Cu 
această acoperire se menţine. 

Talanţii Împărăției 


Împărăţiile pământului îşi au banii lor şi Împără- 
ţia lui Dumnezeu îşi are talanţii ei. 

„Omul de neam ales“ din pilda talanţilor este Iisus. 

După învierea Sa din morţi, lisus S-a dus într-o 
ţară îndepărtată, „Suirea la Tatăl“ - cum i-a spus 
Mariei Magdalena ce plângea la mormânt - ca să 
pogoare oamenilor darurile Duhului Sfânt. Cum le-a 
spus Iisus şi Apostolilor după Înviere: „Datu-Mi-s-a 
toată puterea în cer şi pe pământ...” (Matei 28,18). „Precum 
M-a trimis pe Mine Tatăl, aşa vă trimit şi Eu pe voi...” 
(loan 20,21). „Mergeţi, învățați toate neamurile, bote- 
zându-le în numele Tatălui, al Fiului şi al Sfântului Duh, 
învățându-le să păzească toate câte v-am poruncit vouă...“ 
(Matei 28,19). „Cine va crede şi se va boteza se va mân- 
tui, iar cel ce nu va crede se va osândi” (Marcu 16,16). 

Cuvintele acestea erau „întărirea crăiască”, împăr- 
țirea talanţilor, câmpul de negustorie şi răspunde- 
rile. Acesta era ceasul când lisus a împărţit avuţia Sa 
lucrătorilor: cele 10 daruri ale Duhului Sfânt. Cu 
aceşti talanţit ai Duhului Sfânt, cei înzestrați cu ele 
au si negustorească în lume, câştigând cu ele fii ai 
împărăției. 


15 Matei 25, 14-30; Luca 19, 12-28. 
15 'Ţalente. 

De acum încep răspunderile. Ai să ajungi conştient 
că înzestrarea ta spirituală este de la Dumnezeu şi 
spre slujirea Lui între oameni ţi s-a dat înzestrarea? 
Sau te constitui ca un talentat iresponsabil? 

Convertirea talentelor este un mare talent. Înzes- 
trările lui Dumnezeu nu ne sunt date ca nişte simple 
ornamente, de care să ne bucurăm numai noi; ele 
sunt înzestrări de energie divină, energie pe care lumea 
nu o cunoaşte. Acestea dau îndrăzneală mucenicilor, 
răbdare pustnicilor, darul cunoştinţei, curajul adevă- 
rului, nebunia pentru Hristos, interpretarea vieţii în 
perspectiva luminii divine. 

În fiecare ins ce vine în lume, Dumnezeu ascunde 
un gând al Său, o intenţie divină, un plan pe care-l 
urmăreşte între oameni, şi, potrivit cu el, tocmirea 
celui care vine capătă însuşirile de a-l putea înde- 
plini. Aceasta e o mare taină. Aceştia, prevăzuţi de 
Dumnezeu cu slujbă anumită încă mai înainte de a 
se naşte (Galateni 1,15; Ieremia 1,5) şi trimişi să o 
împlinească, sunt slugile Sale, cărora le-a dat avuţia 
pe mână. Talanţii sunt talentele: înzestrări cu daruri, 
misiuni, slujbe duhovniceşti şi slujiri cetăţeneşti; 
meşteşugul artelor; meşteşugul ştiinţei, a oricărei 
ştiinţe, darul chivernisirii avuţiei; pe scurt, valorile 
culturii: valoarea morală, politică, teoretică (ştiinţa), 
estetică, economică şi religioasă. 

Şi fără vorbă, s-ar pricepe că toate valorile, talen- 





7 Tudor Vianu, Filosofia culturii, Ed. Publicom, Bucureşti, 
1945, pg. 30. 

tele, ar trebui să se negustorească între oameni, de bu- 
năvoie şi din liberă voinţă, în favoarea lui Dumnezeu, 
căci precum este o ierarhie a valorilor, tot aşa este un 
Ierarh al lor. 

Dar zice pilda că unii din talentaţi n-au vrut să-L 
recunoască de stăpân: „cetăţenii Săi Îl urau şi au tri- 
mis solie în urma Lui zicând: Nu vrem ca Acesta să 
domnească peste noi“. Aceştia sunt cei ce nu se cu- 
nosc pe sine ca avându-şi obârşia spirituală şi toată 
înzestrarea de la Dumnezeu, ci socotesc că sunt ale 
lor darurile date de Dumnezeu. Aceştia nu vor să 
primească peste ei domnia lui Hristos, ci domnia lui 
Antihrist. Ei se umflă cu părerea de sine, îşi afumă 
mintea cu mândria şi scot afară pe Dumnezeu din 
negustoria lor. A nu lucra cu valorile în sensul în 
care le-a rostuit Dumnezeu, înseamnă a ieşi din 
ierarhie şi a face anarhie. Toată zdroaba lor e egală 
cu îngroparea talantului în pământ. 

Dezechilibrul mintal al trufiei a contaminat aproa- 
pe toate valorile şi le-a pus în conflict. În valoarea 
politică trufia stârneşte tirania, terorismul, dictatura; 
în religie, inchiziţia, despotismul, protestantismul; în 
ştiinţă şi economie, materialismul; în artă, senzualis- 
mul; în toate a băgat anarhia faţă de Dumnezeu, 
lerarhul lor de drept. Deci, ce vor zice, când li se va 
cere socoteală? 

Dacă lisus a suflat sufletul viu, viaţa duhovni- 
cească în Adam în temeiul căreia Adam vedea pe 


| uca 19, 14. 

Dumnezeu, dacă a suflat Duhul Sfânt peste Apostoli 
şi toţi urmaşii lor pentru iertarea păcatelor spre 
reînvierea duhovnicească a oamenilor şi dacă s-a 
întărit această înviere prin suflarea ca de vifor a 
Duhului Sfânt în ziua Rusaliilor, a mai rămas totuşi 
o suilare a Duhului Sfânt pe care lisus n-a împărtă- 
şit-o omului. 

Pilda talanţilor vorbeşte şi despre tăierea acelor 
vrăjmaşi care n-au vrut ca să domnească Iisus peste 
ei. La cartea Proorocului Isaia, unde se înşiră darurile 
sau puterile lui Mesia, ultimul este suflarea de moarte 
cu care îl va omori pe cel fărădelege (Isaia 11,4). 

Deci de două ori Duhul Sfânt a suflat spre viaţă: 
o dată - primului om, şi a doua oară, la plinirea vremii 
- tuturor oamenilor spre reînvierea lor duhovniceas- 
că; iar a treia oară va sufla Duhul Sfânt spre moarte 
spirituală asupra unui singur om, omul fărădelegii. 

Nu se poate ca Iisus să nu fie Dumnezeu adevă- 
rat când în El erau: începutul şi sfârşitul, Alfa şi 
Omega”, într-o continuă şi divină prezenţă. De alt- 
fel, această prezenţă a lui lisus în toate fragmentele 
timpului este ceea ce dă talanţilor valoarea lor de 
energii divine. Cei înzestrați cu aceşti talanţi sau 
talente ale Duhului Sfânt se cuvine să negustorească 
cu ele în lume, câştigând fii ai împărăției. Legile 
negustoriei sunt cele două legi: iubirea de Dumne- 
zeu şi iubirea de oameni. 

Tot celui ce recunoaşte Providența de la Dumne- 





% Apocalipsa 1, 8. 

zeu a talentelor sale, i se va mai da şi tot celui ce i se 
pare că nu le are de la Dumnezeu, i se va lua şi ceea 
ce i se pare că are. 

Cu talantul Botezului sunt dăruiţi creştinii orto- 
docşi, talant îngropat, şi de puţini dezgropat şi sporit. 


Un destin înţeles 


Pribegim mulţi ani în viaţă fără a ne lămuri un 
rost în lume. Unii pribegesc fără rost, fără ţintă. Alţii 
îl caută toată viaţa fără să-l găsească sau fără să ştie 
că l-au găsit. 

Înţeleg, prin destin rosturile pe care le-a ascuns 
Dumnezeu în viaţa fiecărui om şi pe care omul tre- 
buie să le desfăşoare la rându-i între oameni. În fiecare 
ins e sădită o intenţie a lui Dumnezeu, care prin om 
trebuie să devină creaţie, 

În creştinism omul este ridicat până la cinstea de 
colaborator al lui Dumnezeu, iar această colaborare 
e destinul. Talanţii (talentele) sunt înzestrările 
acestei colaborări ale lui Dumnezeu cu omul. 

Lucrând în sensul înzestrărilor, lucrezi în sensul 
destinului tău. Omul e neliniştit câtă vreme nu ştie 
ce vrea Dumnezeu cu el, ce vrea Dumnezeu de la el. 

Viaţa (pământească) nu e un scop în sine, ci numai 
un mijloc, e numai cadrul unui destin sau e în cadrul 
unui destin. 

Mulţi se tem de cuvântul destin, ca nu cumva să 

însemneze predestin, prin urmare, să se trezească 
într-o doctrină fără de libertatea voinţei, deci fără 
conceptul specific creştin al responsabilităţii ultime. 

Cum să nu răspunzi de ce ţi-a dat Dumnezeu? 

Şi cum să nu răspunzi dacă n-ai făcut ce ţi-a dat 
de făcut? 

Lucrătorii viei angajaţi de Dumnezeu, iconomi ai 
creaţiei Sale, nu aveau să răspundă pentru că şi-au 
interpretat destinul? Mozaicii din Ierusalim, care 
aveau această istorie unică în lume, istorie mai mult 
a viitorului decât a trecutului - Sfânta Scriptură - nu 
Sunt cu atât mai răspunzători, cu cât n-au înţeles 
destinul ascuns de Dumnezeu în neamul lor, în sensul 
lui Dumnezeu, ci în sensul unei împărăţii pămân- 
teşti? Marea răspundere a lui Israel a rămas tocmai 
vinovăția că nu s-au integrat în viitorul pe care-l 
destinase Dumnezeu Scripturii. 

Dar iată că vine cineva la Praznicul Paştilor în 
Ierusalim, un copilaş de 12 ani, plăcut la chip, cu 
ochii frumoşi şi păr bălai ca odinioară strămoşul lui, 
David (Regi 16,22), Care Îşi înţelege destinul la reala 
interpretare a destinului lui Israel. 

Toţi capii de familie erau îndatoraţi de religie să 
vină la Ierusalim de 3 ori pe an. Printre aceste 3 zile 
era şi Praznicul Paştilor iudeilor, care comemora 
ieşirea evreilor din robia Egiptului, dar mai însemna 
şi ultima zi a robiei, când aşteptau îmbrăcaţi de ple- 
care porunca lui Faraon de punere în libertate. Mai 
era ţinută în Praznicul Paştilor şi jertfa pe altarul 
templului a mielului pascal, sângele cărnia era semn 

pe uşa fiecărui israelitean, spre apărarea de îngerul 
morţii care pedepsea Egiptul. 

Când a văzut copilul lisus jertfa şi arderea mielu- 
lui, atunci Cel ce era personificarea iubirii S-a identi- 
ficat durerii mielului şi deodată 1 s-a deschis taina ce 
preînchipuie această jertfă. Această puternică impresie 
a jertfei unui miel nevinovat a organizat dintr-o 
dată, într-o lumină nouă de viitor, întrebările pe care 
avea să le pună rabinilor de îndată ce-i va putea 
prinde de vorbă. De aceea, după praznic, lisus nici 
gând nu avea să se întoarcă acasă, până ce nu afla tot 
ce-L ardea pe el. Cum lisus avea 12 ani, vârsta de 
trecere între copii şi tineri şi vârsta de admitere în 
şcoala rabinică a templului - printre tinerii care 
şedeau la picioarele bătrânilor era şi lisus. Într-o 
aripă a templului (întrebându-i şi răspunzându-le 
din Scriptură), preoţii ţineau curs de îndrumare prin 
întrebări şi răspunsuri, în felul în care erau mai de 
mult şcolile profeților. 

lisus era printre mozareţii templului, întrebân- 
du-i şi răspunzându-le din Scriptură despre venirea 
lui Mesia. Bătrânii ascultau Copilul şi se minunau de 
înțelepciunea Lui. Ei nu-şi puteau da seama că vor- 
besc cu un Copil ce Şi-a înţeles destinul: misiunea pe 
care o avea în lume de a înlocui cu Sine mielul de 
jertfă. Cu umilinţă de copil, lisus repetă textele din 
profeţi, arătând înţelesuri mai adânci pe care moza- 
reţii le treceau cu vederea. Copilul îi întreba mai des 
despre locul din Isaia, în care sunt profeţite suferin- 
țele lui Mesia, şi din Psalmi, despre jertfa Mielului 

lui Dumnezeu. Dacă de la această întâlnire a lui lisus 
cu mai-marii templului s-ar fi mers mai înainte, s-ar 
fi trezit un mare interes pentru ale religiei, şi când 
lisus, la 30 de ani - vârsta legală ce dădea dreptul de 
a învăţa - ar fi început să propovăduiască, ar fi găsit 
căpetenii care să-L. primească drept o împlinire a 
Scripturilor. 

Bătrânii aveau în El mari făgăduinţe, dar nu le 
vedeau decât prin cercul lor îngust. Copilul le mişca 
inima, cum poate n-o făcuse nici un om până la EL. 
Dumnezeu încearcă să le dea învăţătorilor lui Israel 
o nouă lumină a Scripturilor, folosindu-se de nevino- 
văţia de copil a Fiului Său, singura cale care nu le 
rănea îngâmfarea lor de rabini. Ei nu admiteau ca 
cineva să-i înveţe. De aceea lisus le-a dat impresia că 
ei sunt învățătorii iar EI şcolarul. Era singura cale de 
a le arăta că profeţiile mesianice mai au şi alt înţeles. 
Dar trufia lor nu le îngăduia să recunoască şi o altă 
interpretare a Scripturilor, decât aceea care le satisfă- 
cea pofta de dominație. 

Dacă L-ar fi ascultat, tâlcuirea locurilor mesianice 
ar fi suferit o radicală reformă, în sensul vederilor 
dumnezeiescului copil. 

Au trecut 3 zile frumoase pentru lisus, nu însă şi 
pentru Iosif şi Maria, Maica Sa, care-L căutau deznă- 
dăjduiţi. Când Îl găsesc între bătrâni, mama Îi face o 
duioasă dojană - „Ce ne-ai făcut? Tatăl Tău şi cu mine 
Te căutam!“ La aceste cuvinte ale mamei, copilul 
răspunde într-un grai neînțeles: - „Nu ştiați că în casa 
Tatălui Meu se cade să fiu?“ lisus aflase cine era şi ce 

avea de făcut. 

Iată un destin înţeles la 12 ani. Întâlnirea cu jertfa 
din templu şi cu rabinii, I-a făcut lui lisus revelarea 
destinului. Deşi acesta ar fi trebuit să fie cunoscut de 
ei după Scripturi - iată lisus Şi-l cunoaşte împotriva 
lor, fiindcă cunoaşterea lor era orbită de prejudecăţi po- 
Jitice şi nu era orientată spre năzuinţele desăvârşirii. 

Dreptul Simeon Îl cunoaşte pe Copil acum 12 
ani, în acelaşi templu, dar urmaşii dreptului nu mai 
aveau viaţa lui ca să-l cunoască şi ei. Acesta din 
copilărie, ars de o rază a destinului, aştepta... 

Oamenii nu ştiau cu ce răbdare şi îndârjire a înzes- 
trat Providența pe Copilaşul acesta Căruia I-a încre- 
dinţat marea misiune a mântuirii oamenilor. De atunci 
nu mai este între oameni destin mai mare decât al 
lui Iisus. Iar lisus Şi-a asociat la acelaşi destin al Său 
pe toţi ucenicii Săi din veacuri. A fi gura Lui, a fi 
inima Lui către orice necăjit al lumii, a face din viaţa 
ta viaţa Lui. Aşa cum şi Sfântul Pavel îşi interpreta 
destinul - „Mie a viețui este Hristos, iar a muri (pentru 
El) este DOBÂNDĂ” (Filipeni 1,21). De atunci lisus 
dă omului şi toată energia Lui divină. lisus este un 
destin întruchipat. 

- Cine-L ajunge, ştie ce are de făcut! 

Ca de la sine înţeles 


Aşa vrea lisus să ne însuşim împlinirea poruncilor: 
precum nu mulţumeşti slujitorului (sau copilului) 
tău care te serveşte, iar acela n-are nici un motiv să 
se supere, tot aşa şi noi, faţă de Dumnezeu, nu vom 
avea pretenţia ca Dumnezeu să ne mulţumească 
precum că l-am împlinit poruncile. 

Este drept că El nu lasă nerăsplătit nici măcar un 
pahar cu apă dat cu dragoste vreunui însetat în 
numele Lui, darămite lucruri mai de seamă. 

lisus nu admite nici lauda de la alţii, nici lauda 
de sine. A fost lăudat şi lisus de câteva ori, dar de 
fiecare dată a ferit laudele de la Sine. 

lisus însă S-a bucurat de câte unii oameni. Recu- 
noştinţa era cea mai bună încurajare şi lisus o avea; 
deşi în folosul omului era întoarsă. Lauda de sine şi 
lauda de la alţii este slavă deşartă şi îi ia faptei 
meritul de a mai fi răsplătită de Dumnezeu. Iubitorii 
de slavă deşartă îşi iau plata de la oameni. 

Cei ce vor lua-o de la Dumnezeu, lucrează pentru 
oameni ca pentru Dumnezeu, iar de la ei nu primesc 
plata deşartă, sau dacă aceia le-o dau ei o întorc lui 
Dumnezeu. 

lisus vrea ca fapta bună să izvorască natural, 
dintr-o natură bună în chip dezinteresat, cum creşte 
bobul de grâu şi cum izvorăşte apa din stânci, fără 

să se preocupe de bunătatea lor. 

Fapta bună este bună numai dacă este acoperită 
de smerenie. Nu de viclenii sau de interes acoperită. 
Smerenia este ca dragostea, nu caută ale sale. 

„Vreau să fie omul bun chiar dacă n-ar fi rai sau 
iad“ (Charreu 1541-1603). Cuvântul acesta a fost 
interzis pe vremuri din cauza spiritului sceptic care 
domnea în filozofia timpului, dar adevărul iui rămâne: 
voinţa unei naturi bune care să facă binele ca pe un 
lucru de la sine înţeles. 

O natură bună (îmbunătăţită) îşi simplifică de la 
sine principiile şi marginile. S-ar apropia de natura 
originară a cărei icoană, printre noi, numai copiii o 
mai au. 


S-a supărat lisus50 


Cât de puţin au înţeles chiar ucenicii lui lisus 
sensul căsătoriei”! se vede din întâmplarea ce a urmat 
îndată după această lămurire. Mai mult au înţeles 
mamele ce-şi aduceau la El pruncii, ca să-Şi pună 
mâinile peste ei şi să-i binecuvânteze. Ucenicii îi 
certau pe cei care-i aduceau. lisus, văzând aceasta, 
S-a supărat şi le-a zis: „Lăsaţi pruncii să vină la Mine 
şi nu-i opriți!“ (Matei 19,14). 

Iată o supărare a lui lisus. Supărarea că copiii nu 


5 Matei 19, 14. 
51 Matei 19, 3-12. 

sunt lăsaţi de mici să vină la Iisus. 

Este lucru ştiut, că omul din copilărie aduce 
închinarea pentru Dumnezeu, nu indiferentismul 
sau necredinţa. Rar când este altfel. Copilăria este 
intervalul vieţii mai apropiat de sfinţenie, mai 
capabil de credinţă. 

Şi oricum, în orice domeniu, „credinţa“ este 
factorul pe care se clădeşte şi pe care se contează. 
Dacă acest factor este înclinat dintru început spre 
Dumnezeu, vom avea „credinţa în Dumnezeu”. 
Dacă este înclinat împotriva Lui, vom avea „credinţă 
în necredinţă“: „cred Doamne, ajută necredinței mele“. 

Filozofia, oricare ar fi ea, se bazează pe factorul 
primordial al credinţei în rațiune, al credinței în 
ştiinţă etc. 

Împărăţia lui Dumnezeu este făgăduită copiilor, 
oamenilor ce o primesc fără discuţie, ca nişte copii, 
oamenilor ce au venit la lisus de copii. Deci, cum să 
nu se supere Împăratul când copiii sunt opriţi de a 
veni la Iisus, când lisus le este interzis? 

Ştiu, însă, că indiferent cum este dirijată educaţia 
copiilor, tot Dumnezeu este Tatăl sufletului, şi cele 
ce le lucrează educaţia pe dinafară pot fi zădărnicite 
de cele dinlăuntru. Conştiinţa este un grai de altă 
natură de cum poate vorbi omul. 

Cu toate că lucrurile pot să se desfăşoare şi în 
favoarea necredinţei, totuşi Dumnezeu rânduieşte 
fiecărei generaţii libertatea de a decide. 

Mare este răspunderea celor ce opresc copiii de 
la lisus. „Mai de folos i-ar fi lui de i s-ar lega o piatră de 

moară de grumaz şi să se arunce în mare decât să 
smintească pe unul din aceştia mai mici“ (Luca 17,2). 


Sfinţenie 


Lui lisus toate lucrurile, întâmplările, oamenii de 
tot felul, până şi copiii Îi prilejuiau motive de revela- 
ție. De la toate lucrurile lumii, lisus ridică oamenii la 
raţiunile supranaturale ale Providenţei. 

Pe copii, de pildă, lisus i-a găsit modelul sufletu- 
lui deschis spre Dumnezeu. Fi, deşi nu înţeleg nimic 
şi nu schiţează nici o împotrivire dialectică, cred totul 
şi cu credinţă pun întrebări uimitoare lui Dumnezeu. 
Pentru ei, existenţa lui Dumnezeu şi prezenţa divină 
este un lucru de la sine înţeles. Nu în zadar s-au 
alăturat aceste două cuvinte: copilăria şi sfinţenia. 

De fapt, omul începe viaţa cu sfinţenia, apoi o 
pierde: devine păcătos, devine „întrebătorul compli- 
cat şi cumplit al veacului acestuia“. 

Acum întreabă din necredinţă. 

Urmează o viaţă zdrobită de toate urmările necre- 
dinţei. Acestea scot din om sau un umilit şi înţelepţit, 
sau un răzvrătit cu desăvârşire. 

Iată de ce marile concluzii, ca de pildă a lui Solo- 
mon, a deşertăciunii lucrurilor de sub soare, sau a 
lui Socrate, a căruia singură ştiinţă sigură a fost că nu 
ştie nimic, şi a altor mărturisitori sinceri ai neputin- 
ței şi tragediei omului, îi apropie iarăşi ca pe nişte 

copii de Dumnezeu. 

Mare preţ are prima nevinovăție a vieţii, dar năs- 
cuţi din nou sunt şi oamenii lămuriţi prin „cuptorul 
smereniei'... Parcă se întrevede explicaţia la întreba- 
rea: de ce toţi înţelepţii iubesc copiii? Pentru că sunt 
din aceeaşi familie duhovnicească. 


În conflict cu idealul 


Idealul nu este o idee sau o situaţie viitoare optimă, 
idealul este o fiinţă. Este ceva după care tânjeşti din 
străfundul fiinţei tale. Este cunoscută aşteptarea 
exasperată a lui Mesia în Israel, ca o ultimă salvare a 
omului. 

Acesta este şi idealul: salvarea omului din neant. 


* x + 


Cu toate acestea Israel era în conflict cu idealuls?. 
Dumnezeu Îşi cunoaşte poporul şi-l pune pe Isaia 
Proorocul „să sie într-o carte ca să fie mărturie 
pentru mai târziu, mărturie veşnică“. Căci ei sunt un 
popor de răzvrătiți, feciori mincinoşi, care nu voiesc 
să asculte de legea Domnului, care zic proorocilor: 
„Voi nu vedeţi”, şi văzătorilor: „Nu ne proorociți 
pedepse, spuneţi-ne lucruri măgulitoare“. „Duceţi-vă la o 
parte din cale, nu ne împiedicaţi din drum, luaţi din fața 
noastră pe Sfântul lui Israel“ (Isaia 30, 8-11). 





2 Luca 18, 31-34. 

Orice ideal omenesc este greu de atins, de cele mai 
multe ori este de neajuns, spre deosebire de lisus5, 
idealul în fiinţă, Care în loc să fie neajuns Se impune 
oamenilor printr-o divină prezenţă. Dar cu oamenii” 
a păţit tocmai cele prevăzute: „A luat la Sine pe cei 12 
şi le-a zis: iată ne suim în Ierusalim şi se vor împlini toate 
cele ce s-au scris de Prooroci, despre Fiul Omului. Căci va 
fi dat în mâna păgânilor şi va fi batjocorit, va fi înfruntat 
ruşinos şi va fi scuipat şi după ce-L vor biciui ÎI vor 
ucide, dar a treia zi va învia“ (Luca 18, 31-33). 

Spre deosebire de idealurile omeneşti, care cum 
se ating, pier ca fumul, neavând nici o consistenţă şi 
trăinicie, idealul întrupat în lisus deşi răutatea ome- 
nească l-a supus până şi la cea mai de ocară omorâre, 
pe cruce, iată că a treia zi va învia cutremurând de 
moarte pe cei ce l-au omorât. 

Aşa ceva nu sc mai văzuse între oameni. Când 
le-a spus lisus Apostolilor această istorie viitoare a 
conflictului lumii (omului) cu idealul „dar mai ales a 
învierii Lui din morți“, ei n-au înţeles nimic. „Înţelesul 
cuvintelor acestora era ascuns pentru ei“ (Luca 18,34). 

Nu pricepeau că tânjirea profundă a fiinţei 
omeneşti era refacerea nemuririi sale5 şi după 
aceeaşi refacere a ființei omeneşti tânjeşte şi Iisus, 
motiv pentru care stă mereu în faţa veacului primind 


55 Omul ideal. 

54 - oameni care întru aceasta sunt mincinoşi, că vorbesc de 
ideal, dar pe Cel care este cu adevărat ideal Îl scuipă, ÎL 
biciuiesc şi-L ucid. 

55 În comuniune veșnică cu Dumnezeu. 

încontinuu acelaşi tratament. 

Dar, după Sfânta Înviere a Mântuitorului şi după 
mărturia istoriei despre această biruinţă, ca biruinţă, 56 
noi, urmaşii Apostolilor, nu mai putem zice că n-am 
înţeles nimic. 

Hristos a Înviat, însemnează că într-adevăr Dumne- 
zeu există. 

Hristos a înviat, însemnează că într-adevăr există 
lumea cerească ca lume reală şi fără moarte. 

Hristos a înviat, însemnează că viaţa este mai 
tare ca moartea. 

Hristos a înviat, însemnează că răul este mai slab 
decât binele. 

Hristos a înviat, însemnează că toate nădejdile 
bune ale oamenilor sunt îndreptăţite. 

Hristos a înviat, însemnează că toate problemele 
vieţii sunt pe deplin dezlegate. 

Toate parabolele principale şi grele sunt pe deplin 
lămurite. Cătuşele întunericului şi ale tristeţii sunt 
sfărâmate fiindcă Hristos a înviat! 

lată ce însemnează a fi ucenicul idealului întrupat: 
peste toate tristeţile veacului de acum va fi martor - 
cu preţul vieţii - al Învierii omeneşti, la destinaţia ei 
de obârşie. 








%* - şi după mărturia istoriei despre consistenţa mai presus de : 
fire a acestui ideal al lui lisus faţă de orice ideal omenesc - 

Respinşi, chemaţi şi trimişi“ 


În lisus cunoaşterea omului era dublată de 
cunoaşterea lui Dumnezeu. În temeiul cunoaşte- 
rii divine, lisus vorbea de-a dreptul cu structura, cu 
destinul şi cu tot sensul omului care-l punea vreo 
întrebare, Îi exprima o dorinţă sau le avea, fără să le 
exprime, în preajma lui lisus. 

Nimeni dintre oameni nu se cunoaşte pe sine 
cum ne cunoaşte lisus. Pe Saul, fariseul din Tars, l-a 
cunoscut şi l-a destinat apostoliei încă înainte de a se 
naşte58. Pe Ieremia Proorocul, de asemenea”. În lisus 
vorbea Providența cu oamenii. 

Cu acestea ştiute, ne dăm seama ce puţin ştim 
noi din căile noastre. 

Dar chiar mergând cu lisus pe cale, căpătăm 
răspunsuri ce nu ne dumiresc. 

De pildă, unuia, care dorea ca să meargă cu lisus, 
îi pune dinainte greutăţile acestei decizii: Vei fi 
expropriat din lume, îţi convine? Şi nu i-a convenit; 
a rămas de cale. Structura lui nu rezista la un destin 
eroic, de risc. 

Al doilea era înzestrat de Dumnezeu să-l fie martor 
între oameni: dar el nu ştia aceasta. Iisus l-a chemat: 


57 Luca 9, 59-62. 
5 Galateni 1, 15-16. 
59 Teremia 1, 5-9. 

„Vino după Mine“. EI, însă, ÎN întâmpină cu datoria 
categorică de a îngropa pe tatăl său. Acum, fie că de 
fapt tatăl său murise şi trebuia îngropat, fie că făgă- 
duia lui lisus să vină după moartea părinţilor săi, 
când va fi liber. Răspunsul lui lisus se potriveşte 
pentru amândouă cazurile şi este revelatoriu. Toţi 
care nu cred şi nu urmează lui Dumnezeu sunt morţi 
înaintea (în faţa) lui Dumnezeu. La aceştia se referă 
lisus când îl descurca pe al doilea spre rostul său: 
„LASĂ morții să-şi îngroape morții lor“60. 

Ar fi surprinzător răspunsul vreunuia: Doamne, 
lasă-mă să-mi îngrop necredinţa mea. 

Dumnezeu nu îngăduie nici o tranzacţie cu moar- 
tea: „Iu, mergi de vesteşte împărăția lui Dumnezeu!“. 
Imperativul împărăției dezleagă, rupe chiar lanţurile 
morţii. Nu aşteaptă până ajungi tu cu mintea în evi- 
denţa luminii divine şi abia atunci să propovăduieşti 
împărăţia lui Dumnezeu. A aştepta până atunci 
înseamnă a sta cu mâna pe plug şi a te uita îndărăt, 
cum i-a spus unui al treilea. Când te-a găsit Dumne- 
zeu bun de vreo treabă pentru Împărăţia Sa între 
oameni, ai isprăvit cu toate obligaţiile lumii. 

Aceasta este chemarea şi prin acestea se cunoaşte. 
Când ţi-a mai şi pus în mână plugul şi ţi-a dat şi 
țarina inimii omeneşti să o lucrezi şi să sameni Cu- 
vântul Împărăției, atunci eşti trimisul lui Dumnezeu. 
Nu este de mirare, deci, dacă cele mai înalte 
vârfuri cunosc cele mai dese şi mai mari furtuni. 


5% Luca 9, 57-62; Matei 8, 19-22. 

Iconomul nedrepte 


O pildă cu mai multe înţelesuri 


Pilda aceasta este una din cele mai grele şi mai 
plină de înţelepciune şi de înţelesuri. 

1. În sensul ei literal, iconomul denunţat că risi- 
peşte avuţiile, că lucrează după alte norme decât ale 
capitalizării dobânzii, la o adică, îşi face prieteni pe 
datornici, iertându-le jumătate din datorii, ca să fie 
primit în casele lor, când va fi dat afară din iconomie; 
îşi face prieteni cu bogăţia care nu era a lui, cu 
bogăţia nedreaptă. 

Este o socoteală părtinitoare de oameni, deşi 
păgubitoare de avuţie, dar, întrucât pune omul mai 
presus de avuţie, socoteala sa este găsită, în felul ei, 
mai bună decât a fiilor luminii. | 

Dacă, de fapt şi de drept, proprietatea şi stăpânia 
lumii e a lui Dumnezeu, atunci omul e numai un fel 
de administrator şi nicidecum proprietarul absolut 
al lumii. Pentru ca să înfrâneze pe om de la a crede 
nebuneşte că este stăpân absolut al lumii, aşa cum 
crede îngerul nebun şi începătorul nebuniei - Lucifer 
- Dumnezeu l-a numit pe om „iconom nedrept“ 
când omul se lipeşte de făptură, de avuţie, de slavă, 
care i se fac mamona. Căci nu-şi dă seama bietul om 


si Luca 16, 1-12. 

că, primind ispita, va fi zdrobit sub dărâmăturile 
propriei sale iubiri nebune. Deci nu poţi sluji şi lui 
Dumnezeu şi lui mamona. Cu toate acestea, Dumne- 
zeu laudă pe iconomul pârât, care şi-a făcut prieteni 
cu ajutorul bogăției care nu-i aparţinea, şi-i făgădu- 
ieşte că atunci când o va isprăvi de risipit, după 
Legea dumnezeiască a iubirii de oameni, îl va primi 
în împărăție. 

De aici putem scoate înţelesul bogăției: nu sărăcia 
te mântuieşte, nici bogăţia nu te osândeşte, şi tot aşa, 
nu bogăţia te mântuieşte, nici sărăcia nu te osân- 
deşte ci faptul cum stai cu sufletul şi faţă de bogăţie 
şi faţă de sărăcie. De asta atârnă mântuirea sau 
osânda ta. Astfel, eşti sărac dar zorit cu gândul după 
avuţie, iată că nu te mântuieşti. Sau eşti bogat dar 
desfăcut cu inima de bogăţia ta, iată că nu te primej- 
duieşte bogăţia ta. 


tTIr 


2. Diavolul ştie cât iubeşte Dumnezeu pe om, de 
aceea îl pârăşte neîncetat înaintea lui Dumnezeu, 
precum că l-ar risipi avuţiile. 

Omul este iconomul lui Dumnezeu, al lumii, 
administratorul lui Dumnezeu asupra lumii. Îngerii 
căzuţi au fost aruncaţi pe pământ şi de atunci potriv- 
nicul se dă pe sine stăpân al pământului şi al tuturor 
împărăţiilor lumii. De aici, tot războiul văzut şi nevă- 
zut asupra proprietăţii lumii. A scoate din preţul lumii 
un câştig lui Dumnezeu, câştigul acesta însemnează 
jaf în păruta proprietate a căzuţilor îngeri (a dracilor), 

deci motive de pâră şi război omului. 

Fiindcă proprietatea omului este discutată între 
om şi pârâş, acesta din urmă o consideră o avuţie 
nedreaptă. Peste tot în lumea aceasta veşnicia este 
avuţia caracteristică firii nemuritoare omului şi aici 
este pus doar ca iconom nedrept, iconom de probă, 
peste nişte lucruri provizorii. Cum iconomiseşte cele 
provizorii firii sale, aşa va primi sau i se vor refuza 
cele proprii veşniciei sale. 

Dar proprii veşniciei sale sunt darurile Duhului 
Sfânt: „Duhul Sfânt vă dau vouă“. 


Ti 


3. Omul, ca slujitor al Stăpânului, mai este şi 
„iconom al Tainelor lui Dumnezeu“. Ca atare, multă 
pagubă face un preot în averea de păcate a oameni- 
lor, ştergându-le cu darul iertării datoriile agonisite 
diavolului şi capitalizate în om. 


TIT 
4. lertând, ştergi ce ierţi. Ce ierţi la altul, ţie ţi se 
şterge. Judecata aceasta te scoate de sub judecată. 
Vor mai fi şi alte înţelesuri. 

Prietenul păcătoşilor 


Păcătoşii au un prieten, pe lisus. 

Din momentul în care cunoşti că eşti păcătos, 
te-ai schimbat din vrăjmaşul lui Dumnezeu în 
prietenul Lui. Dumnezeu nu este vrăjmaşul omului 
niciodată, că nu poate fi şi nici nu Se schimbă, E] 
acelaşi fiind. Schimbarea e a omului. Nici îngerii răi 
nu se pot schimba, numai omul se poate schimba. 

Schimbarea care bucură Cerul este din rău în 
bine. Este şi din bine în rău. Prima este convertire, a 
doua este cădere. Definitive, nu-s nici una. Până la 
moarte există posibilitatea căderii şi a convertirii, 
dar moartea fixează ori una, ori alta din posibilităţi. 

Toată suferinţa este a divinului Prieten, Care te 
aşteaptă la toate răspântiile lumii să-L recunoşii 
prieten. În divina-l prezenţă tu te cunoşti păcătos. 

„Drepţii” (făţarnicii - aşa zis drepţi) nu se cunosc 
păcătoşi, ei sunt drepţi în ochii lor sau înaintea 
oamenilor. Pe când în ochii Domnului, „nici Cerul 
nu este destul de curat”. 

Când crezi despre tine că eşti drepti ai închis 
toate posibilităţile tale de desăvârşire. Când ştii că 
eşti păcătos, când eşti convins de nedesăvârşirea ta, 
este semn că Cel desăvârşit este lângă tine şi conşti- 
inţa ta strigă diferenţa dintre EI şi tine. 

Prietenul păcătoşilor aşteaptă pe toţi cei ce vor să 

se mântuiască, îi caută, aleargă după ei şi face 
aceasta până la ultimul om al împărăției Sale. 

Iată o nevăzută dimensiune a Crucii. 


Condiţiile uceniciei? 


Sunt multe chipuri de a intra întru Împărăţia lui 
Dumnezeu, dar numai o singură Uşă: lisus. A fi 
ucenicul lui lisus, ucenicul Adevărului, înseamnă 
să-ţi faci inventarul libertăţii... 

" „Adevărul vă va slobozi pe voi“6, adevărul vă va 
face liberi. Libertatea e a fiilor lui Dumnezeu - cine 
nu se va lepăda de sine, nu va fi liber şi de sine, „nu 
va putea fi ucenicul Meu“ (nu este vrednic de Minest). 

Totuşi iniţiativa porneşte din amândouă părţile: 
şi de la Dumnezeu şi de la om. Dar şi iniţiativa 
omului spre Adevăr, tot Dumnezeu o trezeşte. De aici 
începe faza conştientă a deciziei. De acum ucenicul 
trebuie să ştie cât costă decizia sa: liber de mamă, 
liber de tată, liber de nevastă, liber de copii. Iisus 
confiscă totul, rupe legăturile firii, dezleagă omul. 

A fi ucenicul lui lisus nu însemnează a te opri la 
mijlocul uceniciei. A fi ucenicul lui lisus însemnează 


s Chemarea Apostolilor şi trimiterea lor la propovăduire, 
lepădarea de sine; Matei 10, 16-38; Luca 14, 26-35. 

5% loan 8, 31-32. 

5 Matei 10, 38. 

a prevedea un război şi a-ţi zidi o cetate. A nu-ţi 
face socoteala aceasta înseamnă a te face de râs. lar a 
nu te face de râs însemnează a-L urma pe lisus în 
toată calea vieţii tale pământeşti, chiar dacă ultimul 
pas al căii îl vei avea de făcut răstignit pe cruce!... 

„Dumnezeu poartă paşii omului“, iar aceştia 
sunt marile hotărâri spre EL. 

Aceştia sunt „sarea“ pământului omenesc, care, 
numai aşa fiind, nu lasă firea să se strice. Dacă nu sunt 
aşa, „îi calcă lumea în picioare“ 5 ca pe nişte netrebnici. 


Cei mai bogaţi săraci 


Fără toiag, nici traistă, fără pâine, nici arginţi, ci 
numai cu un rând de haine, aşa a fost prima apos- 
tolie a ucenicilor. Nu i-a aruncat în grijă: i-a descojit 
de grijă. | 

Nu poţi propovădui Împărăţia cerurilor cu 
plumbul materiei pe aripi, aşa se zice de obicei. 

Dar lisus nu are mentalitatea scizionistă între 
duh şi materie. Poziţia lui Iisus e puterea duhului asu- 
pra materiei, puterea duhului curat asupra duhului 
decăzut, care a antrenat degradarea materiei. 

lisus le-a dat ucenicilor puterea duhovnicească 
de a stăvili degradarea materiei vii, de a stăvili 


6 Luca 14, 28-30. 
66 Luca 14, 34-35; Matei 5, 13. 

decăderea sufletească a omului. Aşa înzestrări 
duhovniceşti (spirituale) efective acopereau chipul 
sărăciei apostolice. 


Iisus, motivul revoluţiei ultimeS7 


Se întrevede că se vor lichida toate motivele de 
război dintre oameni: motive economice, naţionale, 
rasiale, etc. Va mai rămâne unul: motivul lui Dum- 
nezeu. lisus a azvârlit pe pământ focul acestei revo- 
luţii: pârjolul dragostei lui Dumnezeu, care aprinde 
împotrivă-i văpaia urii împotriva lui Dumnezeu. 

lisus a venit să ne arunce sabia între virtuţi şi 
păcat. lată oamenii învrăjbindu-se de moarte, pe 
motivul lui Dumnezeu. Nu va fi casă fără gâlceavă 
din cauza lui lisus. Ultimul ideal capabil de unificare 
a oamenilor va dovedi oamenii incapabili de el. Cu 
cât oamenii îşi vor pogori destinul lor din cer pe 
pământ, cu atât mai mult se va cutremura pământul 
sub ei: fiindcă totuşi nu este pace decât sub Dumne- 
zeu. Un destin răsturnat antrenează în răsturnare, în 
revoluţie, totul în jurul lui. Aşa se face că cei ai lui 
Dumnezeu „cunoscând duhul vremii“, cunoscând 
înclinarea ei spre Făcătorul său, au pacea lui Dum- 
nezeu, pe când ceilalţi, ignorând sensul existenţei, 


657 Matei 10, 1-43. 
68 Maţei 10, 34. 

iubind faţa exterioară a lumii, se găsesc în afară de 
sens, aruncaţi lăuntric de pârâşul lor - conştiinţa - 
care şi tără credinţa lor, îi va aduce la judecata lui 
Dumnezeu. lar Judecătorul va da dreptate pârâşului 
lor - „conştiinţei“ - fiindcă aceştia nu s-au împăcat 
cu ea, pe când mergeau alături stadia vieţii acesteia 
(Matei 5, 25-26). 

lisus destăinuieşte şi aceasta, că li s-a prevăzut o 
temniţă care să semene cu ei, cu existenţa lor nega- 
tivă. Acolo nu există Dumnezeu, decât ca un coşmar, 
ca o lipsă, ca un chin absolut. lată dreptatea care 
atârnă peste ucigaşii drepţilor. 





Biserica Mănăstirii Prislop, în renovare, 
slujitor fiind Fărintele Arsenie Boca 

Răsplata în tumină 
(Luca 14, 1, 12-15) 


Intrând lisus în casa unui fariseu ca să mănânce, 
şi fiind sâmbătă, în ziua aceea erau la masă şi bogaţi 
şi rude ale fariseului. 

lisus, deşi oaspete, deci obligat la politeţe, face 
aspră îndreptare stăpânului casei, care l-a invitat. 
Anume: dacă vrea să aibă un folos din milostenie, să 
nu mai cheme rudeniile şi bogaţii la masă, că aceştia 
îi pot anula binefacerea, chemându-l şi ei la rândul 
lor, ci să cheme săracii, orbii, şchiopii şi neputincio- 
şii, fiindcă aceştia n-au să-l poată răsplăti niciodată 
şi cum toată fapta are o răsplată, în locul săracilor 
rămâne Dumnezeu dator cu răsplătirea. Dar terme- 
nul lui Dumnezeu la care răsplăteşte până şi un 
pahar de apă dat în numele Lui, este ziua învierii 
din morţi. 

Dar, precum „Alta este strălucirea soarelui şi alta 
este strălucirea Lunii şi alta a stelelor; că stea de stea se 
deosebeşte în strălucire“, aşa este şi învierea morţilor: 
„Se seamănă (trupul) întru stricăciune, învia-va întru 
nestricăciune; se seamănă întru slăbiciune, învia-va întru 
putere“ (| Corinteni 15, 41-43). Aşa va fi deosebirea 
între strălucirile pe care le vor avea întreolaltă fiii 
învierii. 

În această strălucire răsplăteşte Dumnezeu, la 

înviere, faptele rămase nerăsplătite pe pământ. 

Şi aceeaşi răsplată o au şi toate ocările răbdate cu 
senin, stropi din noroiul lumii pe veşmântul alb, 
care atunci se vor schimba în scăpărări de stele. 


Taina răbdării 


Răbdarea este o condiţie a mântuirii, cu condiţia 
ca să nu fie pentru vinovăţii, ci pentru vinovăția de a 
fi creştin. În lumea aceasta nu poţi să crezi în lisus 
fără să nu fii pedepsit. 

Scriptura a prevăzut de mult cenzura împotri- 
virii, zicând: „Fiule, când vrei să te apropii şi să slujeşti 
Domnului, să-ți pregăteşti sufletul de ispite“ (Isus Sirah 
2,1). lar Sfântul Pavel de asemenea ne previne: „Toţi 
cei ce vor să trăiască cucernic în lisus Hristos, vor fi 
prigoniți“ (Il Timotei 3,12). 

De ce, oare, oamenii lumii acesteia îi iau la ţinta 
tuturor fărădelegilor pe oamenii care nu fac rău la ni- 
meni, pe oamenii care se roagă pentru vrăjmaşii lor? 

De ce, oare, ucenicii lui lisus, ucenicii iubirii de 
oameni, stârnesc în oameni atâtea valuri de ură? Şi 
dacă lipseşte ceva omului, cu adevărat, doar iubirea 
îi lipseşte, fiindcă numai climatul iubirii le face 
oamenilor viaţa posibilă. 

Deci, este de neînțeles cum iubirea stârneşte ura 
împotriva ei. Şi deci, este de neînțeles cum iubirea 
trebuie să înghită atâtea valuri de ură şi oricâte ar fi. 

Oamenii veacului acestuia vă vor face şi vouă ce 
Mi-au făcut Mie. De M-au prigonit pe Mine şi pe voi 
vă vor prigoni. Dacă pe Mine M-au denunţat stăpâ- 
nirii veacului acestuia şi pe voi vor pune mâna şi vă 
vor da judecății şi vă vor duce înaintea regilor şi 
stăpânirilor lor şi vă vor arunca în temnițe pentru 
vinovăția numelui Meu (loan 15, 18-21). Deci: 
„păziți-vă de oameni“ (Matei 10,17). 

De ce atâta prigoană? Fiindcă creştinii au ieşit 
din complicitatea cu păcatul. Şi-au schimbat cetăţe- 
nia. Şi s-au declarat cetăţeni şi slujitori ai „Împăratu- 
lui cerurilor“. Aceasta ar fi o explicaţie. 

Altă explicaţie: chiar rostul încercărilor. „În neca- 
zuri, cheamă-Mă pe Mine“ zice Domnul „şi-ţi voi ajuta 
ție“. În necazurile voastre veţi vedea prezența Mea. 
Eu voi grăi puternicilor lumii prin gura voastră şi vă 
voi da o înţelepciune căreia nu-i vor putea sta împo- 
trivă toţi potrivnicii voştri. Eu voi grăi prin răbdarea 
voastră care îi va uimi, şi-i va sili să Mă cunoască pe 
Mine (Luca 21,15). 

Aşa a fost, căci mulţi tirani s-au îngrozit de 
răbdarea mai presus de fire a sfinţilor, şi au sfârşit 
prin a mărturisi şi ei pe Hristos, de asemenea cu 
acelaşi preţ al vieţii. 

Deci, iată că răbdarea în încercări a sfinţilor are 
rostul iubirii de oameni a lui Dumnezeu. 

Mulţi oameni, mai ales puternicii veacului, sunt 
refractari propovăduirii cuvântului, dar unii dintre 
ei se biruiesc de ultimul cuvânt al sfinţilor, ce îi 
acoperit cu preţul vieţii lor. 

La urma tuturor este dreapta judecată a lui 
Dumnezeu şi este dreaptă pentru că la toți Dumne- 
zeu le-a prilejuit o mărturisire a cuiva şi, deci, nu vor 
avea cuvâni de scuză că n-au auzit de Dumnezeu. 

Aceasta este raţiunea ascunsă a Providenţei: toată 
lumea e ispitită să se ciocnească de Iisus. 

Dacă cu lisus - Dumnezeul îmbrăcat în om - 
Dumnezeu Tatăl a făcut o puternică ispitire satanei, 
ca să se atingă de călcâiul Lui - trupul - şi să păţeas- 
că, înghiţindu-L, spargerea pântecelui iadului Şi 
eliberarea drepţilor, atunci şi cu ucenicii lui lisus 
aceeaşi ispitire face oamenilor lumii acesteia, ca 
atingându-se de ei sau să se lumineze spre mântuire 
sau desăvârşit să se piardă. 

Atâta am înţeles din taina răbdării sfinţilor. Este 
ascunsă în ea o mare bucurie. Şi Iisus o avea. 

Crinii pustieci“” 


Fariseii instigau mulțimile ca să vocifereze împo- 
triva lui lisus. lisus, apăsător, descoperea păcatul 
lor, cel mai greu păcat, veşnic fără iertare: starea 
omului împotriva Adevărului. 

În pauza unor atare momente culminante, un om 
aduce o stridenţă: vrajba cu fratele său pe chestiunea 
averii, rugându-L pe lisus să le împartă averea (Luca 
12, 13-21). Se vede că omul acela n-a înţeles nimic 
din absurda luptă a oamenilor cu Dumnezeu, care se 
petrecea sub ochii lui. El nu o vedea, orbit de dure- 
rea sa. lată, însă, schimb pe schimb: nici lisus n-a 
ascultat durerea lui. 

De-ar fi ştiut omul acela cumpăna lucrurilor, 
cumpăna durerilor, de-ar fi priceput să ţină partea 
lui lisus, ar fi încetat necazul său. 

Totuşi, cu prilejul omului aceluia, lisus destăinu- 

'ieşte un nou fel de viaţă, trăirea în Providenţă, trăi- 
rea în riscul credinţei. lisus n-a detestat munca, dar a 
arătat-o atârnătoare de binecuvântarea lui Dumne- 
zeu. A zis chiar prin Sfântul Apostol Pavel: „cine nu 
vrea să muncească nici să nu mănânce“ (Il Tesaloniceni 
3,10), dar munca prin credinţă se binecuvântează, iar 
prin necredinţă ajunge o muncă de osândă. 


69 Luca 12, 13-40. 

Autonomia omului este ultimul păcat împotriva 
evidenţei Adevărului. S-a văzut îndeajuns că omul 
nu poate substitui pe Dumnezeu, nu se poate asigura 
împotriva morţii, nici cât un fir de păr. Multa lui şti- 
inţă încă nu a putut face nici un ou de muscă, sau un 
bob de grâu. Puterile ştiinţei sunt până la viaţă. De 
la viaţă începând, sunt puterile lui Dumnezeu. Dar 
nici până la viaţă nu le poate toate: de pildă, omul 
nu poate da ordin să plouă, nu poate da ordin să ro- 
dească pământul sau să se lungească anotimpurile. 

„Fără Mine, nu puteţi face nimic (pentru mântuire)“. 

A vrea peste puteri, a vrea să treci limitele, este o 
vrere în zadar. Grijeşte-te de ceea ce atârnă de tine, 
iar o grijă pe care a legat-o Dumnezeu de om, (a atri- 
buit-o Dumnezeu omului) este a atârnării lui de El. 

Grija omului de Dumnezeu simplifică grija omu- 
lui de om; aşa va avea de toate. Pe când dacă omul Îl 
exclude pe Dumnezeu de la conducerea lumii şi a 
vieţii, va avea şi atunci, dar ca un hoţ, nu ca un fiu, 
până va ajunge să nu mai aibă nimic. Dumnezeu nu 
Se lasă expropriat. Grija zilei de mâine este o grijă 
presantă. Când îi conducea pe israiliteni în pustie, 
nu le îngăduia asigurarea zilei de mâine: mana se 
strica. 

„Pâinea cea de toate zilele“ o cerem pentru astăzi. 
Aşa suntem sfătuiţi - chiar nevrând - să trăim prin 
credinţă. 

Sfinţii pustiei au trăit numai în condiţiile credin- 
ței. Ei au crezut Cuvântului lui lisus, punând în 
ordinea preocupărilor mai întâi grija de mântuire şi 

pe al doilea plan grija vieţii. De aceea „Crinii pusti- 
ei“ au ajuns până la strălucirile luminii divine. 


Nepăsare absolută, primejdie infinită” 
(Bogatul şi săracul Lazăr) 


Prin pilda bogatului anonim şi a săracului numit 
Lazăr, Revelația aruncă lumini decisive asupra soartei 
omului pe planul lumii, precum şi asupra urmărilor 
cu necesitate pe planul veşniciei. 

Deocamdată desprindem câteva probleme. 

I. Situaţia în lumea aceasta: 

Slava şi mizeria existând deodată într-un conflict 
surd, una în uşa alteia; 

Slăvitul bogăției este anonim, săracul este numit 
cu numele, este Lazăr, „Lazării“ lumii la porţile boga- 
ților; 

Bogaţii nu înţeleg nimic, înţelegerea lor nu se 
întinde nici până la porţile casei; 

Câinii înţeleg şi se milostivesc mai mult: „inima 
de câine“ au dat-o bogatului, iar ei (câinii) se milos- 
tiveau de bubele săracului. 

II. Vine moartea. 

Moartea este factorul care nu simplifică, ci com- 
plică toate problemele. Moartea în primul moment 
al ei pune capăt la o stare de lucruri, coseşte şi slava 


7 Luca 16, 19-31. 

deşariă şi mizeria neînţeleasă. Cu moartea se ter- 
mină timpul, dar începe veşnicia. Năpasta morţii 
este că pe bogat îl trimite în văpaia veşnică şi pe 
Lazăr la fericirea şi odihna veşnică. Dar este o acuză 
nedreaptă în seama morții: nu ea face deosebirea. 

Omul trece prin moarte ca printr-o poartă: dar 
dincolo de poartă are întinsă înainte veşnicia, aştep- 
tându-l veşnicia în care a trăit vremelnicia. 

Bogăția l-a făcut pe bogat egoist, materialist, 
nemilostiv, încolăcit de plăceri; nu s-a dezvoltat 
sufleteşte, nu şi-a format chip nemuritor de a fi. 

Pe Lazăr, bubele şi sărăcia l-au desfăcut de înlăn- 
țuirea cu viaţa. El rabdă în nădejdea că nu va fi tot 
aşa, în nădejdea unei dreptăţi a lui Dumnezeu. Nu s-a 
înşelat în credinţa sa. Toată suferinţa dublată şi de 
meditaţia sa, simplificată desigur dar existenţială foarte 
sigur, au realizat din Lazăr un cetăţean duhovnicesc 
al cerului. 

Nici bogăţia în sine, precum nici sărăcia în sine, 
n-au calitatea de a te osândi sau ferici pe planul 
veşniciei. Atitudinea sufletului faţă de ele este cea 
care determină veşnicia. Pot fi bogaţi care se mântuiesc 
şi pot fi săraci care nu se mântuiesc, deci se osândesc. 

Dincolo de cele văzute, poate în fondul lor, este 
Raiul şi este Iadul, două eternităţi paralele, cu o 
prăpastie de netrecut între ele. 

Unul din chinurile iadului este şi acesta: că văd 
fericirea drepţilor. Văd, pricep, înţeleg tot ceea ce 
erau îmbiaţi să vadă, să priceapă, să cunoască şi să 
trăiască încă de când erau pământeni şi n-au vrut ci 

le-au urât. Îşi aduc aminte şi de oameni, de alţi oa- 
meni, ceea ce nu făceau pe pământ. Nu mai discută 
dacă este sau nu este Dumnezeu: acum 1 se roagă 
(căci se află în faţa evidenţei), dar este târziu. Când 
erau pe pământ râdeau de nădejdea dreptului şi de 
rugăciunea lui, acum râd dracii de rugăciunea lor. 

Cea mai sfâşietoare rugăciune este aceasta, de a 
trimite Dumnezeu de pe cealaltă lume, pe asta, pe 
Lazăr, să le spună la ceilalţi 5 fraţi ai săi cum stau 
lucrurile după moarte, ca să nu vină şi ei în acest loc 
de muncă. 

Rugăciunea este de altfel motivată în sine, dar re- 
fuzată de Dumnezeu cu aceste cuvinte: au Legea, au 
Revelația (Sfântul Maxim Mărturisitorul zice că prin 
cei cinci fraţi ai bogatului se pot înţelege şi cele cinci 
simţuri ale omului). Şi iată cum motivează Dumne- 
zeu refuzul: Îi cunosc, dacă nu ascultă de Moise şi de 
profeţi (Legea şi Revelația - Iisus), chiar de va şi în- 
via cineva din morţi, tot nu vor crede (Luca 16,31). 

De fapt, aşa a şi fost: Iisus a înviat din morţi şi, 
din vremi în vremi, a împlinit Dumnezeu această 
rugăminte biblică, dar cei necredincioşi tot ca ei au 
rămas: încremeniţi în nepăsarea lor absolută. Iată, 
aceasta este marea primejdie: o primejdie infinită, 
din cauza unui timp pierdut. 

Am băgat de seamă, umblând, că aproape la toate 
porţile bogaţilor a pus Dumnezeu şi câte un Lazăr. 
Vultora li l-am arătat şi le-am atras luarea aminte de 
ostul lui. Bubele lui Lazăr şi toată mizeria lui cutre- 
mură, fireşte, dar groaza ne cuprinde când, sub strălu- 

cirea trupească a bogatului vedem ascunsă neagra 
mizerie a unui suflet fără nici o virtute, fără nici o 
bunătate, un om decăzut tuturor păcatelor, bubele 
spurcăciunii, pe care nu i le ling nici câinii. Pe 
acestea i le gâdilau doar dracii. 


TIT 


Înmormântarea încă a fost deosebită. A bogatu- 
lui cu surle şi pinteni, plâns de toţi. Lazăr, dus de 
aprozii oraşului, ca o mortăciune. Pe bogat îl aştep- 
tau dracii, pe Lazăr îngerii. Două destine deosebite, 
ca de la cer la iad. Justiţia divină este oare nedreaptă? 
Nu scrie despre ea că: „judecata este fără milă, celor ce 
n-au făcut milă“? Prin urmare e cu dreptate, singur 
te-ai scos din împărăţia milei. Şi mai scrie: „Mila şi 
Adevărul ajung înaintea ta“. Prin urmare: mila, iubirea 
şi cunoaşterea Adevărului; şi Dumnezeu este 
Adevărul şi Dumnezeu este Iubire. 


tri 


A murit un pustnic, mâncat de fiare. A murit şi 
un bogat tiran şi a fost înmormântat cu mare cinste. 
Un călugăr s-a întrebat întru sine despre această 
deosebire, pe care a îngăduit-o Dumnezeu şi pe care 
nu o putea pricepe. Rugându-se el mult şi postind 
i-a descoperit Dumnezeu taina aceasta: pustnicul, ca 
om pământean, mai avea un păcat, iar pentru 
curăţire, i-a fost dat trupul lui la fiare. Bogatul 
făcuse şi el un singur bine şi i s-a răsplătit lui cu 
cinstea înmormântării. 


tit 

O femeie rea se chinuia în muncile fără de sfârşit 
ale iadului. Blestemând pe Dumnezeu, zise şi aceasta - 
că Dumnezeu este nedrept: 

- Ce, eu nu am făcut nici un bine, Doamne? 

Auzind Dumnezeu aceasta, trimite un înger să-i 
cerceteze faptele în văzul ei. Şi găseşte îngerul că 
aruncase cu o ceapă după un sărac. Săracul a luat-o 
şi a mulţumit lui Dumnezeu pentru ea. „Deci am făcut 
nedreptate femeii, zise dreptul Dumnezeu! Du-te, şi 
atârnându-i ceapa deasupra se va agăța de rădăci- 
nile ei şi aşa du-o în Rai“. 

Şi îngerul a făcut aşa. 

Dar de mâinile şi de picioarele femeii se mai 
agăţară mulţime de deznădăjduiţi, de aceştia alţii şi 
iarăşi alţii. Îngerul urca spre cer cu un ciorchine 
imens de chinuiţi. În lumina îngerului i-a văzut 
femeia şi a început să strige la ei, să-i blesteme, că 
numai pe ea a chemat-o Dumnezeu şi le făcea vânt 
cu picioarele descărcându-se de ei. Valuri, valuri de 
oameni cădeau iarăşi în întuneric. 

Pe măsură ce cădeau oamenii, aruncaţi de răutatea 
femeii, îngerul urca din ce în ce mai greu spre cer. 
Când n-a mai rămas decât unul singur agăţat de mâna 
femeii, aceasta îşi desfăcu mâna de pe rădăcină să se 
descotorosească şi de acesta şi pe când cădea acela în 
adânc i se rupse rădăcina de ceapă de care se ţinea 
cu cealaltă mână şi căzu şi ea iarăşi în adânc. 

Pildele descojite de descrierea pământească, care 
nu merge pe celălalt tărâm al existenţei, au tâlcul lor. 
Nu-i destul să faci fapte bune: trebuie să te faci tu 

bun. Fapta bună te îmbunătăţeşte. Faptele bune, pe 
lângă că au rostul să-i ajute real pe Lazării lumii, mai 
au şi rostul de a-ţi face ţie bine: milostivirea îţi 
devine a doua natură. Cu o ceapă azvârlită după un 
sărac n-ai făcut bunătatea să-ţi devină a doua ta 
natură. Și nu este a doua natură, este natura noastră 
primară la care ne-a readus lisus. 

Dumnezeu a făcut totul din partea Sa, mai 
urmează şi partea din partea noastră! 

Deciziile acestea, sau fuga de ele, hotărăsc despre 
veşnicia noastră. Mai hotărâtor nu se poate vorbi. 





i 


Părintele Arsenie Boca la castelul Bran 

Râdeau de Lisus7! 


Ştiinţa lor era foarte sigură de realitatea ultimă a 
morţii. Învierea, cu care venise lisus (pe care o ştia 
lisus), nu încăpea nici măcar ca posibilă în ştiinţa lor, 
deşi iubirea lor îndurerată, de părinţi, ar fi fost natu- 
ral să-i salte dincolo de limitele singurei lor ştiinţe. 

În mintea omului cunoştinţa morţii este numai o 
cunoştinţă statistică. Altfel o cunoaşte lisus, ca Unul 
ce are putere asupra ei. 

Una este ştiinţa neputinței, a limitelor, iar a lui 
lisus este ştiinţa puterii nemărginite. 

Părinţii copilei nu-L. cunoşteau ca atare. De aceea, 
crezându-L. numai om ca şi ei, au râs de El. Siguranţa 
neputinței, sau neputinţa ca normă (criteriu), a fost 
înfrântă simplu de faptul învierii copilei. lată un râs 
îngheţat pe buzele mărginirii. 


Ti 


Râsul a reapărut în cursul vremii. Sunt gânditori 
serioşi, ca de pildă Heidegger7?, care construieşte o 
filozofie existenţială pe neant ca ultimă concluzie a 
vieţii. Existenţa este marşul spre moarte („Sein zum 


7! Luca 8, 49-56. 
2? Heidegger, Martin (1889-1976) - filozof german, reprezen- 
tant ilustru al existenţialismului şi nihilismului modern. 

Tade“), spre nimicul care nimiceşte. 

Noi ştim însă, de la Iisus, că Învierea este ultimul 
cuvânt. Până atunci se va tot râde, din ce în ce mai 
tare. Să se mai spună că neantul nu are o energie - 
da, dar a orbirii raţiunii. Iată de ce Iisus este Lumina 
şi Viaţa şi Adevărul. 


Gadarenii şi sufletul? 


Nimic n-a făcut lisus la întâmplare. Astfel, S-a 
suit în corabie cu un scop bine determinat, acela de a 
dezlega un suflet de muncile legătorului de demoni, 
suflet care se chinuia în ţinuturile gadarenilor. 

Pe mare s-a stârnit fără veste o furtună. lisus a 
certat pe cine avea de certat din spatele vântului şi 
valurilor apei şi s-a făcut linişte mare. 

De cealaltă parte a mării, Îl întâmpină pe Iisus 
altă furtună, într-un suflet în care dracii stârniseră 
viforul cel mai de pe urmă al pustiirii şi decăderii. 
Făcuseră dintr-un om o fiară care rupea lanţurile şi 
un criminal care pustiise acea parte a Gadarei. Dia- 
volii îi dăduseră, în locul însuşirilor de om, fioroasa 
libertate de a fi între oameni un drac. Ei bine, totuşi, 
omul acesta avea un suflet. isus propovăduise în 
multe locuri că „sufletul este mai de preţ decât toată 
lumea, şi ce-ar da omul în schimb pentru sufletul său?“ 





3 Matei 8, 28-34. 

De aceea, cu prilejul îndrăcitului din Gadara, lisus o 
ia pe altă cale: arată cu o minune, preţul unui suflet. 
A pus în cumpănă un suflet al celui mai decăzut 
dintre oameni, cu preţul deocamdată al unei turme 
de 2.000 de porci, nu încă cu toată lumea. Şi a dat 
pierzării turma de porci a gadarenilor, pentru 
mântuirea unui suflet. 

Cumpăna aceasta, între preţul unui suflet în 
ochii lui Dumnezeu şi preţul turmei de porci în ochii 
gadarenilor, a ieşit cu scandal. Şi poate tocmai scan- 
dalul ce a urmat pune mai bine în cumpănă valoarea 
sufletului, întrucât gadarenii au trebuit să mintă 
preţul sufletului, pe care îl pierduseră ei în porci. 

Răi de pagubă cum erau, tot oraşul ieşi întru 
întâmpinarea Lui şi văzându-L Îl rugară să Se ducă 
de pe hotarele lor (Matei 8, 34; Luca 8,37). Cu alte 
cuvinte, pentru paguba pe care le-a făcut-o „L-au dat 
pe Dumnezeu afară din hotarele lor“. Ei s-au declarat 
pentru porci, nu pentru suflet. lisus S-a conformat: 
„intrând în corabie, S-a înapoiat“. Atâta avusese de 
făcut: să le dea gadarenilor un misionar. Şi un fost 
îndrăcit, nu este un misionar de rând. 

Semănătorul?4 


Evanghelia s-a dat tuturor structurilor sufleteşti, 
s-a dat tuturor claselor sociale, tuturor vârstelor şi 
tuturor neamurilor pământului. Neamurile încă 
n-au arătat toată bogăţia creştinismului; creştinismul 
încă n-a pus în valoare de mântuire toate structurile 
oamenilor (neamurilor). 

Pe scurt, care-i sămânţa care are să rodească? 
Mai întâi, este toată învăţătura Evangheliei, tot ceea 
ce trebuie să ştim despre noi şi Dumnezeu spre 
asigurarea veşniciei noastre. Dar sămânţa caracteris- 
tic divină este lisus Hristos Însuşi: Omul cel nou, 
Omul cel ceresc. El locuieşte real în făptura noastră 
duhovnicească, de la Botez. Dar ca această cunoş- 
tinţă să nu ducă greşit la un fel de autodivinizare a 
omului, cum s-a întâmplat cu un întreg curent de 
gândire - idealismul - Biserica propovăduieşte dogma- 
tic, că lisus Hristos este şi deosebit de noi şi în afară 
de noi, este mijlocitor între om şi Dumnezeu. În 
parte, fiecare Îl avem pe lisus şi pe Duhul Sfânt; 
întreg, este în Biserică, obştea luptătoare şi biruitoare, 
iar desăvârşit, în veacul viitor când „Dumnezeu va fi 
totul întru toate”. 

Noi, oamenii, nu ne dăm seama ce lucruri mari 





74 Luca 8, 5-15. 

ne aşteaptă în privinţa prelucrării noastre, prin 
mijlocirea cerescului Semănător şi a descoperirii 
valorii noastre eterne. 

Prea suntem oameni înfăşuraţi la ochi cu materia 
de pe noi şi cu structura noastră pământească, care 
ne cam cheltuieşte toată vremea de aici şi ne cam 
scurtează zarea. 

Trebuie să fim mai decişi pentru afirmarea lui 
Dumnezeu, de unde ne avem obârşia, pentru ca cei- 
lalţi, care afirmă mai tare de cum ni se cade nouă 
creştinilor să o afirmăm, să vadă pe lângă materiali- 
tatea lumii şi spiritualitatea ei. 

Necredincioşii - spre ruşinea noastră - îşi cred 
necredinţei lor mai mult decât credem noi credinţa 
noastră. Însă n-aveţi nici o teamă, mintea numai prin 
puterile sale nu poate dovedi constrângător nici că 
este, nici că nu este Dumnezeu. De aceea, pentru că 
puterile omului sunt hotărât mărginite, a venit lisus 
- Dumnezeu personal - să ne vorbească El cele ale 
eternității noastre. Aceasta este siguranţa noastră în 
plus. Împotriva lui lisus oamenii n-au putut nimic, 
fie că purtau toga filozofiei lor, fie că purtau haina 
împăraţilor. 

Dar lucrul de ţinut seama este că apartenenţa 
noastră la Lisus este supusă încercărilor, prigoanelor, 
ba chiar osândirii la moarte. Aceasta, El ne-a spus-o 
în toate prilejurile. Aşa trebuie să fie, nu se poate 
crede în lisus nepedepsit (fără să nu fii pedepsit). 

Dacă lisus ne-a răscumpărat din moartea veşnică 
cu preţul vieţii, noi de asemenea câştigăm viaţa Lui, 

lepădând-o pe a noastră, dacă vremea o va cere. De 
aceea sunt îngăduite încercările, fiindcă numai ele 
coc sămânţa pe pământ a „dumnezeilor“ după har. 
Aceştia sunt creştinii, în care rodul însutit este 
adus de lisus şi interesează rodul - sensul dat vieţii 
şi morţii - şi nu interesează pământul de pe el. 
Să înţelegem aceasta. 


Suprafaţă şi adânc? 


(Potolirea furtunii) 


Iisus dormea în corabie. 

Ce pildă de umanitate! Frânt de osteneală, face 
ce face omul, se odihneşte, doarme. Este aici ascunsă 
o divină smerenie. 

„S-a stârnit vânt vijelios“. lisus dormea. Corabia 
se primejduia. lisus dormea înainte. Ucenicii s-au 
alarmat de spaima morţii şi apropiindu-se de lisus 
cu ea, L-au deşteptat, zicându-l: „Învățătorule, Învăţă- 
torule, ne prăpădim!“ 

lisus a certat vânturile şi marea s-a liniştit. 

Mai rămâne de liniştit defecţiunea omenească 
din sufletul ucenicilor: frica de valuri, căci furtuna 
pătrunsese în suflete. 

lisus dorea de la ei şi de la toţi credincioşii lumii 
o linişte de adâncime: liniştea credinţei în Dumne- 


75 Matei 8, 23-27; Luca 8, 22-25. 

zeu. Aceasta ar da să se înţeleagă că în jurul unui om 
liniştit (din cauza rădăcinilor lui în cer) se face linişte 
pe pământ. Cam pe aşa ceva cred să-Şi fi întemeiat 
lisus înfruntarea de necredinţă, pe care a adus-o uceni- 
cilor. Întrebând de credinţă, lisus a certat valurile 
îndoielilor. A dat, deci, credinţa Sa, liniştea Sa, leac 
nestatorniciei mării şi sufletului omenesc. 

Furtunile sunt lecţii inevitabile ale „cărţii vieţii”. 
Si s-au dat. 

Sfântul loan Gură de Aur zice că: „Mai multe sunt 
furtunile care zbuciumă sufletul preotului, decât tala- 
zurile care bântuie marea“ (Cartea „Despre preoţie“). 

Sunt ucenici ai Domnului în care Cerul a prins 
rădăcini. De aceştia a ascultat chiar şi firea neînsu- 
fleţită. Secretul este acesta: prin nevoinţă şi dar au 
dobândit o ascultare desăvârşită de Dumnezeu; au 
făcut mai întâi linişte în firea lor şi, zic părinţii: „Cine 
ascultă de Dumnezeu şi Dumnezeu ascultă de acela“. 
În preajma lor, fiarele şi valurile îşi uită sălbăticia. 
Ascultarea aceasta restabileşte omul şi natura în 
starea străveche, de Rai: „Fiule (zice Sfântul Serafim 
de Sarov), adună Duh de pace în sufletul tău şi mii 
de inşi se vor mântui în jurul tău“. 

Osândirea iertării76 


Fariseul - dreptul, după părerea sa - osândea în 
cugetul său pe păcătoasă, nu păcatul. 

lisus - Dreptul, după adevăr - iartă pe păcătoasă, 
pentru că se pocăia de păcatele sale. O ierta fiindcă 
singură îşi osândea păcatele sale. 

Osândirea din ochii fariseului interzicea pocăinţa 
femeii. După fariseu, după punctul de vedere fari- 
seic, nu există convertire. Poate că de aceea a lepădat 
lisus dreptatea mioapă a fariseilor. 

Dar osândirea tot nu are îndreptare. Ricoşează în 
ea chiar şi tactica divină, căci fariseul osândea ierta- 
rea pe care o dădea lisus femeii, adică Îl osândea pe 
Dumnezeu Însuşi, pentru că o ierta. Cine ştie, dacă 
nu la farisei s-a gândit lisus când a zis că vor fi 
judecaţi cu judecata cu care judecă? 

Fariseul era solipsistul7 (eroul) vremii sale, care 
se credea până şi criteriul lui Dumnezeu. 

Ce trufie groaznică găseşti în câte unii „drepţi“! 
Nu în zadar a zis lisus că mai mare bucurie se face în 
cer pentru un păcătos care se întoarce, decât pentru 
99 de drepţi. 





7% loan 8, 3-11. 

7 Solipsist - adept al concepţiei filozofice conform căreia 
singura realitate ar fi eul, conştiinţa individuală, întreaga 
lume exterioară existând numai în această conştiinţă. 

Nu în zadar se zice că cea mai primejduită este 
mântuirea „sfântului“. De aceea sfinţii adevăraţi sunt 
cei ce nu ştiu că sunt sfinţi ci ţin morţiş că-s păcătoşi. 


Despre copiii lepădaţi 


Altă durere pe care o aveţi voi, mamelor, taţilor, 
sunt copiii lepădaţi. Acesta este un păcat strigător la 
cer. Este uciderea la mijloc, şi nu este cu nimic mai 
uşoară. 

Ascultaţi toţi cu luare aminte: sângele lor cere 
răzbunare. De asemenea, nu vei avea noroc cu 
ceilalţi, ci numai plâns şi jale. Răzbunarea sângelui 
vărsat se face fără milă, ori ţi-i ia Dumnezeu şi pe 
ceilalţi, ori vor cere însuşi capul mamei. 

Ştiţi bine că aceasta se întâmplă la multe mame 
(ucigaşe) atunci pe loc. lar aceasta aşa se tocmeşte că 
atâta supărare vei avea în casă, că îţi pierzi cumpătul 
şi uiţi de marea milă a lui Dumnezeu ce o are cu toţi 
păcătoşii, şi se apropie diavolul de tine şi îţi bagă în 
cap gândul să-ţi iei lumea în cap şi să-ţi faci capătul. 
Acesta este glasul împotriva tuturor celor care fac 
aşa. Mare ispitire păţesc mamele care fac aşa, care au 
ucis copii. Iar dacă vrei să scapi tu şi ceilalţi copii, pe 
care i-ai făcut, trebuie să pui în loc tot atâţia copii, ai 
altor femei sărace şi să-i botezi, iar dacă nu, ia-i şi 





78 Noroc = şansă, fericire, mulţumire, izbândă. 

botezați gata şi să îngrijeşti de dânşii ca de copiii tăi, 
cu îmbrăcăminte, cu încălțăminte, făină, bani de 
şcoală, până ce sunt în stare să-şi câştige pâinea, şi ce 
scoţi din copiii tăi, aceea să iasă şi din aceia. lar toate 
necazurile pe care le vei avea în vremea aceasta, fie 
pentru ei, fie de la ei, să le rabzi pe toate, nădăjduind 
în mila lui Dumnezeu, că îţi va ierta păcatul, căci 
prin răbdare ispăşeşti păcatul. lar milostenia cu 
osteneală biruie înaintea judecății. 

Acesta este un cuvânt de mângâiere pentru voi, 
dar faceţi întocmai, căci faţă de Dumnezeu nu te poţi 
plăti cu minciuni. Şi-ţi va spune diavolul că ai dat 
destul, numai aşa, ca să te bage dator, ca să-i fii şi lui 
datornic, să nu-ţi plăteşti faţă de Dumnezeu datoria. 
Şi să înveţi pe cele tinere să nu facă şi ele aşa cum ai 
făcut tu, pentru că tu ştii cu câtă înfrigurare 
pătimeşti în sufletul tău. 

Vrei copii puţini, nu lăsa pe bărbatul tău să se 
atingă de tine. Însă, ca să puteţi face iucrul acesta, 
trebuie să vă înfrânaţi cu postul, iar eu zic cu 
foamea. Căci trupului acestuia de pe noi nu-i pasă, 
dacă ne bagă în focul iadului. De aceea, ar trebui ca 
nici nouă să nu ne pese de poftele lui, ci să le mai 
ucidem cu postul. 

Te sfătuieşte bărbatul ca să ucizi copiii? Sfatul 
este ucigaş, nu-l asculta, ci mai bine rabdă să fii 
alungată de la casa lui, şi Dumnezeu va vedea 
osteneala ta, Şi nu te va părăsi, ci te va milui, de vei 
fi vrednică. În toate acestea de până aici se încurcă 
oamenii care nu postesc, căci aceştia sunt izbiţi de 

toate relele ce de la stomac încep, iar eu vă spun că şi 
de la brâu în jos. 

Prin urmare să vă pocăiţi şi să nu mai păcătuiţi. 
Să alergaţi la spovedanie curată şi la Sfânta Împărtă- 
şanie, căci altfel nu vine ocrotirea lui Dumnezeu 
asupra voastră şi asupra avutului vostru. Nu uitaţi, 
însă, căci postul este poarta, iar patrafirul este uşa. 
Iar cu acestea vine ocrotirea vie a lui Dumnezeu, fără 
de care nu putem face nimic, „Mărturisi-voi asupra 
mea Domnului fărădelegea mea, şi îndată Tu ai ridicat pe- 
deapsa păcatului meu“ (Psalmul 31,6). Asupra noastră 
atârnă pedeapsa păcatului şi urmează să-l ispăşim şi 
să-l scoatem din obicei. „De aceea, toată sluga să se roage 
la vreme, chiar potop de ar veni să nu-l poată potopi“. 
Vedeţi cum trebuie să vă fie aşezământul minţii, 
inimii şi trupului vostru, curăţite, căci Dumnezeu nu 
păzeşte trupul spurcat, inima şi mintea cu vicleşug, 
iar dacă ne îndreptăm, zilele se înseninează şi ne 
vom bucura. 

Dacă veţi fi şi împlinitori, nu numai ascultători, 
se vor urni necazurile din loc şi nici eu nu am bătut 
toaca la urechile surzilor. Mai sunt încă multe de 
dezbătut cu ajutorul lui Dumnezeu, dar nu se pot 
toate dintr-o dată, ci pe rând, şi cu cât le veţi auzi şi 
le veţi citi mai des cu atât le veţi ţine minte mai bine. 





Â, 

Despre durerile oamenilor 


Lucrul care îi arde pe toţi este pocăinţa - pocania 
- pe care o trimite Dumnezeu, ori vrem, ori nu vrem. 
De aceea este bine ca să ne pocăim de bună-voie, să 
nu aşteptăm să ne trimită Dumnezeu pocăinţa prin 
necazuri de tot felul, căci pricinile pentru care ne tri- 
mite Dumnezeu necazurile sunt păcatele noastre. 
Deci, dacă păţeşti necazuri în viaţă, află că ai făcut 
greşeli. Necazurile sunt mila lui Dumnezeu'cu noi, 

Acum să vă dezvelesc câteva feluri de păcate, ca 
astfel să pricepeţi însăşi durerile voastre. 

I. Beteşugurile trupului. 

Din trei pricini se îmbolnăveşte trupul: 

1. De otrăvuri din lipsa postului. 

Carnea este o otravă, Şi se mistuie tot cu ajutorul 
unei otrăvi care este fierea. 

2. Din naştere, pentru că fie mama sau tata nu a 
fost treaz când s-a zămislit copilul. Fugiţi de bărbaţi 
ca de foc când sunt ameţiţi de băutură. 

3. Din desfrânare, pentru că trec măsura cuvenită 
şi încep să-i doară spatele, spinarea, şalele, slăbesc 
nervii, devin iuți şi nerăbdători. Toate acestea, 
pentru că nu şi-au înfrânat poftele (puterile). Este 
tocmai ca bogatul care sărăceşte. Aşa şi trupul care 
şi-a mâncat toată vlaga. 

II. Vrajba în casă. 

Ascultaţi pricinile pe care le au şi apoi ce să facă, 
ca să nu le mai aibă. Vrajba în casă vine din păcate. 
Toate îşi au izvorul în păcate. 

1. Neapărat vine vrajba în casă dacă căsătoria s-a 
început cu stângul, adică cu desfrânarea. 

2. Mai vine, apoi, dacă soţii trăiesc în căsătorie 
nelegitimă, sau fără cununie bisericească. Este un 
prim păcat, pe care toţi îl plătesc cu vrajba. De aceea, 
toţi trebuie să intre la cuminţenie şi să se legiuiască 
dacă sunt aşa. 

3. Din curvii nemărturisite, făcute înainte sau 
după căsătorie. Astfel au intrat într-o casă nouă cu o 
pecete drăcească pe trupul şi pe sufletul lor şi, pentru 
că nu s-au mărturisit, acel păcat are să le spargă 
casa, tocmai pentru că n-au omorât pe diavolul, care 
este cel care făcea acest lucru. 

4. Lăcomia de avere a unui părinte când şi-a 
măritat fata sau şi-a căsătorit feciorul. O asemenea 
căsătorie nu ţine, pentru că s-a făcut cu o lucrare a 
diavolului. De vei mărita fata ta numai pentru avere, 
căsătoria lor va sfârşi cu vrajbă sau cu spargerea casei 
aceleia. Prin urmare, cuminţiţi-vă părinţilor cu sfatu- 
rile când vă măritaţi fetele sau vă însuraţi feciorii. 

5. Nepotrivirea de vârstă. Sunt părinţi care-şi 
mărită fetele la 14-16 ani, iar la 18, 19 ani fata lor este 
văduvă (sau divorțată - n.ed.) şi încă cu copil. Aceasta 
din cauza nepotrivirii de vârstă, căci ce poate face o 
fată aşa tânără în faţa unui vlăjean, om în toată firea. 
„Această diferență mare de vârstă este un păcat 

înaintea lui Dumnezeu. Şi din cauza aceasta, casa 
aceea nu ţine ci se sparge şi în aceste cazuri părinţii 
trebuie să recunoască, că au dat un sfat prost. 

6. Din negrija de suflet a celor din casă, din 
negrija de spovedanie, de Sfânta Împărtăşanie şi de 
rânduielile Bisericii, care sunt poruncile lui Dumne- 
zeu. Fiindcă dacă nu le păzesc pe acestea, păzesc pe 
ale diavolului, şi nu pot să aibă linişte. 

7. Din petrecere fără post. Cei ce se umplu de 
mânie sunt cei plini de fiere, care se înmulţeşte în 
corpul omului atunci când mănâncă multă carne şi 
nu posteşte. Plini de fiere fiind, se umplu de mânie. 
şi astfel îşi sar în cap unii la alţii. Aşa, pentru o 
vorbă cât de neînsemnată, pentru o bucată de lemn 
ce nu e la locul ei, îi sare în cap celuilalt. 

8. Şi o ultimă pricină este desfrânarea soţilor. Dar 
soţii cum desfrânează, când sunt legiuiţi? Aşa bine, 
căci nu mai ţin seamă de miercuri, de vineri, de 
zilele postului şi de sărbători. Nu mai ţin nici o 
rânduială. Şi bate Dumnezeu nerânduiala ca să se 
facă rânduială. 

III. O alta din durerile noastre: paguba din curte 
şi uite, paguba în agoniseala voastră. 

Şi acum, iată pricinile peniru care Dumnezeu 
trimite pocania asupra avutului nostru. 

1. Unii din stăpâni le drăcuie şi atunci să nu se 
mire dacă li se împlineşte cuvântul, căci dă Dumne- 
zeu după cuvântul lor. 

2. Lucrează Duminica. Că dacă Dumnezeu n-a 
lucrat Duminica, nici ţie nu îţi este îngăduit ca să 


a€, 

lucrezi şi dacă vei lucra, vei pierde nu numai ceea ce 
ai lucrat Duminica ci şi ceea ce ai lucrat în cursul 
săptămânii. Să nu ascultați de sfatul nimănui când 
este vorba de cinstirea Duminicii. Fiecare îşi are 
socoteala lui, tu însă ai un suflet. Căci va veni 
vremea să ceri apă cu bilet. 

3. Şi mai are pagubă cel ce se uită la agoniseala 
sa ca la ochii din cap. Şi-a lipit inima lui de lucruri 
pieritoare. Pentru altceva a dat Dumnezeu inima, nu 
ca să ţi-o împotmoleşti cu gunoiul lumii, ci ca să ţi-o 
îndrepţi spre Tatăl, Cel din ceruri. Pe El să-L iubim, 
de EI să ne lipim inima, căci neasemănată este plata 
pe care ne-o dă Dumnezeu, faţă de cea dată de lume. 
De aceea nu-ţi lipi inima ta nici de propriii tăi copii, 
căci de-i pătimi durere în cele iubite peste măsură, 
cine te va mângâia? 

4. Ai cumpărat din mână rea, din mână pătima- 
şă, din mâna care a furat sau de la unul care a curvit. 
De aceea, mai înainte de a o amesteca cu ale tale, dă-i 
puţină apă sfinţită, cu făină, căci să ştiţi, păcatele trec 
şi asupra pământului pe care-l calci şi asupra vitelor. 

Când a fost izgonit Adam din Rai, Dumnezeu â 
blestemat pământul: „Pentru că ai ascultat de glasul 
femeii tale şi ai mâncat din pomul din care ţi-am 
poruncit: «numai din acela să nu mănânci, şi at mâncat 
dintr-însub, blestemat să fie pământul întru lucrurile 
tale! Întru necazuri vei mânca dintr-însul în toate zilele 
vieții tale! Spini şi pălămidă îți va rodi ție şi te vei hrăni 
cu iarba pământului! În sudoarea feţei tale îți vei mânca 
pâinea ta, până când te vei întoarce în pământul din care 

eşti luat; că pământ eşti şi în pământ te vei întoarce“ 
(Facerea 3, 17-19). lar femeii i-a zis: „Voi înmulți 
mereu necazurile tale şi suspinul tău, în dureri vei naşte 
copiii; şi spre bărbatul tău va fi întoarcerea ta; şi el te va 
stăpâni“ (Facerea 3,16). 

O greşeală a noastră atârnă asupra întregii averi. 

5. Cineva se ţine de vrăji asupra ta, iar tu n-ai 
ocrotirea lui Dumnezeu asupra ta. Cineva lucrează 
cu diavolul asupra ta şi asupra vitelor tale şi atunci 
Şi tu tânjeşti şi vitele tale. De ce pot lucra aceste pu- 
teri? Pentru că tu n-ai ocrotirea lui Dumnezeu. Şi ca 
să nu mai poată lucra duhurile rele, curăţeşte-ţi trupul 
tău prin post, fă sfeştanie, pune-ţi o Sfântă Cruce în 
curte şi roagă-te lui Dumnezeu să te ocrotească. 

6. Mai poţi avea necazuri şi din cauză că în 
curtea în care stai tu, sau pe pământul pe care-l 
lucrezi apasă jurăminte, blesteme sau nedreptate: să 
luaţi seama, să nu tăiaţi o brazdă, din pământul care 
nu este al vostru, căci aduce moarte, dar se mai poate 
să ai asupra curţii şi alte păcate. Poate că ai cumpă- 
rat această curte cu bani munciţi într-o vreme când 
poate trăiai în desfrânare. De aceşti bani, deşi i-ai 
muncit, nu te vei putea folosi, căci şi asupra lor atârnă 
şi apasă păcatele de când i-ai muncit şi te urmăreşte 
Dumnezeu până în pânzele albe. Pentru ce? Pentru 
că nu te mărturiseşti, pentru că ţii şerpii în sân şi 
Dumnezeu lasă să te muşte. 

7. Apasă blestemele părinţilor sau ale altuia 
asupra casei tale şi asupra ta sau, ce este şi mai 
des, copiii lepădaţi şi îngropaţi ici, colo. Ba în gunoi, 

ba lângă o altoaie. Şi lepădarea copiilor este păcat 
strigător la cer. 

8. Stăpânii au păcate nemărturisite din tinereţe 
sau mai pe urmă şi nu le-au ispăşit, că nu-i destul să 
le spui sub patrafir, trebuie să le şi ispăşeşti de bună- 
voie. De aceea vine bătaia lui Dumnezeu asupra 
voastră, peste tot, pe câmp, peste vite şi peste tot 
lucrul mâinilor voastre. 

IV. Copiii îndrăciţi, neascultători, necredincioşi 
şi desfrânaţi. 

Toţi părinţii luaţi aminte, ceilalţi de asemenea fiți 
cu mare băgare de seamă ca să nu cădeţi în astfel de 
greşeli, când vă va veni rândul. Copiii îndrăciţi vin 
din următoarele pricini: 

1. Părinţii nu au păzit postul şi nu s-au putut 
înfrâna de la poftele trupeşti şi aşa au călcat zilele şi 
timpurile neîngăduite care sunt: Miercurea, Vinerea, 
Duminica, sărbătorile de peste an şi posturile întregi. 
Toţi copiii care rezultă sunt neascultători şi îndărăt- 
nici, pentru că nici părinţii lor nu au ascultat de 
poruncile lui Dumnezeu de a păzi zilele sfinţite. 

Întrebaţi-vă cugetele şi vă vor spune ce este îngă- 
duit. Astfel, îi veţi vedea plângând şi veţi plânge şi 
voi şi aşa veţi ispăşi păcatul în care i-aţi zămislit. 
Desigur că vă doare, dacă nu le-aţi fi făcut nici nu 
v-ar fi durut. 

2. Mamele nu s-au păzit până la curăţenie 
deplină şi aşa se nasc copii plini de bube şi pot muri. 
Şi dacă în vremea aceea tata a mai fost şi beat, se 
naşte un copil care va fi slăbănog fie cu mintea, fie 

cu trupul, fie cu amândouă. Şi iată cum vei avea 
pocania de la Dumnezeu cu propriul tău rod. 

3. În vremea sarcinii nu te-ai păzit de bărbat, de 
aici mulţi copii se nasc morţi sau mor de tineri sau 
dacă trăiesc alunecă în curvie, pentru că s-a întipărit pe- 
cetea curvească pe ei încă din pântecele mamei lor. 

Se găsesc acestea în Sfânta Scriptură, căci toate 
prin câte trece mama, în vremea celor 9 luni de 
sarcină, fie bune, fie rele, se întipăresc şi în copil. 
Când va creşte mare, toate îi vor răsări în cale. 





Biserica voievodală a Mănăstirii de la Sâmbăta de Sus 
(după restaurare 1927-1936), ctitorie a voievodului 
Martir Constantin Brâncoveanu 

Păstorii şi oile? 


Chemarea Apostolilor tare mult seamănă cu 
trimiterea lor. Astfel, la chemarea lui lisus, aceştia 
au lăsat toate: peşti, corabie, casă, părinţi şi toată 
grija vieţii acesteia. Cum s-a putut aceasta? Nu e 
decât o singură explicaţie: au avut o străluminare de 
suflet, prin care au cunoscut în lisus pe Dumnezeu. 
Şi Dumnezeu e mai presus de peşti, părinţi, nevastă, 
copii, viaţă... 

În oamenii aceştia era de mai înainte întrebarea 
după Dumnezeu. Când s-au întâlnit cu lisus, s-au 
întâlnit cu răspunsul. Şi cum răspunsul la întrebare" 
lor, la aşteptarea de milenii a unui neam, era nu co 
vorbă, ci o fiinţă - lisus - nimic nu-i mai putea reţine 
de a urma acestei Fiinţe desăvârşite, după care de 
fapt tânjeşte tot omul din străfundurile fiinţei şi de 
la obârşiile timpului, până la sfârşitul lumii. 

Deci, pe această tânjire profundă după adevăr, pe 
întrebarea după Dumnezeu, s-a întemeiat ucenicia 
lor. Evanghelia spune că primul lucru pe care l-a 
făcut Iisus după chemarea celor dintâi ucenici a fost 
învăţătura ce le-a făcut-o cunoscută despre Împără- 
ţia lui Dumnezeu (Matei 4,23). 

Trimiterea Apostolilor în lume a fost ca şi chema- 

rea: „fără traistă, fără pungă şi toiag“. „Mergând, învă- 
țați toate neamurile să păzească toate câte v-am poruncit 
vouă“ (Matei 28, 19-20). Aceasta-i apostolia, urmarea 
lui lisus şi învăţarea Împărăției lui Dumnezeu, 
într-un cuvânt, învăţarea şi trăirea Adevărului. 

De acum uşor ne putem da seama că apostolia e 
trimiterea oilor în mijlocul lupilor. Iar o vorbă de a 
noastră zice că în lumea aceasta, adevărul umblă tot 
cu capul spart. 

Să trecem la situaţia concretă. 

Dreptul de a învăţa, a propovădui şi a boteza, 
precum şi puterea de a lega şi dezlega păcatele 
oamenilor, le-a dat lisus numai celor 12 Apostoli, 
drept din care a căzut Iuda şi a fost înlocuit cu Matia 
şi pe urmă cu Sfântul Apostol Pavel. 

Prin aceasta se stabileşte limpede că oamenii, 
deşi toţi sunt fraţi şi fii ai aceluiaşi Părinte, în privinţa 
spălării oamenilor de păcate, în privinţa învăţăturii 
Împărăției lui Dumnezeu sunt împărţiţi în două - 
păstori şi oi: în păstori şi turmă; unii cu răspunderea 
şi alţii cu ascultarea. 

Şi păstorii Bisericii sunt datori cu ascultarea unii 
de alţii în Sfintele soboare (Sfintele sinoade). Şi toţi 
păstorii, urmaşii legiuiţi ai Apostolilor, sunt datori cu 
ascultarea de Păstorul cel Mare. Aceasta este rându- 
iala instituită de Dumnezeu. 

Oamenii, însă, sunt oile cele mai greu de păstorit. 
Nu sunt toate oi, mai sunt şi berbeci şi ţapi; în veacul 
acesta oile sunt amestecate cu caprele şi multe oi se 
transformă în capre. Nimic mai împărţit pe lume 

decât părerile oamenilor asupra Adevărului. Oare 
este vina Adevărului? Dumnezeu a ştiut această 
infirmitate a omului în faţa aflării Adevărului curat, 
de aceea a dat Bisericii şi slujitorilor ei legiuiţi - lor 
singuri - grija învăţăturii Lui curate. 

Nu tuturor le e dată tâlcuirea Sfintelor Scripturi, 
ci numai ierarhiei Bisericii. Nu tuturor şi nu oricui îi 
este dată aducerea Sfintelor Jertfe iar Taina dezlegă- 
rii de păcate nu le este dată nici îngerilor ci numai 
preoţilor şi arhiereilor. 

Scriptura nu se tâlcuieşte cum îl taie capul pe fi- 
ecare!, strigă Sfântul Apostol Pavel. Adevărul nu se 
înfăţişează cum i se năluceşte oricărei minţi întâm- 
plătoare. Creştinismul nu este ceea ce poate strâmba 
fiecare neputincios din el, nu este o religie ce poate fi 
sucită de fiecare neputincios. Este un duh vrăjmaş 
care întunecă minţile oamenilor şi îi răscoală pe unii 
împotriva neputinţelor omeneşti ale păstorilor, 
dându-le impresia că nu sunt obligaţi să asculte de 
ei (de preoţi), fiindcă au păcate. lisus n-a avut nici 
un păcat şi cu toate acestea ce puţini L-au ascultat! 

Este un cerc vicios în care se încurcă sufletul mul- 
tora, prea multor oameni: cercul rătăcirilor. Aceştia, 
din diferite „motive“, nu vor să asculte de preoţii 
Bisericii. Drept aceea, neascultând învăţătura dreptei 
credinţe şi a vieţii în Dumnezeu, îşi strică mintea cu 
părerile lor. Aşa se cufundă în păcate, din neascul- 
tare. Omul se întunecă dinspre adevăr şi ia rătăcirea 
de bună. Unii se trezesc că au trăit în rătăcire. Vrăj- 
maşul, de care prin amăgire au ascultat, nevrând să-i 

piardă din gheare, le pune înainte neputinţele ome- 
neşti ale slujitorilor legali ai Bisericii, acoperindu-le 
adevărurile şi harul. Şi aşa îi duce de minte să-şi facă 
singuri „credinţa“, o pocăință care trece peste Taina 
Pocăinţei administrată valid exclusiv prin preoţi şi 
arhierei, indiferent de neajunsurile lor de oameni. 
Aşa s-au născut şi se nasc toate ereziile şi sectele. 
Neascultarea de Biserică este căderea din creşti- 
nism, după însuşi cuvintele Mântuitorului: „de nu va 
asculta nici de Biserică, să-ți fie ție ca un păgân şi vameş" 
(Matei 18,17). 

Se plâng credincioşii că nu prea aud cuvânt pu- 
ternic, cuvânt ziditor de suflete. Un Sfânt Părinte dă 
următorul răspuns: „Din înmulţirea neascultării, s-a 
împuţinat cuvântul între oameni“. Aşa se nasc sminte- 
lile, pentru că este o înclinare a minţii spre smintire 
de care este vinovat deopotrivă şi cel ce se sminteşte, 
pentru că nu şi-a curăţit ochiul ci l-a aburit cu tot 
felul de păcate, pe care şi le prelungeşte pe faţa pro- 
priilor lui păstori. Aşa se răzleţeşte oaia de păstor, şi 
răzleţită - abia, abia dacă scapă nemâncată de lupi. 

Toată zdroaba8! păstorilor Bisericii, deci, este 
această învăţare uniformă a împărăției Adevărului, 
care lor le este dată în grijă. Toată zdroaba păstorilor 
Bisericii învăţătoare este această unificare a credin- 
cioşilor cu viaţa lui lisus - Păstorul turmei, este lupta 
Bisericii împotriva rătăcirilor minţii de la Adevăr, 

este lupta ridicării credincioşilor din robia neguroa- 
să a superstiţiilor la înţelegerea largă şi luminată a 
creştinismului. 

Creştinismul este o concepţie de viaţă, este 
modul de viaţă al lui lisus, concepţie pe care nu a 
zdruncinat-o nimic din cele ce s-au petrecut împo- 
triva creştinismului vreme de 2.000 de ani. 

Toate celelalte înţelegeri ale lumii şi vieţii s-au 
învechit şi s-au stins. Singur creştinismul este mereu 
nou, mereu divin. O dovedeşte focul ce i s-a deschis 
împotrivă în toate veacurile. Drept aceea, ştiind ce 
comoară de mântuire avem în Biserică, staţi uniţi: 
Turmă şi Păstori, chiar dacă, uneori, păstorii trebuie 
să-şi mai certe oile. 

„Că un slujitor al Domnului nu trebuie să se certe, ci 
să fie blând faţă de toți, destoinic în învăţătură, răbdător 
la necazuri, dojenind cu blândeţe pe cei ce stau împotrivă, 
că doar le va da Dumnezeu pocăință spre cunoaşterea 
Adevărului, şi duşi fiind de el la viață, să facă voia lui 
Dumnezeu şi să se trezească din cursele vicleanului“ (II 
Timotei 2, 24-26). 

Fraţilor, ieşiţi din sminteli, ieşiţi din superstiții, 
ce nu-s decât credinţe deşarte. Creştinismul e luminos 
şi în lumina vieţii lui lisus, aşa cum îl propovădu- 
ieşte Biserica, prin preoţii ei, urmaşii Apostolilor, 
aveţi răspunsul fără greşeală în toate împrejurările 
posibile ale vieţii. 

Fraţilor, ascultați de Biserică, fiindcă cei ce ascul- 
tă de preoții ei - aşa cum sunt - de Dumnezeu ascultă. 

Acesta-i tâlcul ucenicilor, care au lăsat corabia cu 

peşti ca să ajungă lucrători în Corabia Bisericii, 
Corabia mântuirii oamenilor. 


Nu eşti departe de împărăție 


Aceasta este poziţia cărturarului, care L-a între- 
bat pe lisus: „Care este cea mai mare poruncă din lege?“ 
(Marcu 12, 28-34). 

Se vede că avea cărturarul îndoielile lui privi- 
toare la valoarea jertfelor şi arderilor de tot, despre 
care s-a şi exprimat că nu au nici un preţ. În faţa 
cărturarului dispăruse şi rostul de simbol şi rostul 
de icoană nedesăvârşită a ceea ce avea să vie „ade- 
vărat”, cu rost şi cu putere. Simplificarea jertfelor, 
ceremoniilor, formalismul şi cine ştie până unde ar 
mai fi mers cenzura. 

lisus îi răspunde la întrebare rezumând Legea la 
cele două porunci: la iubirea de Dumnezeu din toată 
inima, din tot sufletul, din tot cugetul şi din toată 
puterea, şi la iubirea de aproapele, de oameni. Totuşi 
este semnificativă exprimarea acestei porunci prin 
cuvânt: iubirea lui Dumnezeu este poruncă dată de 
împlinit, „din toată inima“. O poruncă repartizată şi 
pentru facultăţile sufletului, dată în totalitate sau 
colectiv „sufletului“ ca întreg. Este dată şi cunoștinței 
şi conştiinţei, sau entuziasmului şi voinţei sau chiar 
raţiunii. 

Căutarea lui Dumnezeu, urmarea lui Dumnezeu 

potrivit cu fiecare facultate în parte şi cu toate unifi- 
cate, este o poruncă iniţială sau fundamentală. Poate 
că tocmai această căutare a lui Dumnezeu, la tensiuni 
ultime şi totale, este ceea ce creşte sufletul din împă- 
răţia veacului acestuia în Împărăţia lui Dumnezeu; 
decât că nu-i destul să ştii aceasta, ci mai trebuie să 
fii şi existenţial angajat în această dramă a iubirii şi 
ştiinţei. 

Cărturarul a confirmat răspunsul Mântuitorului 
cam dintr-o oarecare „superioritate“ a omului, care-şi 
permite să cântărească până şi răspunsurile lui 
Dumnezeu. 

lisus, văzând că are cumpăna critică şi deosebeşte 
bine porunca iubirii de practicile jerifelor, i-a zis: 
„Nu eşti departe de Împărăţia lui Dumnezeu”. 

Enigmatic cuvânt. Poate că tocmai de aceea 
cuprinde o mulţime de răspunsuri. Între oamenii 
sortiţi potopului şi Noe, din corabie, nu erau la 
mijloc decât câteva sute de ani, cât a lucrat Noe 
corabia în ochii lor, şi grosimea corăbiei. Între cele 
cinci fecioare înțelepte şi cele nebune, diferenţa era o 
aprovizionare cu ulei. Între cei doi tâlhari de pe 
cruce, diferenţa între destinele lor veşnice era dată 
de câteva cuvinte (rostite din inimă). 

Cărturarul avea Împărăţia lui Dumnezeu în faţă 
şi vorbea cu „Ea“, dar n-o vedea cu ochii. Nu era 
departe de Împărăţia lui Dumnezeu, dar nu era în 
Împărăţie. Ce folos că, urmărit de o fiară scapi până 
la uşa unei case în pădure, dar n-ai avut grijă ca să 
iei cheia de acasă. Dar Iisus e nu numai cheia ci şi 

uşa Împărăției de scăpare. 

Sunt mulţi cărturari „aproape de Împărăţia lui 
Dumnezeu“. Sunt toţi cei care cred în Dumnezeu, 
dar nu cred în lisus Hristos. Aceştia au simplificat 
tot aparatul religiei, ca odinioară cărturarul cu care a 
vorbit lisus. Au rămas cu un „dumnezeu“ abstract, 
care nu le cere mai mult decât să-i recunoască exis- 
tenţa. Se mulţumesc foarte bine cu un „dumnezeu“ pe 
care îl deduc ei, creat de ei, chiar un „dumnezeu“ al 
lor, deşi absolut, inaccesibil, dacă nu chiar inexistent. 

Fără revelaţia lui Dumnezeu în lisus Hristos şi 
fără angajarea personală în toate consecinţele 
concrete ale acestei Revelaţii, cărturarii rămân pe 
„dinafară de împărăție”. 

Ce să cerem de la Dumnezeu:? 


E semnificativ ce cerem lui Dumnezeu. Zice 
cineva că pe om îl poţi cunoaşte mai bine după 
întrebările pe care le pune, decât după răspunsurile 
pe care le dă. Cuvântul se poate construi şi mai 
restrâns, din punct de vedere religios. 

Adâncimea lui Dumnezeu într-un om sau 
superficialitatea (cât de la suprafaţă este Dumnezeu 
în om) o poţi cunoaşte din lucrurile pe care le cere, 
mai bine decât din cuvintele pe care le spune. 

Unii nu-l cer nimic; 

Alţii Îi cer nimicuri; 

Unii Îi cer socoteală; 

Alţii, să facă EI ce vor ei! 

Iar alţii, să nu existe în faţa lor; 

Şi pomelnicul s-ar putea lungi. 

Prescurtăm. În această privinţă, sfinţii ajungeau 
unii ca îngerii, care unindu-se întru totul cu voia lui 
Dumnezeu, pentru ei nu mai voiau ceva deosebit, de 
aceea nici nu-l mai cereau nimic. Aşa se aseamănă 
începuturile şi sfârşitul credinţei: unii nu-l cer nimic 
sau Îi cer nimicuri, iar ceilalţi, sfinţii, nu mai cer nimic. 
Sfinţii cei mari, din desăvârşita credinţă în Dumne- 
zeu, nu mai cereau nici măcar mântuirea. Smerenia 

acestora atinsese desăvârşirea. Totuşi, mântuirea, 
desăvârşirea, e acel lucru care trebuie! Pentru acest 
lucru - iertarea lumii - se roagă şi Sfinţii din cer. 

Aşa-s îngăduite şi rânduite lucrurile, că e destul să 
se decidă cineva în mod profund pentru motivarea 
sa în existenţă, peniru lisus, şi îndată îi curg împo- 
trivă toate motivele simplificate, droaia de nimicuri, 
vrând să-l deruteze, să-i dovedească hotărârea o 
uşurătate. Dar a vinde şi a da de pomană toate 
„Nimicurile“ lumii, înseamnă că Duhul Sfânt, care 
suflă unde vrea, te-a uşurat de ele, înseamnă că 
zarea conştiinţei tale s-a limpezit, grija vieţii nu mai 
sunt spinii ci numai roadele - „crinii câmpului”. Şi în 
țarină, în pământul inimii, în inima creştină, răsare 
lisus, sădit acolo la Sfântul Botez şi dă vieţii tale 
sensul de la obârşie. 

lată pentru ce se roagă Împărăteasa Maică Şi 
pentru ce se face bucurie mare în ceruri. 





., 

Despre îngustimi şi Creştinism. 
Sectarismul 


E bine să punem la punct acel „spirit sectar“, 
spirit îngust, spirit habotnic, zelotismul fără soco- 
teală sau mai bine zis prostia, care încununează 
fruntea multor suficienţi de sine. 

Nu s-a crezut că se găsesc sectari şi altundeva 
decât unde de obicei îi ştim. Observând oamenii mai 
cu atenţie, am aflat că spirite sectare se găsesc oriun- 
de, în toate activităţile omeneşti; se găsesc sectari 
(cârcotaşi) pe marginea oricărei gândiri omeneşti, nu 
numai în religie; se găsesc spirite sectare rozând 
chiar la temeliile ierarhiei. E clar că spiritele sectare, 
mentalităţile înguste, unilateralităţile de orice fel 
sunt spirite anarhice, sortite la fărâmițarea lor până 
la absurd. Sectarismul se explică prin sine, dar nu 
şi-l poate explica cel ce pătimeşte de el. Adică, cel 
căzut în asemenea îngustimi, susţine cu toată tăria 
că aşa este „Adevărul“ cum îl înţelege el, şi nu 
admite o altă părere a Sfinţilor, a Bisericii şi a obştii 
în general. 

Dacă prostul s-ar recunoaşte prost, ar înceta de a 
mai fi ca atare şi s-ar schimba în înţelept. 

Orişice spirit îngust, sectar, aduce minţii şi sufle- 
tului o nelinişte, o tulburare, o barieră care stinghe- 
reşte libertatea sufletului, seninătatea sa superioară, 

suveranitatea credinţei în conducerea preaînţeleaptă 
a Providenţei, atât în directivele mari ale lumii, cât şi 
în amănuntele vieţii noastre. Că ori de câte ori nu ţii 
pasul cu Providența, ba din neştiinţă, ba din fixarea 
cu încăpățânare pe câteva idei omeneşti, totdeauna 
putem fi striviţi, fără a avea vreun merit decât acela 
de a fi victimă a îngustimii noastre. Cine-i îngust la 
minte n-are leac nicăieri. Mulţi sunt mai betegi la 
minte decât de alte boli fizice. 

Sunt oameni care reprezintă Providența, oameni 
providenţiali, dar după o oarecare vreme se secta- 
rizează (dau în nebunia sectarilor), se limitează la 
îngustimi, la câteva principii fixe, şi vor cădea vic- 
timele acestor îngustimi. Şi întâi trebuie să se spargă 
capul prost ca să vină cel cuminte (şi cu minte). 

Să luăm un exemplu şi un model de îngustime a 
oamenilor providenţiali, din anii 1556-1598.8 

În această perioadă, pe tronul Spaniei s-a urcat 
regele Filip al II-lea, care din fire era un rege ipocrit, 
bigot şi veşnic posomorât; se spune că n-a râs în via- 
ţa lui niciodată. A zâmbit numai o singură dată când a 
auzit de măcelul din noaptea Sfântului Bartolomeu. 
A moştenit cel mai mare imperiu care exista pe 
atunci: Spania cu America Centrală, America de 
Sud, Neapolul, Sicilia şi Sardinia, Milanul şi Ţările 
de Jos; iar după ce a cucerit Portugalia, la anul 1580, 
se făcu stăpân şi peste imperiul colonial: Brazilia, 
posesiunile din Africa şi Indiile. Căsătorindu-se cu 

Maria Tudor, regina Angliei, dispunea acum şi de 
posesiunile acesteia. 

Această întindere imensă îl făcea pe Filip să se 
creadă în sine aşa de tare, încât afirma umflat de 
mândrie, că în împărăţia sa soarele niciodată nu 
apune, iar lumea zicea că atunci când se mişcă Spania 
se cutremură pământul. 

Filip ar fi putut fi rege mare dacă ar fi înţeles 
vremea în care trăia. 

Chiar de la suirea sa pe tron îşi propusese ca 
toată viaţa lui să lupte pentru stârpirea protestan- 
tismului. Fanatismul său, întreţinut şi de iezuiţi, era 
aşa de mare, încât spunea adesea: „Mai bine n-aş 
mai fi rege, decât să domnesc peste eretici!“ Într-ade- 
văr, el se purta cu atâta cruzime împotriva reforma- 
ţilor, încât aceştia îl numiră „Demonul de la miazăzi“. 

În luptele sale ce le-a avut cu flamanzii, a căutat 
să-i aducă pe aceştia cu de-a șila la catolicism, 
fiindcă din îngăduinţa lui Carol Quintul, primiseră 
calvinismul. 

Măsurile regelui (Filip) îi siliră pe aceşii locuitori 
să facă o confederație, pentru ca cu armele să-şi 
apere libertatea religioasă şi politică. Filip, afumat 
de fumul fanatic catolic, îl însărcină pe generalul 
său, Ducele de Alba, să se ducă să supună ţările 
răsculate. Acesta a fost cel mai crud om al vremii de 
atunci şi purtarea lui fu înspăimântătoare, Dărâ- 
mând toate fortărețele răsculaților, 18.000 de oameni 
au fost arşi de vii, la 30.000 de oameni li s-au luat 
averile, rămânând pieritori de foame, şi 100.000 de 

oameni au fost nevoiţi să-şi părăsească ţara. 

Filip, povăţuit de iezuiţi, se hotărî să curețe 
Spania de necredincioşi. El dădu un decret prin care 
ordona ca: „Toţi cei care nu sunt catolici să se boteze 
sau să părăsească ţara“. Cei mai bogaţi şi-au vândut 
averile şi au trecut în alte ţări, iar sărăcimea a rămas 
pe mâna iezuiţilor şi a inchizitorilor şi au fost arşi de 
vii. În urma acestor măsuri, Spania de miazăzi ajunse 
o paragină. 

Sfârşitul vieţii lui Filip a fost acelaşi ca al lui Irod, 
ucigătorul de prunci: „păduchi sub piele“, iar după 
dânsul, Spania a decăzut mereu şi nu s-a mai ridicat 
niciodată. 

lată un argument destul de bun al suficienţei de 
sine, al bigotismului fanatic, plin de nenumărate 
crime şi sânge, manifestat prin ura ucigătoare de oa- 
meni, bazat pe mijloace de teroare, ca să se impună 
un creştinism forţat. 

Întrebăm Apusul: „Oare aşa ne-a învăţat 
Hristos?“ Unde este iubirea de oameni a lui lisus? 
Şi, unde este răbdarea pe care trebuie să o avem 
până la jertfă, pentru fraţii noştri mai slabi?... 

lată, unde l-a dus pe Filip îngustimea fanatică a 
suficienţei de sine. De aici reiese că acel care este 
căzut în aceste extreme ale sectarismului, nu-şi dă 
seama de această orbire şi ascultând de o vrajă 
vrăjmaşă, împinge în îngustimea sa lucrurile până la 
absurd, prăbuşindu-se în abisul fărădelegilor şi că- 
zând din Creştinism prin călcarea iubirii de oameni. 

Oricine care este afumat de o vrajă vrăjmașă 

sectară, luptă pentru ca să-şi facă câţi mai mulţi pro- 
zeliţi, face un prozelitism înflăcărat, ca prin aderenţii 
ce şi-i câştigă, să poată, azi sau mâine, să producă 
„anarhie“, prin răzbunare şi ferocitate. 

Sectarismul este o vrajă vrăjmaşă, care luptă 
împotriva păcii lui Hristos, împotriva dragostei Lui, 
împotriva unităţii Lui, care i-a legat pe toţi Creştinii 
de veacuri până la sfârşitul veacului acestuia. 

Spiritul anarhic sectar este izvor al răutăţii care ia 
pacea de pe pământ şi pustieşte inima de iubirea lui 
Hristos. Prin îngustimile lui, Credinţa se pustieşte, 
ateismul se generalizează, drepţii se desăvârşesc şi 
„Judecata cea de pe urmă“ se grăbeşte. 

Ateismul este ultima fază a sectarismului. Acesta 
tinde să cotropească tot pământul, şi atunci când va 
reuşi ca toţi supraviețuitorii acestei lumi, cu voie şi 
fără voie, să afirme negația lui Dumnezeu, negația 
nemuririi, negația învierii şi a Împărăției lui Dumne- 
zeu, după o vreme foarte scurtă se va izbi de apariţia 
cea înfricoşată a lui lisus Hristos, ca Judecător al 
lumii şi Împărat al Creştinilor. Atunci fiecare îşi va 
primi plata ostenelilor sale (Apocalipsa 20,13) 
pentru o veşnicie fără de sfârşit. 

Lupta dintre ateism şi creştinism 


Până la sfârşitul secolului al XVIII-lea, atât în 
concepţia oamenilor de ştiinţă, cât şi a maselor 
neştiutoare, lumea fusese creată sau exista din vecii 
vecilor, fiind guvernată de un Dumnezeu, de o 
putere creatoare a toate, aşa după cum învaţă 
Biserica Creştină. Până la sfârşitul acestui secol, 
toate rupturile ce s-au făcut în numărul nesfârşit al 
diviziunilor sectare, nici una n-a ajuns să atingă 
treapta cea mai de jos a negării lui Dumnezeu, deşi 
toate ereziile, având pe tatăl minciunii (pe diavolul) 
ca conducător al lor, împinse până la absurd, neagă 
existenţa lui Dumnezeu. 

Oamenii, deci, nebăgând de seamă vraja vrăjmaşă, 
care prin diferite amăgiri şi înşelătorii, îi face să se 
încreadă întru sine mai presus de Biserică, mai 
presus de cele 7 Soboares, încep să se taie în Scrip- 
turi, după cum îl taie capul pe fiecare (II Petru 1,20), 
fără ca să ţină cont de ceea ce a zis Domnul: „Pentru 





s ]I Filozofia lui Hegel, pag. 6, Karl Marx de Max Beer. 

8% Sinoadele ecumenice: Sinodul 1 ecumenic de la Niceea (an. 
325); Sinodul II ecumenic de la Constantinopol (an 381); 
Sinodul III ecumenic de la Efes (431); Sinodul IV ecumenic 
de la Calcedon (451); Sinodul V ecumenic de la Constantino- 
pol (553); Sinodul VI ecumenic de la Constantinopol (680- 
681); Sinodul VII ecumenic de la Niceea (787). 

că niciodată proorocia nu s-a făcut din voia omului, ci 
oamenii cei sfinţi ai lui Dumnezeu au grăit, purtaţi fiind 
de Duhul Sfânt” (II Petru 1,21). lar întreaga Scriptură 
este dată spre tâlcuire numai Bisericii, care este 
mama noastră ocrotitoare şi sub aripile căreia putem 
să creştem şi să ne mântuim. 

Toată lucrarea antihristică a diavolului, însoţită 
de tot felul de puteri şi semne, şi de minuni mincinoa- 
se (II Tesaloniceni 2,9), este îngăduită de Dumnezeu 
pentru fiii pierzării, fiindcă n-au voit să primească 
iubirea Adevărului, arătat de Biserică prin Sfinţii 
Părinţi, ca să se mântuiască (II Tesaloniceni 2, 10-12). 
Pentru aceea, Dumnezeu le trimite amăgiri puter- 
nice, ca să dea crezământ minciunii şi să cadă sub 
osândă toți cei care nu au crezut adevărului ci au 
îndrăgit nedreptatea (II Tesaloniceni 2,12). 

Iar unitatea Bisericii noastre, pe care a întemeiat-o 
Domnul şi al cărei Cap văzut şi nevăzut este numai 
EI, prin puterea Duhului Sfânt ne-a orânduit epis- 
copi şi preoţi ca să păstorească Biserica Lui, pe care a 
câştigat-o cu sfânt sângele Său (Faptele Apostolilor 
20,28). Deci nu există altă Biserică decât aceea pe 
care a întemeiat-o lisus Hristos prin Apostolii Săi şi 
care este Una, Sfântă, Sobornicească şi Apostolească 
(Crezul). 

lată deci că diavolul, prin amăgirile sale, i-a 
dezbinat pe oameni prin ura sa ca să creadă în mai 
mulţi dumnezei mincinoşi, al căror tată le este el. 

Abia în primii ani ai secolului al XIX-lea, o nouă 
concepţie despre lume e dată la iveală, afirmându-se 

cu toată tăria cum că: „lumea, aşa cum o vedem sau 
o cunoaştem din cărţi, n-a fost nici creată şi nici nu 
există din vecii vecilor” (Karl Marx, pag. 8. Tr. Gh. 
Constant.). 

Ştiut este din toată lectura făcută că materialis- 
mul dialectic este ateu; profesează negația spiritului, 
negația lui Dumnezeu, negația nemuririi, neagă 
Învierea şi Împărăţia lui Dumnezeu. 

Bun! 

- Dar cu asta încetează de a mai fi Dumnezeu? 

- S-a terminat cu nemurirea? 

- Nu mai este Înviere şi Judecată? 

- Dacă mulți oameni, fiind ei chiar milioane la un 
loc, susţin părerea de mai sus, încetează oare prin 
aceasta de a mai fiinţa dogmele fundamentale ale 
creştinismului? 

Mai pe scurt: - Dacă a spus Ludwig Feuerbach, 
care a lucrat pentru laicizarea religiei, cum că: „Nu 
religia l-a făcut pe om, ci omul a făcut religia”86; iar 
contemporanul său David Friedrich Strauss a supus 
Evangheliile unor critici în toată regula; iar Bruno 
Bauer îşi îndreaptă asprele sale lovituri filozofice îm- 
potriva „bătrânelor“ Dogme Creştine; urmează de aici 
că omorându-i pe toţi oamenii care cred cum trebuie 





8% Karl Marx, pag. 20 al. II. 

% Pentru întărirea marilor adevăruri spuse aici de Părintele 
Arsenie Boca, editura recomandă cititorilor cartea în două 
volume: „Noii martiri ai pământului rus” de protoiereu 
Mihail Polski, ed. Schitul românesc Prodromu - Sfântul 
Munte Athos, 2002. 

în Dumnezeu, cu asta ai scăpat de Dumnezeu?... 

Dar, cu asta, abia acum se dezvăluie Adevărul, 
ce trebuie scos la iveală. De aici încolo începe să se 
descopere partea lucrătoare şi biruinţa Adevărului 
prin jertfă. Acum, când valurile înspăimântătoare ale 
negaţiei lui Dumnezeu caută să tulbure pacea din 
inima celor care cred cum trebuie în El, în Biserica 
Lui cea Adevărată şi în Evanghelia Lui. Nu uşoare 
sunt aceste probe şi numai acei care sunt întăriţi şi 
care L-au crescut pe lisus Hristos în inima lor până 
în vârsta maturității, prin iubirea Lui de oameni, pot 
ca să reziste acestui război antihristic până la sfârşit. 
Iar toate sforţările lui (antihrist) sunt ca să ne facă să 
cădem din iubire, prin nerespectarea datoriei: - de a 
răbda nedesăvârşirea semenului tău, şi - de a te lăsa 
să fii condus întru toate de mâna nevăzută a 
Providenţei divine. 

Lupta ce o dau cei ce ascultă de vraja diavolului, 
cum că nu este Dumnezeu şi nici toate celelalte care 
formează Dogmele creştinismului, îi loveşte pe fiii 
lui Dumnezeu (loan 1,12) cernându-i prin sitele 
suferințelor de tot felul, prin care a trecut Domnul, 
împlinindu-se cuvintele Lui: „Dacă vă urăşte pe voi 
lumea, ştiţi că pe Mine mai înainte decât pe voi M-a 
urât... Dacă M-au prigonit pe Mine şi pe voi vă vor 
prigoni. Dacă au păzit cuvântul Meu şi pe al vostru îl vor 
păzi... De nu aş fi venit şi nu le-aş fi grăit lor, păcat nu ar 
avea, dar acum nu au răspuns pentru păcatul lor“ (loan 
15, 18-22). 

În toate aceste suferinţe, puterile întunericului 

urmăresc două lucruri: 

1. Să ne facă să-i urâm pe acei ce ne trec prin 
cuptorul suferinţei. 

2. Să ne facă să ne răzbunăm sub diferite forme, 
apărându-ne cu legi sau oameni. 

În cuptorul ispitelor, deci, se clarifică omul, ce 
este şi spre ce sunt îndreptate inima şi nădejdea lui 
(sau cât de tare este credinţa lui în lisus Hristos). 

Cărarea însă cea mai bună de urmat în aceste 
strâmtorări nu este alta decât a lui lisus şi după Ela 
tuturor Sfinţilor care, avându-L pe lisus în inima şi 
în mintea lor, au fost înarmaţi cu toate armele, în aşa 
fel că au ştiut cum să răspundă atacului diavolului, 
biruindu-l cu iubirea lui lisus. Au ştiut cum să se 
supună stăpânirilor antihristice, până şi atunci când 
acestea au voit să le taie capul sau altceva să le facă, 
pentru că n-au voit ca să refuze Sfintele Învăţături 
ale Mântuitorului şi să le primească pe ale lor (pe ale 
lui satana, n.ed). 

Toate măsurile lor de constrângere ce au fost 
făcute pentru negarea sau tăgăduirea Dumnezeului 
celui Adevărat, precum şi a lucrurilor Lui, pe care 
le-a făcut pentru mântuirea noastră, n-au avut nici 
un efect asupra sufletelor lor, pentru că lisus 
Hristos, Care era în inimile lor, nu putea să fie 
constrâns ca să facă ceva ce nu-l place, şi neplăcut 
Tatălui, Care L-a trimis pe pământ pentru mântuirea 
noastră. Pe Domnul nu L-a putut constrânge decât 
suprema Sa bunătate, desăvârşirea Sa, care a biruit 
îngustimea ateismului lui Iuda, dându-i votul - „Ce 

vrei să faci, fă mai curând!“ (loan 13,27). 

Toţi ceilalţi Apostoli n-au înţeles cuvântul acesta 
atunci, şi credeau că Domnul vorbeşte cu Iuda despre 
ceva cumpărături, întrucât purta punga cu bani a 
comunităţii şi praznicul era aproape (loan 13,29). 

Aici se mai împlineşte şi cuvântul Proorocului: 
„Vrăjmaşii omului sunt cei din casa lui“ (Miheia 7,6; 
Matei 7,6). 

Tot de aici mai reiese şi o altă învăţătură: ştiinţa, 
cu toate teoremele ei, nu-ţi angajează viaţa în joc 
niciodată, iar Credinţa Creştină întotdeauna. 

Măsura coacerii în Creştinism atunci se zice că a 
ajuns la maturitate, când am ajuns şi noi ca să trecem 
din lumea aceasta biruitori în toate ispitele durerii, 
prin iubirea lui lisus împinsă până la jertfă. Aceasta 
este cea mai înaltă virtute în Creştinism: ca să ajungi 
să simţi şi tu durerea pe care a simţit-o „Crinul de pe 
Cruce“, plângând nemernicia oamenilor şi rugân- 
du-Se pentru iertarea lor. 

Apostolii n-au înţeles atunci supremaţia Duhului 
liber al lui lisus, pentru că încă nu se pogorâse 
Duhul Sfânt peste ei, care să le dea putere ca să bea 
acelaşi pahar şi de a se boteza cu acelaşi Botez pe 
care L-a primit lisus. Lucru sigur, că dacă înțelegeau 
atunci, toţi se ridicau împotrivă în frunte cu Petru, 
când lisus a învoit toate consecințele ateismului lui 
Iuda: „Ce vrei să faci, fă mai curând“. 

Dar după Pogorârea Duhului Sfânt li s-au luminat 
puterile minţii şi au înţeles necesitatea Jerifei şi 
liniştea deplină a Mântuitorului împotriva agresiuni- 

lor necredinţei. 

De acum moartea nu mai e o pedeapsă a firii, ci 
pedeapsă a păcatului. Ca urmare trebuie primită 
fără şovăire şi fără reacţie (fără a reacţiona). 

Trebuie să acceptăm cu mintea şi cu inima netul- 
burată pe oricine căruia, neputându-ne desface de 
dragostea lui lisus Hristos, nu-i rămâne altceva de 
făcut decât să ne omoare pur şi simplu. 

Căci între aceste două tabere, Creştinism şi 
Ateism, nu poate fi pace decât numai dacă trece una 
la alta. Prima tabără întotdeauna este paşnică şi 
senină şi cu inima atât de largă, încât iartă totul şi 
vrea ca toată lumea să se mântuiască. Cea de-a doua 
însă e plină de răutate şi-i desăvârşeşte în bine pe cei 
din prima, trecându-i prin cuptorul suferințelor. 
Nouă ne-ar fi pagubă supremă dacă am trăda creşti- 
nismul de frica lor sau de frica durerilor. 

Nu trebuie să ne facem de vrajbă cu ei, întrucât 
sunt stăpânirea pe care ne-a dat-o Dumnezeu, 
pentru păcatele noastre. Deci îi acceptăm nu de frică, 
nici din diplomaţie, nici urmărind vreun câştig, sau 
vreo cinste deşartă, ci din convingere că aşa ne punem 
de acord cu Providența, care ni i-a adus cu rosturi 
voite de Dumnezeu, „pentru ca să-i adune laolaltă pe 
fiii lui Dumnezeu cei risipiţi“ (loan 11,52), pentru ca 
toţi să fie „o turmă şi un Păstor“ (loan 10,16). 

Mântuitorul nu ne-a învăţat de vreo formă de 
stat care mântuieşte oamenii, sau de vreo formă 
monetară sau agrară care ne duce la Împărăţia lui 
Dumnezeu. Ba chiar a zis că lipirea inimii de bogății 


st Talanţii Împărăției “e se 199 


duce la osândă. Aşa că, să nu ne prindă mirarea 
când vedem că unor bogaţi de acestea pământeşti le 
vine vremea osândei încă de pe aici, pentru că pe bună 
dreptate vine, fiindcă n-au avut grijă de „lazării“ de 
la poartă. 

Deci, felul cum îşi chiverniseşte Stăpânirea facto- 
rul economic, creator de forme istorice, e treaba 
Stăpânirii. Noi trebuie să dăm Cezarului ce este al 
Cezarului şi lui Dumnezeu cele ce sunt ale lui Dum- 
nezeu (Matei 22,21), indiferent ce măsuri ia Cezarul 
pentru faptul că noi mai avem un Împărat şi o 
Împărăţie dincolo de hotarele acestei lumi. 

Cam întotdeauna stăpânirile pământeşti au fost 
în conflict cu cea a Providenţei Divine, dar Dumne- 
zeu lucrează mântuirea noastră prin mâinile lor. 
Deci, ori de câte ori Stăpânirile acestea pământeşti şi 
trecătoare ar căuta să nege existenţa lui Dumnezeu 
sau a lucrărilor Lui, (noi suntem datori să) le recu- 
noaştem ca stăpânire din ascultare de Dumnezeu, 
pentru că El conduce şi stăpânirile vremelnice şi le 
îngăduie pentru ca să ne desăvârşească pe noi 
(trecându-ne) prin toate suferinţele şi caznele. 

Nu trebuie să reacţionăm împotriva stăpânirilor 
celor ce nu cred în Dumnezeu şi în lucrurile Lui: 
„Pentru că nu este stăpânire fără numai de la Dumnezeu“ 
(Romani 13,1). Dar aceasta este o ascultare ce o adu- 
cem lui Dumnezeu şi ocârmuirii Sale providenţiale. 

Dumnezeu este autoritatea superioară tuturor 
stăpânirilor şi El le îngăduie pe toate cu scopuri 
foarte bine definite. Orişice lege o ascultăm deci din 

cauza autorităţii lui Dumnezeu. 

Când legile şi stăpânirile sunt împotriva lui 
Dumnezeu, nu le ascultăm tot din acelaşi motiv, 
pentru că Dumnezeu nu mai este (şi nu poate fi) 
autoritate de sprijin a unei legi sau a unei stăpâniri 
împotriva Sa. Reacţionăm astfel împotriva păcatului 
ateismului, fiindcă e păcat împotriva Duhului Sfânt, 
păcat împotriva Adevărului şi Dumnezeu este Ade- 
vărul; pentru vina asta, da, Stăpânirea poate să ne 
taie capul şi să facă cu noi ce va vrea, că o ascultăm. 
Cu aceasta suntem de câştig şi noi, şi stăpânirea şi-a 
făcut datoria. Am slujit lui Dumnezeu şi noi, şi ateul. 
Iar dacă cutare sau cutare vrea să fie ateu, treaba lui, 
noi încăpem de el, chiar dacă nu încape el de noi. 
Simpla existenţă a noastră îl loveşte peste obraz şi 
nu ne poate suferi; deci va face totul în concordanţă 
cu ateismul său, ca să scape de noi, chiar dacă noi 
nu-i zicem nimic. Ba mai mult, când noi îl iubim mai 
mult, cu atât mai mult îi ardem creştetul lui, fiindcă 
el, ascultând de-o vrajă vrăjmaşă, nu poate iubi. 
Datoria ce-o avem noi este şi aceea ca să le spunem 
că ateismul lor e o greşeală, ori de-or asculta, ori de 
n-or asculta, şi aceasta trebuie s-o facem, pentru ca 
să cunoască şi ei că mai sunt încă oameni care cred în 
Dumnezeu (lezechiel 2,5) şi la Judecata cea înfrico- 
şată pe care o va face Domnul, să nu aibă cuvânt de 
apărare cum că nu i-a învăţat nimeni voia Domnu- 
lui, şi pentru ca să nu ceară Domnul sângele lor din 
mâna noastră (lezechiel 3,18). Noi să nu ne temem 
de ei şi de vorbele lor să nu ne speriem, deşi ei vor fi 

pentru noi spini şi ciulini şi avem să trăim în 
mijlocul lor, ca între nişte scorpii (lezechiel 2,6). Noi 
trebuie să-i iubim în dragostea lui Dumnezeu - 
poruncă prin care stăm sau cădem din Creştinism - 
iar ce măsuri iau ei împotriva noastră îi priveşte; 
nouă nu ne rămâne altceva decât să câştigăm din 
toate. Nu este treaba noastră de a judeca căderea 
stăpânirii în ateism. Acest drept nu este decât al lui 
Dumnezeu şi numai El o va face atunci când va veni 
să judece lumea. 

Omorându-ne pentru faptul că nu le primim 
păcatul ateismului lor, nu dovedesc altceva decât că 
nu ne-au putut birui. Deci primim divinul stăpânirii, 
dar refuzăm, păcatul ei: nu ni-l însuşim şi nu ni-l 
facem şi convingerea noastră. 

Nu trebuie să fim spirite înguste, că nici-o virtute 
nu-i în habotnicie sau zelotismul mărginit. Întot- 
deauna spiritul îngust, refractar oricărei înţelegeri 
superioare a lucrurilor, (pe care o câştigăm numai în 
spiritul liber al lui Iisus), a dus întotdeauna la anarhie. 
Iar anarhia niciodată nu clădeşte, ci numai dărâmă. 
Neascultarea a fost întotdeauna începutul căderii. 
Călugării habotnici, înguşti la pricepere, fixându-se 
de calendarul vechi, au dat stilismul. 

Cităm acest model de spirit sectar, care are ace- 
eaşi caracteristică, a fixării minţii pe valori mărunte, 
neînsemnate, dar cărora mentalitatea îngustă le dă o 
semnificaţie absolută. Această balonare a valorii 
minore a unui lucru sau a unui mărunţiş, la valoarea 
majoră a unui principiu fundamental, e dovada unei 

lipse de minte, care, dacă refuză şi sfatul cel mai 
luminat, nu va întârzia să se arate cap de răzvrătire 
şi izvor de suferinţe zadarnice. 

În concluzie: 

Respectăm credinţa simplă a celor simpli; nu-i 
smintim; dar cu condiţia de-a nu da directive condu- 
cerii. Câtă răspundere de alţii ţi-a dai Dumnezeu, 
atâta directivă ai dreptul şi datoria ca să dai, mai 
multă sau mai puţină, nu. 

Nu trebuie să primim decât directive acoperite 
de experienţa şi de necazurile răspunderilor. De 
obicei aşa se întâmplă, că toţi cei nepuşi la punct ei 
înşişi, văd paiul din ochiul altora, dar nu văd prăjina 
din ochiul lor. Atenţiune deci, trebuie ca să ne cunoaş- 
tem mai întâi pe noi înşine, dacă vrem să cunoaștem 
obiectiv şi cu adevărat şi pe alţii. Când ochiul nostru 
va fi curat, vom vedea pe toţi cu ochiul cu care vede 
Dumnezeu, şi atunci toată răutatea şi nedesăvârşirea 
celorlalţi vor dispare din calea noastră, fiindcă stăm 
smeriţi şi neînsemnaţi cu chipul, la o înălţime morală 
şi libertate a spiritului vecină cu a lui lisus, când Se 
ruga pentru ucigaşii Săi: „Părinte, iarlă-le lor, că nu 
ştiu ce fac“ (Luca 23,34). Cu alte cuvinte, trebuie ca 
fiecare dintre noi să ne vedem de ochelarii proprii, şi 
să-i ştergem de praful păcatelor altora, că nu acelea 
ne vor mântui, ci atunci să nădăjduim mântuirea 
când ochii noştri nu mai văd paiul nimănui, ca pe 
toţi să-i învăluim cu iubirea care iartă totul şi înţele- 
ge totul. Că zice Sfântul Apostol Pavel: „Căutaţi 
pacea cu toată lumea şi sfințenia, fără de care nimenea nu 


0, 

va vedea pe Dumnezeu“ (Evrei 12,14). Pacea cu toată 
lumea, chiar cu cei agresivi, fireşte, este un dar şi o 
probă a Creştinismului la care am ajuns, dacă am 
ajuns, iar de cumva n-am ajuns este semn că nu s-au 
tămăduit rănile noastre cele din păcate. 

Neştiinţa, îngustimea, mentalitatea sectară, sunt 
o rană a minţii noastre, pe care trebuie s-o tămăduim. 
Trebuie să încercăm, că se poate. Cei care au probat, 
au reuşit şi cu mult folos s-au ales. Aşa a făcut lisus 
şi toţi Sfinţii Lui, şi aşa ne-a învăţat El ca să ne ferim 
de aceste îngustimi, ca pe unii ce ne socotim „ai Lui 
prieteni, dacă facem ce ne porunceşte EI” (loan 
15,14), şi: „frate, soră şi mumă” (Matei 12,50) ne 
numeşte Domnul, pe acei care facem voia Tatălui. 


PRE 

Chemarea lui lisus 


IL. 
Voi, care nu ştiurăţi ce-i binele în viaţă 
Şi nici căldura sfântă ce inima dezgheaţă, 
Voi, care în durere aţi suspinat şi-aţi plâns 
Şi cântul fericirii în inimi vi s-a stins, 
Veniţi, Stăpânul lumii, lisus, vă cheamă-ntr-una 
Şi mâinile-Şi întinde s-astâmpere furtuna 


II. 
Voi, pentru care viaţa n-a fost decât un chin 
Şi zâmbetul durere, iar râsul un suspin, 
Voi, ce-aţi ascuns trecutul sub lespezile reci 
Şi plângeţi fericirea ce aţi pierdut de veci, 
Veniţi cu ochii-n lacrimi, dar cu privirea sus, 
Găsi-veţi mângâiere la sânul lui lisus. 


III. 
Voi toţi, care în viaţă aţi căutat uitarea 
Păcatelor în cupa ce v-o întinse desfătarea 
Şi surzi aţi fost la glasul ce cobora de sus, 
Azi, până mai e vreme, vă-ntoarceţi la lisus; 
Spuneţi-l Lui durerea şi El vă va-ntări, 
Povara vieţii voastre cu El veţi împărţi. 


IV. 
Voi, care nu ştiurăţi ce-i adevărul viu 


ste «i 


we Talanţii Împărăției o 205 








Şi-n aiurare spuneţi că cerul e pustiu, 

Sătui de-nţelepciune, o, voi ce vă trudiţi 

Să dărâmaţi şi-n urmă nimic să nu clădiţi, 
Rugaţi-vă, şi-atunci ca să simţiţi nu-i greu 

Şi-n cer, şi-n jurul vostru, şi-n voi pe Dumnezeu. 


V. 
Oricare-aţi fi în pace, veniţi, veniţi la EI, 
Pe nimeni niciodată n-a izgonit defel; 
Cu milă vă primeşte şi braţele-Şi întinde, 
În dragostea-I cerească lisus pe toţi cuprinde; 
La pieptul Lui cel dulce iubindu-L vă-ncălziţi, 
lisus este-nvierea, veniţi la EI, veniţi! 


Iisuse, gingaşă chemare 

A celor care Te iubesc, 
lisuse, zi de sărbătoare 

Cu care mereu mă-veselesc. 


Iisuse, mir de bucurie 

A celor care Te slăvesc, 
lisuse, izvor de apă vie, 
Cu apa Ta mă răcoresc. 


lisuse, haina mea frumoasă | 
Cu care mă-mbrac la sărbători, 
Iisuse, umbra răcoroasă, 

Ce m-ai umbrit de atâtea ori. 

Iisuse, somnul meu cu pace 
Din nopţi cu lună şi cu stele, 
Iisuse, mâna ce desface 
Păcate şi blesteme grele. 


lisuse, mâna ce alină 

Pe cei aflaţi în suferinţă, 

lisuse, rază de lumină, 

Te rog, din suflet, dă-mi credinţă. 


Cuvinte ale Părintelui Arsenie Boca 


spuse la Biserica din Drăgănescu-Bucureşti 
(din Tainele Cerului şi Pământului) 


Nu am prea multe cărţi, şi nici timp liber să citesc. 
Intru însă în Biserică, Spitalul cel obştesc al sufle- 
telor, înăbuşit de gânduri, ca de nişte spini. Podoaba 
picturii mă atrage şi pe nesimţite slava lui Dumnezeu 
pătrunde-n suflet. Am privit răbdarea mucenicilor, 
răsplata cununilor şi mă aprind ca de un foc de 
dorinţa de a-i imita. Căzând la pământ, mă închin 
lui Dumnezeu prin mijlocirea mucenicilor şi cu mila 
Lui mă mântuiesc. (Patrologia greacă). 

Apostolii L-au văzut pe Domnul cu ochii trupului, 
pe Apostoli alţii şi pe mucenici alţii. Şi eu, pentru că 
am fost zidit din suflet şi trup, doresc să-i văd şi cu 
sufletul, dar şi cu trupul prin icoane, şi să am o 
doctorie care să mă ferească de orice rău. Văzând, 

mă închin la ceea ce se vede, nu ca la Dumnezeu, ci 
ca la o icoană cinstită a celor cinstiţi (Patrologie 
XCV, col 1332 /Sfântul Damaschin). 

Cel vechi de zile, Care îl făcu pe om (Dumnezeu 
pictat cu părul alb şi lung; între doi serafimi), Care 
pentru noi, oamenii, S-a făcut om (Maica Domnului 
cu lisus şi doi îngeri) şi Cuvântul Trup S-a făcut. 

Fiule, dă-mi inima Ta (Solomon). 

Precum M-a trimis pe Mine Tatăl în lume, vă 
trimit şi Eu pe voi în lume, ca pe nişte miei în mijlo- 
cul lupilor, ca să le deschideţi ochii, să se întoarcă de 
la întuneric la lumină, de la puterea satanei la 
Dumnezeu şi, prin credinţă întru Mine, să primească 
iertarea păcatelor şi partea cu Sfinţii (loan 20,21; 
Matei 10,16; Faptele Apostolilor 26,18). 


tit 


Taina Pocăinţei are în centrul ei Spovedania, 
prin care puterea lui Dumnezeu dată preoţilor şterge 
biruinţele diavolului asupra omului când păcatele 
sunt spovedite cu căinţă şi ispăşite prin canon şi 
necazuri. Când sunt spovedite numai pe patul morţii, 
şi nu a mai rămas timp de ispăşire, diavolii, care l-au 
înşelat pe om să calce poruncile lui Dumnezeu, vin 
şi înfricoşează sufletul cu necaz şi urgie mare. Vai, 
câtă luptă are sufletul atunci!... Dacă omul le-a ars 
pe pământ măcar cu o lacrimă, nici aceasta nu se 
pierde, nici chiar un suspin şi poate atrage mila lui 
Dumnezeu. 

Dar dacă biruinţele diavoleşti rămân neşterse 

prin Taina spovedaniei, acel om, deşi botezat, se face 
fiul diavolului de care toată viaţa a ascultat. - „Nu 
ne cunoşti? Noi suntem tu... de noi nu scapi nicio- 
dată!“ vor fi cuvintele amenințătoare pe care le va 
auzi de la diavolii pe care i-a slujit. 

Vine timpul, şi e foarte aproape, când toţi preo- 
ţii vor repara bisericile iar alţii vor construi altele noi 
dar nelucrând ei la sufletul omului vor rămâne 
bisericile goale, cucuvelele vor cânta într-însele&. 


8 Jată ce spune Sfântul Lavrentie de la Cernigov, referitor la 
timpurile de pe urmă: «Vor veni aşa vremuri când vor umbla 
din casă în casă ca lumea să semneze pentru acel „singur îm- 
părat“ şi se va face un recensământ al populaţiei foarte drastic. 
Vor intra în casa omului iar acolo sunt soţul, soţia şi copiii, şi 
soţia îl va ruga pe soţ să semneze căci altfel nu va putea 
cumpăra nimic pentru copii, iar soţul îi va răspunde: „Iubita 
mea soţie, tu fă cum vrei, eu însă sunt pregătit să mor mai 
bine pentru Hristos, decât să semnez ceva pentru antihrist“ 
Aşa de tragic viitor vă aşteaptă. Vine timpul, şi nu e departe, 
când foarte multe biserici şi mănăstiri se vor deschide şi se 
vor repara, le vor reface nu numai pe dinăuntru ci şi pe dina- 
fară. Vor auri şi acoperişurile atât ale bisericilor, cât şi ale 
clopotniţelor, dar preoțimea nu va lucra la sufletul credin- 
ciosului ci numai la cărămizile lui Faraon. Preotul nu va mai 
face şi misiune. Când vor termina lucrările va veni şi vre- 
mea împărăției lui antihrist şi el va fi pus împărat. Rugaţi-vă 
ca Bunul Dumnezeu să mai lungească acest timp ca să ne 
putem întări în credinţă, căci vremuri groaznice ne aşteaptă. 
Luaţi aminte la toate cele ce vă spun căci totul se pregăteşte 
cu foarte mare viclenie, Toate bisericile vor fi într-o bunăs- 
tare imensă, pline de bogății, ca niciodată, dar să nu mergeţi 
în ele. Antihrist va fi încununat ca împărat în marea biserică 

- Roadele slăbirii în dreapta credinţă a teologilor 
în facultăţi şi seminarii vor fi preoţii care vor fi şi 
mai slabi ca învățătorii lor; mai ales în Transilvania 
ortodoxia aproape că va dispare, ultima redută va fi 
Sibiul dar va cade şi aceasta. Dumnezeu nu forţează 
mântuirea nimănui. Cine are minte să ia aminte 





din Ierusalim cu participarea clerului şi a Patriarhului. Intra- 
rea şi ieşirea în Ierusalim va fi liberă pentru orice om, dar 
atunci să vă străduiţi să nu vă duceţi, căci totul va fi spre a 
vă linguşi pe voi, ca să vă atragă în ispită. (...) Bisericile vor fi 
deschise, dar creştinul ortodox trăitor nu va putea intra în ele 
să se roage, căci în ele nu se va mai aduce jertfa fără de sânge 
a lui lisus Hristos. În ele va fi toată „adunarea satanică”. 
Pentru aceste fărădelegi, pământul nu-şi va mai da roada 
sa şi va fi o secetă aşa de mare, încât în crăpăturile pământu- 
lui va putea să cadă un om. Creştinii vor fi omorâţi şi izgo- 
niţi în locuri pustii, dar Dumnezeu are să-şi îngrijească turma 
Sa, dându-le de mâncare şi apă de băut» (Text extras din 
cartea „Viaţa, învăţăturile şi proorociile Sfântului Lavrentie 
de la Cernigov”). 
s Această proorocie a început deja să se împlinească în special 
în Transilvania, unde cele mai căutate cărţi sunt: Talismanul, 
Brâul şi Visul Maicii Domnului, în care scrie că dacă le porţi 
la tine nu numai că fug diavolii, ci te şi mântuieşti; vai şi 
amar de noi că râd şi dracii de prostia şi tâmpenia din capul 
nostru. Dureros este că astea se vând nu numai din om în om 
ci şi prin biserici şi chiar prin unele mănăstiri. E şi normal, la 
o aşa pregătire şi trăire teologică aşa preoţi, aşa dogme şi aşa 
creştini; asul din mânecă al lui satana pentru dărâmarea 
definitivă a ortodoxiei. Răsplata o va primi fiecare după a lui 
osteneală la dreapta judecată; până atunci: brâul, visul, 
talismanul etc. (nota ed.). 

Din şoaptele diavolilor: 

- Citiţi Biblia cum vă taie capul că şi noi o ştim pe 
dinafară şi „sfinţi“ în fantezie vă vom face! 

- Nu vă mai trebuie minte, vă teleghidăm noi la 
toate nebuniile. 

- Veniţi la noi, căci vă dăm aşa o libertate încât vă 
puteţi şi sinucide! 

- Nu este diavol, nu este suflet, nu este Dumne- 
zeu, totul este biochimie (zice satana cu gheara pe 
cap: „Aşa, mânca-l-ar tata!”). 

- Aşa a zis ereticul Arie: Hristos este făptură. 

- Bultmann“: Iar eu cu Bâlă l-am demitizat. 

- Renan“! şi Nietzsche”: Oamenii L-au creat pe 
Dumnezeu. lar eu L-am omorât. 

- Aici pe pământ e „raiul“ şi iadul. Dracul 
deschide uşile „raiului“... şi porţile balamucului. 

- De fricoşi ce sunteţi vă rugaţi şi lui Dumnezeu, 





% Bultmann, Rudolf (1884-1976), exeget şi teolog protestant 
german. Opera sa (Noul Testament şi mitologia, Istorie şi escha- 
tologie) este o interpretare demitologizantă a textului biblic. 
(Dicţionar enciclopedic, 2001; nota ed.) 

9! Renan, Joseph-Ernest (1823-1892), filozof şi istoric al religii- 
lor franceze. La terminarea a şapte ani de studii teologice, 
trece printr-o profundă criză religioasă, ceea ce-l face să renun- 
țe la sacerdoţiu şi să se dedice filozofiei. Autorul unei cunos- 
cute Vieţi a lui lisus, carte care a provocat un imens scandal în 
epocă. (Dicţionar Enciclopedic, 2001; nota ed.) 

2 Nietzsche, Friedrich (1844-1900), filozof german. Defăi- 
mând canoanele moralei tradiţionale, întemeiate pe credinţa 
religioasă, Nietzsche proclamă „spiritul autonom” al omului 
eliberat de religie şi morală pe calea ştiinţei (Ştiinţa veselă) 

dar ştiţi că în inima smeritului şade dracu greceşte, 
aşa că nu vă stricaţi nici cu noi! 

- Vindem yoga, teozofie, spiritism, magie, cultul 
lui satan: eu sunt Wotan%, Mamona, Priap*:. 

- Totul e minciună şi minciuna este adevărul 
(pentru cei ce merg în iad). 

- Stafia filozofilor: adevărul!? (in vino veritas - în 
vin este adevărul). 

- Onirismul (visele), artele absurdului, cu frumu- 
seţea luaţi-o după noi... urâteloi! (femeile care-şi 
pun frumuseţea în slujba desfrânării, banilor, 
mândriei, diavolului). 

- Eului, care-i „dumnezeul“ omului, numai lui să 
i te închini. 

- Ştiinţa are ultimul cuvânt (şi nu numai pentru 
atei). 


IT 


+ La început e luptă şi osteneală multă celor ce 
se apropie de Dumnezeu, iar pe urmă bucurie şi 
pace negrăită. 

Chemarea Domnului: „Cine voieşte să vină după 
Mine, să se lepede de sine, să-şi ia crucea sa în fiecare zi, 
şi să-Mi urmeze Mie“ (Marcu 8,34) ... (Dumnezeu nu 


% Wotan sau Wodan la germani; este identificat cu Odin în 
mitologia scandinavă - zeu al războiului dar şi al magiei şi al 
inspiraţiei poetice; conducător al zeilor, similar lui Zeus din 
mitologia greacă. (Dicţionar Enciclopedic, 2001; nota ed.). 

+ Priap (în mitologia greacă) - zeu al fecundității, (...), personi- 
ficare a torţei virile. (Dicţionar Enciclopedic, 2001; nota ed.). 

forţează). 

+ Iată, Eu cu voi sunt - Trup şi Sânge - până la 
sfârşitul veacului (Sfânta Evanghelie). 

+ „Petre, satana a cerut să vă cearnă ca pe grâu, 
dar Eu m-am rugat pentru tine ca să nu piară 
credinţa ta, iar tu, întorcându-te, să întăreşti pe fraţii 
tăi“ (Luca 22, 31-32). 

+ Mărturisesc un botez adică: 

1. Naşterea din nou, din apă şi din Duh; 

2. Îmbrăcarea în Hristos şi unirea cu persoana şi 
învăţătura Sa („comoara“); 

3. Înzestrarea cu talente (talanţi) şi 

4. Un înger păzitor. 

+ Trâmbiţa va suna şi morţii vor învia, fără 
stricăciune, iar noi vom fi schimbaţi, într-o clipă, la 
venirea Domnului (1 Corinteni, 15,52). 

+ Sfântul Andrei Criteanu: „De unde voi începe 
a plânge faptele vieţii mele ticăloase?” (Canonul cel 
Mare). 

+ Aşa vă trebuie, cu ştiinţa voastră ateistă aţi 
dezlănţuit stihiile naturii (dezintegrarea atomică). 
lar pământul de istov va arde (Sfântul Petru). 

+ Creştinii?..., la lei cu dânşii! (Ei sunt de vină 
pentru toate relele). 

+ Modestus către Festus pe tron (despre Vasile 
cel Mare): - Tirane, de acesta suntem bătuţi! De 
surghiun nu se teme, avere de confiscat nu are, iar 
de moarte nu se teme. Când i-am spus că nimeni 
nu mi-a vorbit aşa, mi-a spus: „Se vede că încă n-ai 
întâlnit episcop ortodox“ (anul 375). 

+ Mai multe sunt furtunile care zbuciumă 
sufletul preotului decât talazurile care bântuie 
marea (Sfântul loan Gură de Aur). 

+ Jarăşi se tulbură Irodiada (împărăteasa Eudoxia 
ariană care îşi făcuse statuie), iarăşi cere capul lui 
Joan (Gură de Aur, care a mustrat-o). 

+ Nu vă temeţi de cei care vă ucid trupul, ci-Mi 
fiţi Mie martori! - în afara Bisericii nu-i mântuire 
(Sfântul Chiril, Extra ecclesiam nulla salus). 

+ Să nu credeţi că veţi intra după moarte întru 
Împărăţia în care n-aţi trăit pe pământ! 

+ lar piatra este Hristos (Sfântul Pavel). 

+ Aşa să lumineze lumina voastră înaintea oame- 
nilor ca văzând ei faptele voastre cele bune să prea- 
mărească pe Tatăl vostru Cel din Ceruri (Matei 5,16). 

+ Împărăţia lui Dumnezeu se ia cu osteneală 
(Luca 16,16). 

+ Pus-am înaintea feţei voastre calea vieţii şi calea 
morţii - Biserica şi lumea - spre care vă veţi întinde 
mâna pe aceea veţi avea-o (leremia 21,8; Sirah 15,17). 

+ Veniţi la Mine! (lisus cu mâinile desprinse de 
pe Sfânta Cruce). 

+ Dragostea, smerenia, lepădarea de sine, ascul- 
tarea de Dumnezeu, calea contemplaţiei, a nevoinţe- 
lor cu dreaptă socoteală, a smereniei şi a atenţiei. 

+ Chipul slavei Tale celei negrăite sunt, deşi port 
rănile păcatelor (sunt schiţate capete întunecate de 
filozofi din alte religii, unii cu cerc neluminat în 
jurul capetelor). 

+ TEOTOKOS (Născătoare de Dumnezeu) = Si- 

nodul al III-lea Ecumenic (Efes, anul 431) împotriva 
ereticului Nestorie (antropotokos). Femeia îmbrăcată 
cu soarele (Apocalipsa 12,1 ). - Şi Cuvântul Trup S-a 
făcut şi S-a sălăşluit întru noi... iar câţi L-au primit 
(care cred întru numele Lui) le-a dat lor stăpânire ca 
să se facă fii ai lui Dumnezeu (loan 1,14,12); - 
Nestorie a fost condus de diavol. 

+ lar când vă vor da pe voi pe mâna stăpânitori- 
lor să nu îngrijiţi ce sau cum veţi răspunde... Duhul 
Tatălui va grăi prin voi... veţi fi urâţi de toţi pentru 
numele Meu (Matei 10, 19-21). 

+ Sfântul Ştefan cel Nou a pătimit sub împăratul 
C. Copronim şi a murit la 53 de ani, pe la anul 745, 
pentru că cinstea Sfintele Icoane. La 28 noiembrie (ca 
şi la Părintele Arsenie), diavolul împinge pe o femeie 
să-l pârască la împărat, care îl aruncă în temniţă unde 
sfântul îi catehizează pe deţinuţi. Hulitorul Sfintelor 
Icoane îl acuză că i-a prefăcut temniţa în mănăstire. 
Sfinţenia Sfântului Ştefan este mărturisită de o 
femeie, Ana, care este chinuită zicând: Sfânt şi drept 
îl ştiu pe Ştefan, care va îi zdrobit de chinuitori (Are 
Sfânta Icoană a Maicii Domnului în mâini ca şi 
Sfântul Metodie). 

+ lar când vor zice tot cuvântul rău împotriva 
voastră minţind existenţa Mea, bucuraţi-vă, căci a 
voastră este Împărăţia cerurilor (Matei 5, 11-12). 

+ Printre ierarhii pictaţi este şi Vulfilas al Goţilor. 

+ Sfântul Efrem Sirul: învăţaţi că întru necazuri 
nu este nedreptate la Dumnezeu. 

+ Iar cel care va face şi va învăţa, acela mare se va 

chema întru Împărăţia lui Dumnezeu (Matei 5,19). 

+ Sfântul loan Scăraru: armă mai tare asupra 
diavolului în cer şi pe pământ nu este ca numele lui 
lisus (cu Sfânta Cruce făcută cu mâna sau în gând). 

+ Nu va putea avea omul pace pe pământ de nu 
va avea pace cu Dumnezeu! (I Tesaloniceni 5,3; Luca 
21,35; Psalmul 139,11). 

+ Aşadar, în numele lui Hristos vă rugăm ca şi 
cum Dumnezeu v-ar ruga prin noi: împăcaţi-vă cu 
Dumnezeu (Il Corinteni 5,20). 


Alte cuvinte ale Părintelui Arsenie 
spuse la Biserica Drăgănescu-Bucureşti 


- Dreptatea lui Dumnezeu, deși cu milă, plăteşte 
fapta. Să nu cârtim la necazuri. 

- Nu ascultă Dumnezeu toate blestemele nebuni- 
lor, dar cei ce blestemă, singuri se osândesc. 

- Fumatul slăbeşte nu numai plămânii ci şi mintea 
omului, încât credinţa nu o mai vede atât de curat. 

- Cei bolnavi să ţină regimul bolii în loc de post. 

- În timpul sarcinii, mama să nu stea în fum şi să 
nu ia medicamente. 

- Diavolul prezintă patimile din om ca plăcute şi 
uşoare. 

- Ruşine este bătrânului plin de pofte. 

- Şi bătrâneţea e un cavou ajutător. 

- Soacrele acuză pe nedrept nuiorile. Mame, care 
ţin pătimaş şi vicios la fiul lor şi nu vor să-l lase soţiei. 

Tinerii să se mute de la bătrânii care le strică casa. 

- Dacă nu poţi vorbi cu copiii despre Dumnezeu, 
vorbeşte cu Dumnezeu despre ei (la rugăciune). 

- Cei care opresc copiii de la credinţă sunt 
osândiţi mai rău ca sinucigaşii. 

- Copiilor care nu mănâncă lapte să li se facă 
plăcintă cu brânză şi lapte 

- Căsătoria e pentru mântuire şi naşterea de 
prunci, nu pentru plăceri trupeşti. 

- Abstinenţa sexuală dă vigoare, dar din când în 
când, şi mai rar, trebuie soţii să se împreuneze, în 
afară de posturi (Sfântul Pavel). 

- Copiii născuţi numai după distracţii şi destră- 
bălări au ieşit răi. 

- Dacă (bărbatul) nu-i dă pace la copil în vremea 
sarcinii, copilul va avea precocitate sexuală. 

- Pe cei necununaţi să nu-i împărtăşeşti (trăiesc 
în curvie). 

- Onania are urmări foarte grave. 

- Copiii nefăcuţi strică pe cei făcuţi. 

- lobagii aveau câte 16 copii şi erau slugi. 

- Decât cancer mai bine copii. 

- Din cauza avorturilor românilor ne vor stăpâni 
țiganii. 

- De abia aştept să termin odată cu problemele 
dintre bărbat şi femeie, pentru care şi lui Dumnezeu 
l-a părut rău că a făcut pe om. 

- A îngăduit divorţul cu o epileptică pentru 
copiii care se vor naşte. 

- Din trei familii, două divorţează. 

- Să ne ferim de yoga ca de şarpe; noi, creştinii, nu 
avem nevoie de aşa ceva, şi aici e lucrătura dracilor. 

- Îşi bat joc dracii de voi ca să vă certaţi. 

- Mai bine o rugăciune pentru cel care înjură decât 
o observaţie. | 

- Dacă judecaţi, o să vă prindeţi mâna în „Uşă“. 

- Dacă nu v-aş vesti cele despre sfârşit v-aţi mai 
face buni? 

- La plecarea unor soldaţi pe front a dat mâna 
numai cu cei care nu se mai întorc. 

- Cel care când era pe front a promis că se va 
ruga toată vremea dacă vine acasă, a minţit. 

- La boli grave, aleargă la cel mai bun doctor! 

- La Prislop, pe cei care voiau, îi lua cu el pe un 
deal unde să petreacă în rugăciune şi post cu miere şi 
apă, 7 zile, după care îi împărtăşea cu Sfintele Taine. 

- Zicea Părintele Arsenie: Păcatele se înregistrează 
în codul genetic al fiecăruia, iar cele nespovedite la 

preot rămân ca zestre asupra copiilor (savanții ruşi 
au confirmat spusele părintelui, vezi „Linerii, 
familia şi copiii născuţi în lanţuri“ ediţia a Il-a 2004). 

- Pantalonii la femei sunt un fapt mult mai grav 
ca lipsa de basma la rugăciune. 

- Nu-l judeca pe cerşetor că fumează. 


x» * + 


- Nu te răspândi cu multe cărţi. Citeşte Sfinţii 
Părinţi. 

- Mai multă rugăciune către Sfântul Înger Păzitor. 

- Nu pune pe Maica Domnului pe aceeaşi treaptă 
cu Sfinţii, că ea e fără asemănare. 

- N-ai să găseşti Sfinte Moaşte mai sfinte ca 
Sfânta Cruce. 

- Nu ispiti Sfintele Taine. 

- Slujeşte sincer şi Dumnezeu te va canonisi pe 
păcatele tale, cum m-a canonisit şi pe mine. 

- Să fiu cu Hristos cel Înviat totdeauna. 

- Să-mi ţină Dumnezeu credinţa de copil. 

- Dumnezeu este pretutindeni, cu toată puterea, 
mila şi ajutorul, pentru cei ce-L caută. Nu ne părăseşte, 
că-i Tată ceresc. Dumnezeu ne poartă de grijă în toa- 
te amănuntele vieţii. Dacă am şti cui îi zicem Tată! 

- Studiul teologic trebuie aprins de focul Sfântu- 
lui Duh înlăuntru, ca să avem folos. 

- Soţul preot, poate fi şi duhovnicul soţiei. 

- Preoţia este prin Sfântul Sânge al Mântuitorului 
ca o nouă filiaţiune. 

- Creştinului nu-i poate face rău nici cel care-l 
Omoară. 

- Mântuitorul n-a forţat pe nimeni. 

- Nu da cu bâta în viespele sectare. 

- Unei stăpânii de stat, care nu se supune lui Dum- 
nezeu, nici Sfânta Biserică nu trebuie să i se supună. 

- Creştinului nu-i pot face rău nici ucigaşii. 

- Statueta actriţei puse de revoluționarii francezi 
pe Altarul Catedralei Nâtre-Dame, drept cult al 
raţiunii, în locul Maicii Domnului. 

- Profesorii ascund soluţiile temelor ca să ia banii 
elevilor şi studenţilor. 

- Nu-ţi face planuri şi nu te amări, că nu iasă cum 
vrea, la nimeni. 

- Dreapta socoteală-i mai mare ca postul, dar cu 
ascultare de duhovnic. Beau puţin, ca să nu se zică 
că nu beau. 

- Hipii au ajuns nebuni şi terorişti - unelte ale 
ocultiştilor. 

- Nu suntem din maimuţă, dar mergem cu paşi 
repezi spre ea. 

- Părul pe ochi la băieţi şi fete le strică şi mintea. 

- Români cu figuri bizare. 

- M-am rugat pentru apuseni şi m-a dus Dumne- 
zeu acolo şi mi-a arătat ce fac ei. 

- Multe mănăstiri din Ardeal au fost dărâmate şi 
arse de tunurile lui Bucov, general ungur. 

- Ungurii vor mai mult decât Ardealul. 

i 

- Îmi spunea uneori Petru, iar alteori Toma (poate 
pentru credinţa pământească). 

- Viaţă după trup şi viaţă în Hristos luminată de 
Duhul Sfânt. 

- Poţi să mai închizi şi ochii când te rogi. 

- Lisuse, Fiul lui Dumnezeu, miluieşte-mă pentru 
rugăciunile Sfintei Maicii Tale. 

- Du-te mai devreme la proscomidie. 

- Pomelnice ţinute minte. 

- Du-te mai des şi te închină ia Sfintele Taine. 

- 3 zile de post la Sfânta Împărtăşanie (măcar). 

- Zicea: unde sunt lacrimile când venim să ne 
împărtăşim? 

- La botez să afundăm copiii de trei ori, în Numele 

Sfintei Treimi. 

- Fă-le sfeştanii că-i de folos. 

- Să nu citesc blestemele. 

- Pentru rugăciune scoală-te mai devreme, dar 
fără să deranjezi soţia. 

- Primul post este vinerea. 

- Nu-i tot cereţi moartea lui Ceauşescu căci care 
vin vor fi mai răi. Dărâmarea Bisericii le va aduce 
pedeapsa. 

- Suntem sigur în Apocalipsă şi nu la începutul 
ei, dar nu fi alarmist. Pacea s-a luat. 

- Soarele va arde pe oameni. 

- La cutremur am preamărit pe Dumnezeu. 

- Cel rău vrea să ocupe scaunul lui Dumnezeu. 

- Să ne îngrijim mai ales de cei care vor primi 
mucenicia în prigoana de la sfârşit. 

- Pe doi preoţi dintre care unul urma să-l închidă 
şi altul să moară i-a spovedit şi împărtăşit. 

- Informatori lângă preoţi. 

- Credincioşii sunt tot mai puţini (chiar şi teologi). 

- La teologie i-o şerpărie. 

- Preoţi cu musca pe căciulă care nu spun adevărul. 

- Să fiu singur ca preot la parohie. 

- Ploaia vine după purtările oamenilor. 

- Icoane sunt făcătoare de minuni pentru cei 
drept-credincioşi. 

- Ierusalimul din noi nu cel din Israel. 

- La Sfântul Maslu cel puţin 2 preoţi. 

- Ne-a cinstit Mântuitorul cu preoţia, să nu ne 
întristăm. 

- Psalmul 50 cât mai des, Crezul nelipsit, Sfânta 
Cruce dreaptă, că altfel râd dracii de noi. 

- Şi plânsul odihneşte. 

- Când eşti împrăştiat, nu-i bine. 

- Să ştii că scapi unde nu bat „vânturi“. 

- Părintele Arsenie a fost călugărit în 1939 la 
Mănăstirea Sâmbăta, de Izvorul Tămăduirii, în 
Săptămâna Luminată (martoră Maica Arsenia, 
stareța Mănăstirii Viforâta). 

- Pe regele Mihai, Părintele Arsenie l-a sfătuit să 
plece că-l omoară comuniştii. A zis că va reveni 
cândva în ţară şi că îi om credincios. 

- Ecumenismul? Erezia tuturor ereziilor. Căderea 
Bisericii prin slujitorii ei. Cozile de topor ale apusului. 
Numai putregaiul cade din Biserica Ortodoxă, fie ei 
arhierei, preoţi de mir, călugări sau mireni. Înapoi la 
Sfânta Tradiţie, la Dogmele şi Canoanele Sfinţilor 
Părinţi ai celor şapte sinoade ecumenice, altfel, la iad 
cu arhierei cu tot. Ferească Dumnezeu. 

- Va veni o vreme când ne va chema şi pe noi lisus 
să-l pipăim rănile ce I le-am făcut, dar va fi prea 
târziu să zicem ca Toma: „Domnul meu şi Dumne- 
zeul meu“ ci ne va zice: „Ferice de cei care n-au 
văzut, dar au crezut“. 

x E * 

- Se ducea într-o dimineaţă Părintele Arsenie 
după prescuri în sat, la Sâmbăta, şi a ajuns la mănăs- 
tire înaintea celor cu căruţa cu care s-a întâlnit 
înainte de sat. 

- Pentru ca să ajungă la Sfânta Liturghie şi o cre- 

dincioasă care venea pe drum nu a început slujba la 
8%, ca de obicei, ci la 9%, după ce a ajuns aceasta. 

- Părintele Savian Bunescu a zis la 9% seara: Nu o 
mai ţine de vorbă pe credincioasa aceasta că acum 
pierde ultima cursă. lar Părintele Arsenie a zis: Îi 
vine altă maşină. Şi a venit. 

- Părintele Arsenie s-a întâlnit cu lisus în gară în 
chipul săracului care plângea, tremurând de frig... 

- În Haţeg a suferit mult. 

- Cel cu un talant din Sfânta Evanghelie are 
numai botezul şi talantul lui i se va da celor fără 
botez, dar cu fapte. 





Clopotnița bisericii de la 
Drăgănescu-Bucureşti, având ca stâlpi 


E 


de susținere „Coloana infinită” a lui Brâncuşi 

